Somalia Ga Baarugadha Govumeh, 8 Meehun Maruve Ethah Bayaku Zaham Vehjje - Vaguthu\nސޯމާލިއާގައި ބާރުގަދަ ގޮވުމެއް، 8 މީހުން މަރުވެ އެތައް ބަޔަކު ޒަހަމްވެއްޖެ\nސޯމާލިއާގެ ވެރިރަށް މޮގަދިޝޫގައި އދގެ ސަލާމަތީ ގާފިލާއަކަށް އަމާޒުކޮށް ދިން ކާރު ބޮމުގެ ހަމަލާއެއްގައި އަށް މީހުން މަރުވެ 17 މީހުން ޒަހަމްވެއްޖެއެވެ.\nމީޑިއާތަކުން ރިޕޯޓު ކޮށްފައިވާ ގޮތުން މި ހަމަލާގެ ސަބަބުން ޒަހަމްވި މީހުންގެ ތެރޭގައި ސުކޫލު ދަރިވަރުން ހިމެނެއެވެ. މިއަދުގެ ވަގުތެއްގައި ދިން މި ހަމަލާގެމ ޒިންމާ އަލް ޝަބާބް ޖަމާއަތުން ވަނީ އުފުލާފައެވެ. މަންޒަރު ދުށް މީހުންނާއި، އެވަގުތު އެތަނުގައި ތިބި މީހުން ބުނި ގޮތުގައި އެ ސަރަހައްދުން އެވަގުތު ބަޑީގެ ހަމަލާތަކުގެ އަޑު އިވިގެން ދިޔައެވެ.\n"މި ހަމަލާގެ ސަބަބުން 8 މީހުން މަރުވެ އިތުރު 17 މީހުން ވަނީ ޒަހަމްވެފައި. އޭގެ ތެރޭގައި 13 ދަރިވަރުން ވެސް ހިމެނޭ" ފުލުހުންގެ ތަރުޖަމާނު އަބްދިފާތާ ހްޑަން ހަސަން ވިދާޅުވިއެވެ.\nއިތުރަށް އޭނާ ވިދާޅުވީ،ސްޕޯޓްސް ޔުޓިލިޓީ ވެހިކަލް (އެސްޔޫވީ) އެއްގައި ބޮން ހަރުކޮށް ދީފައިވާ މި ހަމަލާއަކީ އދގެ ސަލާމަތީ ގާފިލާއަކަށް އަމާޒުކޮށް ދީފައިވާ ހަމަލާއެއް ކަމަށެވެ.\nސްކޫލެއްގެ ކައިރިން ދަތުރު ކުރަމުންދިޔަ ގާފިލާއަށް އަމާޒުކޮށް ދިން މި ހަމަލާގެ ސަބަބުން އދގެ އެއްވެސް މީހަކަށް އަނިޔާވި ކަމެއް ނުވަތަ ނޫންކަމެއް އަދި ސާފުވެފައެއް ނުވެއެވެ.\nއަލް ޝަބާބުން ސޯމާލިއާގެ މަރުކަޒީ ސަރުކާރާ ދެކޮޅަށް ހަނގުރާމަ ކުރަމުން އަންނަތާ އަހަރުތަކެއް ވެއްޖެއެވެ. އެ ޖަމާއަތުން ދަނީ އިސްލާމީ ޝަރީއަތުގެ ހަރުކަށި މާނައިގެ މައްޗަށް ބިނާކޮށް އަމިއްލަ އުސޫލުތަކެއް ކަނޑައަޅަމުންނެވެ.\nސޯމާލިއާގައި ބޮމުގެ ހަމަލާއެއްދީ އަށް މީހަކު މަރާލައިފި\nސޯމާލިއާގައި ދިން ބޮމުގެ ހަމަލާއެއްގައި 20 މީހަކު މަރުވެއްޖެ\nއެފުރިކާގެ %80 ގައުމުތައް އަރަބިން ވަނީ ހަލާކު ކޮއް އަޅުވެތި ކޮއްފަ.


SunOnline: Malaysian Airlines bangurootu vedhaane kamuge biraa eku ehee ah\nމެލޭޝިއަން އެއާލައިންސް ބަނގުރޫޓު ވެދާނެކަމުގެ ބިރާއެކު އެހީއަށް\nއައިޝަތު ފަރީޙާ 23 Nov 2020, 11:27\nމެލޭޝިއަން އެއާލައިނުގެ ފްލައިޓެއް --\nމެލޭޝިއާގެ ގައުމީ އެއާލައިންއަށް ކުރިމަތިވެފައިވާ މާލީ ދަތިތަކުގެ ސަބަބުން އެއާލައިން އިތުރަށް ކުރިއަށް ގެންދަން ބޭނުންވާ ފައިސާ ހޯދުމަށް އެގައުމުގެ ސޮވެރިން ވެލްތު ފަންޑުގައި އެދިއްޖެއެވެ.\nމެލޭޝިއަން އެއާލައިންސް ކުރިއަށް ގެންދިޔުމަށް އެ އެއާލައިނުގެ ސްޓްރަކްޗާ އަށް ބަދަލު ގެންނަން ނިންމާފައިވާއިރު، އެ އެއާލައިނަށް ވަނީ މާލީ ގޮތުން ދަތިތަކާ ކުރިމަތިވެފައެވެ.\nމެލޭޝިއަން އެއާލައިން ހިންގާ މެލޭޝިއަން އޭވިއޭޝަން ގްރޫޕާ ހަވާލާދީ، ރޮއިޓާސް އިން ބުނީ މެލޭޝިއާގެ ހަޒާނާ ނޭޝަނަލްގެ އެހީއަށް އެދިފައިވާނެ ކަމަށެވެ. ނަމަވެސް އެކަމާ ގުޅޭ އިތުރު ތަފްސީލު އަދި ހާމަ ކުރެވެން ނެތްކަމަށް މެލޭޝިއަން އޭވިއޭޝަން ގްރޫޕުން ބުނެފައިވާކަމަށް ރޮއިޓާސްގައި ބުނެފައިވެއެވެ.\nނަމަވެސް، މިވަގުތުން މިވަގުތަށް އެ އެއާލައިނަށް 500 މިލިއަން ޑޮލަރުގެ މާލީ އެހީ ބޭނުންވާ ކަމަށް ރިޕޯޓުތައް ބުނެއެވެ.\nހަޒަނާ ފަންޑުން މެލޭޝިއަން އެއާލައިނަށް އެހީތެރިކަން ފޯރުކޮށްދޭނީ ރީސްޓްރަކްޗާ ޕްލޭނަށް ބަލައި އެ އެއާލައިނުގެ ކްރެޑިޓާސް އަދި ލީޒާސް އާ މަޝްވަރާވެސް ކުރުމަށް ފަހުއެވެ.\nމެލޭޝިއަން އެއާލައިން ރީސްޓްރަކްޗާ ކުރުމުގެ މަސައްކަތް ކުރުމުގެ މަސައްކަތާއެކު އެ އެއާލައިނަށް ފައިސާގެ އެހީ ހޯދުމުގެ މަސައްކަތް ފަށާފައިވަނީ ކޮވިޑް19ގެ ސަބަބުން ވައިގެ ދަތުރުފަތުރުގެ ދާއިރާ އަށް ބޮޑު ލޮޅުމެއް އައިސްފައިވަނިކޮށެވެ. ގިނަ އެއާލައިންތަކެއްގެ މާލީ ހާލަތު ދަށްވެ ބައެއް އެއާލައިންތައް ބަނގުރޫޓުވެފައިވާއރު ސަރުކާރުތަކުން އެހީއާއި ލޯނު ހޯދައިގެން އޮޕަރޭޝަނުގައި ދެމި ތިބުމަށް ބައެއް އެއާލައިންތަކުން ދަނީ މަސައްކަތް ކުރަމުންނެވެ.\nމެލޭޝިއަން އެއާލައިނަށް މާލީ ދަތިތައް ދިމާވެ ހުއްޓާލަން ޖެހިދާނެކަމުގެ އިންޒާރު މިދިޔަ އޮކްޓޯބަރު މަހުގެ ތެރޭގައި ދީފައެވެ. އެ އެއާލައިނުގެ ސީއީއޯ ވިދާޅުވެފައިވަނީ ލީޒް ޕޭމެންޓުތައް އަދާކުރާނެ ފައިސާ މި މަހުގެ ނިޔަލަށް ނުހުންނާނެ ކަމަށެވެ. އެއާލައިނުގެ ލިކުއިޑިޓީގައި ހުރީ 88 މިލިއަން ޑޮލަރު ކަމަށްވެސް ވިދާޅުވެފައިވެއެވެ.\nކުރިއަށް އޮތް ފަސް އަހަރު އޮޕަރޭޝަނުގައި ދެމިއޮތިމަށް މަދުވެގެން ފަސް ބިލިއަން ޑޮލަރު ބޭނުންވާ ކަމަށް މެލޭޝިއަން އެއާލައިނުން ވަނީ ބުނެފައެވެ.


ކާމިޔާބު 1 (އެއްވަނަބައި) – Esfiya – Dhivehi Vaahaka Site\nކާމިޔާބު 1 (އެއްވަނަބައި)\n- by A aaR - 63- November 29, 2019\n“ދަރިފުޅާ!.. ތައްޔާރު ވެއްޖައިންތަ؟” ނައިރާ އޭނާގެ ހުރި ހަމައެކަނި އަންހެން ދަރިފުޅަށް ގޮވާލަމުން ބުނެލިއެވެ. “ލައްބަ.. މަންމާ މިދަނީ..” އުމުރުން ސާދަ އަހަރުގެ ނާރާ އޭނާގެ ބުރުގަލަށް ފަހު ދަތި ޖަހާލަމުން ބުނެލިއެވެ. އަދި ލޯގަނޑު ކުރިމަތީގައި ދެފަރާތަށް އެނބުރިލަމުން ރަނގަޅުތޯ ބަލާލިއެވެ. ހިކި ކުއްޖެކެވެ. ވަށް މޫނަކާއި ހަންގަނޑު އަލި ރީތި ކުއްޖެކެވެ. އިސްކޮޅުން މާދިގު ނޫނަސް ކުރެކޭވެސް ނުބުނެވޭނެއެވެ. ކަނޑު ނޫކުލައާއި މަޑު ނޫކުލައިގެ ޔުނީފޯރމް ގައި ފެންނަނީ ވަރަށް ސާދާ ކޮށެވެ. ނާރާ ހިތްހަމަ ޖެހޭވަރު ވުމުން ލިޔާ މޭޒު މަތީގައި އިން ދަބަސް ހިފައިގެން ކާގެ އާއި ދިމާއަށް މިސްރާބު ޖެހިއެވެ.\n“މަންމާ! ކޮބާ ދޮންތި؟” ކާގެއަށް އަވެގެން އައި އުމުރުން ބާރަ އަހަރުގެ ނަރާން އޭނާގެ މަންމަ ނައިރާ އަށް ގޮވާލަމުން އަހާލިއެވެ. “އޯހް މައި ލިޓްލް ބްރަދާރ.. ހާދަ ވަރަކަށް ދޮންތި މިސްވަނީ؟؟” ކާގެއަށް ވަދެގެން އައި ނާރާ އޭނާގެ ކޮއްކޮއަށް ގޮވާލަމުން ބުނެލިއެވެ. ނައިރާ އިނީ އޭނާގެ ދެދަރިންގެ ގުޅުނ ފެނިފައި ވަރަށް އުފަލުންނެވެ. ނަމަވެސް ފުރަތަމަ ފިރިމީހާ މަތިން ވަރަށް ހަނދާން ވެއެވެ.\nނާރާ އަކީ ނައިރާގެ ފުރަތަމަ ފިރިމީހާ ނާޝިދުގެ ކުއްޖެކެވެ. ކެންސާރ ބަލީގެ ޝިކާރައަކަށް ވެގެން ނާޝިދު މިދުނިޔެ ދޫކުރީ ނާރާ އަށް އުމުރުން އެއްމެ ފަސް މަހުގައި އެވެ. ދެން ދިމާވީ ވަރަށް ވެސް ދަތި ދުވަސް ކޮޅަކާއި އެވެ. ޙާލު ޖެހިގެން އޭނާ ދިޔައީ އޭނާގެ މައިން ބަފައިންގެ ގާތަށެވެ. އޭނާ ދިޔުމުން ނައިރާ ކިޔާ ކުއްޖަކު ތިމަންނަގެ ނުހުންނާނެއޭ ކިޔާ ގެއިން ނެރެ އެއްލައިލީ އަޅަކަށް ވެސް ކަންތައް ނުކުރާނެހާ އިހާނެތި ކޮށެވެ. އޭނާ ނާޝިދު އާއި އިނީ ލޯބިންނެވެ. މައިން ބަފައިން ނާޝިދު އާއި ނުރުހުނީ އެއީ ނާޝިދު އަކީ މެލޭޝިޔާ މީހަކަށް ވުމުންނެވެ. އޭނާ އަށް ނެތް ކުލުނެއް އޭނާާގެ ދަރިފުޅު ނާރާ އަށް ހުންނާނެ ކަމަށް ހީކުރި ކުރުންވީ ބިލާހަކަށެވެ. ޙާލުގައިި ޖެހި ބިކަވި ވަގުތު އެހީތެރިކަމުގެ އަތެއް ދިއްކޮށްލީ ރަށައް އައިސްގެން އުޅޭ ބީރައްޓެހި ޒުވާނެކެވެ. ނިހާން އޭނާ ގޮވައިގެން ދިޔައީ އޭނާގެ ރަށަށެވެ. ނިހާން އަކީވެސް އެކަނިވެރިއެވެ. މައިންބަފައިން ޔޫ އެސް އޭ ގައި ހިނގި ނުރައްކާތެރި އެކްސިޑެންޓެއްގައި ވަނީ މިދުނިޔެ އާއި އަލްވަދާޢު ކިޔާފައި އެވެ. އެހެން ކަމުން ނައިރާގެ ރުހުމުގައި ނިހާން ނައިރާ އާއި ކައިވެނި ކުރީ އެެވެ. ނާރާ ވެސް ނިހާން ބަލައިގަތީ ހެޔޮ ހިތުންނެވެ. އެކައިވެންޏައް އަހަރެން ފަހުން ނަރާން ލިބުނީ އެވެ. ނިހާން ނައިރާގެ ދެމައިންނަށް ވަރަށް ހެވެ. އަދި ނަރާން ލިބުމުން ނާރާ އަށް ދޮށީ ދަރިފުޅުގެ މަޤާމް ދިނެވެ. ނައިރާ މިހާ ހިތްހެޔޮ ފިރި އެއް ދެއްވީތީ އަބަދުވެސް ޝުކުރު ކުރެއެވެ. ނިހާން އަކީ ރާއްޖޭގެ ކާމިޔާބު ބިޒްނަސް މޭން އެކެވެ. ބޮޑެތި ފިހާރަ ތަކާއި ގެސްޓް ހައުސްތަކާއި ތްރީ ސްޓާ ރިސޯޓެއްވެސް އޮވެއެވެ. މިކަމާ އެޢާއިލާ ބޮޑާވެއެއް ނުގަނެއެވެ. އަދި ޙާލުގައި ޖެހިގެން އަންނަ މީހުންނަށް އެހީ ވެދީ ހަދައެވެ. ބަޔަކު މީހުން ބޭސްފަރުވާއަށް އަޔަސް އަނބުރާ ބޭނުން ނޫން ކަމަށް ބުނެ ހެޔޮ ހިތުން އެކަމެއް ކޮށްދެއެވެ. ނިހާންގެ މިއިޙުސާންތެރި ކަމުން ވަނީ ގިނަ ބައެއްގެ ހިތްތަކުން ޖާގަ ހޯދާފައެވެ. މުޙައްމަދު ނިހާންއޭ ބުނުމުން ނުދަންނަ މީހަކު މަދު ވާނެއެވެ.\n“މަންމާ… މަންމާ.. ކޮންޚިޔާލެއްގަ؟..” ނަރާން އެނާގެ މަންމަ އަށް ގޮވުމުން އިޖާބަ ނުދިނުމުން ދެތިން ފަހަރަކު ގޮވާލިއެވެ. “ކަމެއްނުވޭ.. ދަރިފުޅު މަންމަ އަށް ގޮވީ ކީއްވެ؟” ނައިރާ ނަރާންގެ ބޮލުގައި ފިރުމާލަމުން އަހާލިއެވެ. “އޯކޭތަ ފުޓުބޯޅަ ކުޅެން ދިޔަސް؟” ނަރާން އެނާގެ މަންމަ ކައިރިން ހުއްދަ އަކަށް އެދުނެވެ. “މަންމަ އަށް މައްސަލައެއް ނެތް… އެކަމަކު ދަރިފުޅާ.. ދިހައެއް ޖަހަންވާއިރަށް ގެއައް އަންނަން ވާނެ އިނގޭ.. އޭރުން ސްކޫލަށް ދާން ތައްޔާރު ވެވޭނީ.. އެއްވެސް ކުއްޖަކާ ތަޅާނުފޮޅާތި..” ނައިރާ ވަރަށް ލޯބިން ނަރާން އަށް ބުނަމުން ދިޔައެވެ. “ތެންކިއު މަންމާ.. ލަވް ޔޫ..” މިހެން ކިޔައިފައި ނަރާން ފުމެމުން ފުމެމުން މައްޗައް އަރައިގެން ދިޔައެވެ. “މަންމާ ދަނީއޭ އިނގޭދެން.. ނަޝް އަންނާނެ މިހާރު..” ނާރާ ޖުމްލަ ބާރަ މީހުންނަށް ކެވޭ އެބޮޑު ކާމޭޒުގެ އެއްމެ ކޮޅުގައި އިން ގޮނޑިގައި އިން ދަބަސް ނަގާ ކޮނޑުގައި އަޅުވާލަމުން ބުނެލިއެވެ. “އޯކޭ.. ބަލައިގެން ދާނީ..” ނައިރާ ދޮރުން ނިކުންނަން ދިޔަ ނާރާ އަށް ޖަވާބު ދިނީ ތަންކޮޅެއް ބާރަށެވެ. އޭރު ސިޑިން ފައިބައިގެން އަންނަ ނިހާން ފެނުނެވެ. “އާދޭ ސައިބޯން..” ނައިރާ ނިހާން ކާގެއަށް ވަދުމުން ބުނެލިއެވެ. “ކޮބާ ނަރާން؟ އަދިވެސް ނުހޭލަނީތަ؟” ނިހާން ނަރާން ނުފެނުމުން އަހާލިއެވެ. “ނޫން.. ހޭލައިގެން ވެއްޖެ ފުޓުބޯޅަ ކުޅެން ދާން ތައްޔާރު ވާން ގޮސް.. އަހަރެން ބުނެފިން މައްސަލައެއް ނެތޭ.. އެކަމު ގެއަށް އަންނަން ވާނޭ ދިހައެއް ޖަހާ އިރަށް..”\nނައިރާ ނިހާން ގާތު ކޮފީތަށި ބަހައްޓާލަމުން ތަފްސީލުކޮށް ކިޔައި ދިނެވެ. “ނައި.. އަހަރެން ނުބުނަމެއްނު ތަފްސީލު ދޭކަށް.. އަހަރެންނަށް ވެސް އިގެއޭ ނައި ނުނަގާނެކަން ގޯސް ޑިސިށަނެއް.. އަދި ނަރާން ވެސް ނޫޅޭނެ ގޯސްކޮށެއް.. އެއީ މައިން ބަފައިންގެ ބަސްއަހާ ވަރަށް ރަނގަޅު ދަރިއެއް.. މާޝާ ﷲ.. ހަމައެކަނި ނަރާން އެއް ނޫން.. ނާރާ ވެސް..” ނިހާން އޭނާގެ ދަރިންނަށް ކުރާ އިތުބާރު މިވާހަކަ އިންވެސް އިނގުނެވެ. މިވާހަކަތައް ދޮރު ކުރިމަތީގައި ހުރި ނަރާން އަށް ރީއްޗައްވެސް އަޑު އިވުނެވެ. ނިހާން އާއި ނައިރާ ތިބީ ދޮރާއި ފުރަގަސް ވާގޮތަށް ކަމުން އެދެމީހުންނަކަށް ނަރާން އެއް ނުފެނެއެވެ. ނަރާން އަށް ވިސްނާ ލެވުނީ މަންމަ އާއި ބައްޕަ އޭނާއަށް ކުރާ އިތުބާރު ފެނިފައެވެ. ޝައިޡާނާ އޭނާގެ ބޮލަށް އެރިގެން ނުބައި މަގަށް ވަރަށް ރަނގަޅައްވެސް ގެންގޮއްސިއެވެ. އެވަގުތު ޓީވީ އިން އިވުނު މަދަހައިގެ ތަންކޮޅު އެއީ ސީދާ އޭނާ އަށް ނިސްބަތް ކޮށް ބުނެލި ތަންކޮޅެއްހެން ހީވިއެވެ.\nނުދާށޭ ހެއްލިގެން ދުނިޔޭގެ ޒީނަތްތެރި މި ކުލަ ތަކުގާ\nސުބުޙާނަ ﷲ! އޭނާ އަށް މި އުޅެވުނީ ކޮން ގޮތަކަށް ހެއްޔެވެ؟ ކޮއްމެ ދުވަހަކު ފުޓުބޯޅަ ކުޅޭންށޭ ކިޔައިފައި މުޅި ރަށު ތެރެއަށް ގިނަވަނީ އެވެ. ވިޔާނުދާ ކުދިންނާ އެކު މަގުމަތިން ދާހާ މީހަކަށް އުދަނގޫ ކޮށް ހަދަނީ އެވެ. އަދި މުސްކުޅިންނަށް ވެސް އެހީތެރި ވުމުގެ ބަދަލުގައި ކުރަނީ ޖެއްސުމެވެ. އޭނާގެ އުޅުން އިސްލާހު ކުރަން އެބަޖެހެއެވެ. ލައިގެން ހުރި ހެދުމަށް ބަލާލެވުނެވެ. ޓީޝާޓަކާއި ކުރު ސޯޓެއް ލައިގެން ދާން ވުމުން ލަދު ގަންނަ ގޮތް ވިއެވެ. އޭނާ ބޭރަށްދާ ޚިޔާލެއް މިހާރަކު ނެތެވެ. ކޮޓަރިއަށް ވަދެ އެނދުމައްޗައް ވެއްޓިގަނެ ވަރަށް ގިނައިރު ވިސްނާން އޮތެވެ.\nނާރާ ގެއިން ނިކުތް އިރު އޭނާގެ އެއްމެ ގާތް އެކުވެރިޔާ ނަޝާ އޭނާ އާއި އެއްކޮށް ދާން މަޑު ކޮށްގެން އިނެވެ. “ކަމަނާ ފާނަށް އާދެވޭ ވަރު ވެއްޖެ ދޯ؟ މަހީކުރީ މިއަދު ނުދާނެ ކަމަށް.. ހަމަ ދާންވެގެން ހިގައިގަތީ ގްރީން ވިލެޖް ގޭ ރަނިކަމަނާ ވަޑަގަންނަ ތަން ފެނިއްޖެ..” ނަޝާ އަކީ އަނގަ ގަދަ ކުއްޖެކެވެ. ހިތުގައި އޮތް ކޮއްމެ އެއްޗެއް ބޭރު ކޮށްލާނެއެވެ. މިޒާޖުގައި ހުންނަނީ ކެރޭކަމެވެ. ނަމަވެސް ނަޝާ ދުވަހަކުވެސް ދީނުގެ އިމުގެ ތެރެއިން ބޭރަކަށް ނުނިކުންނާ ނެއެވެ. ނާރާ އަކީ އޭގެ އިދިކޮޅެވެ. މަޑުމައިތިރި ލަދުރަކި ކުއްޖެކެވެ. ހިތުގައި އޮތް އެއްޗެއް ކިތައްމެ ދުވަހެއް ވަންދެން ބޭރުނުކޮށް ހުރެދާނެއެވެ. ނާރާ އަކީވެސް ކަންކަމާ ކުރިމަތިލާން ކެރޭ ކުއްޖެކެވެ. ނަޝާ ދިޔައީ ހުއްޓާނުލާ އަނގަ ތަޅަމުންނެވެ. އެދެކުދިންނަކީ ވެސް ސްކޫލުގެ ޕްރިފެކްޓެކެވެ. ކުލާހައް ވަތް އިރު އެހެން ޕްރިފެކްޓް ކުދިން މަދުމަދުން އުޅުނެވެ. މިއަދުމީ ދެވަނަ ޓާރމްގެ ކިޔެވުން ފެށުނުތާ ދެވަނަ ދުވަހެވެ. ނާރާ އާއި ނަޝާ ކުލާހަށް ވަތްއިރު ގަޑިޖެހިގެން ހުރިހާ ކުދިން ހަމަ ވީ އިރުވެސް ޓިޗަރެއް ނާދެއެވެ. އެއްމެ ކުރީގައި ތިބި އަންހެން ކުދިން ސިމިސިމި ލައްވާ އަޑު ކުލާތެރޭ ހިފާލައިފައި ހުއްޓެވެ. “އެދައްކަނީ ކޮއްމެސް ފިރިހެން ކުއްޖެއްގެ ވާހަކަ.. އެކުދިންނަށްވާ ކުޅަދާނަ ދޯ؟” ނަޝާ ނާރާގެ ކަންފަތް ކައިރިއަށް ގުދު ވެލަމުން ބުނެލިއެވެ. “އާން.. އެހެރީނު ރީނާ… އެއީ އެގުރޫޕުގެ ލީޑަރު… އަބަދުވެސް ކޮއްމެސް ކުއްޖަކާއި ރައްޓެހި ވެގެން.. އެއީކީ މިއުމުރުގައި ކުރާ ކަންތަކެއްވެސް ނޫނެއްނު؟” ނަޝާ އާއި ނާރާ މިކަހަލަގެ އެކި ވާހަކަ ތަކުގައި ތިއްބާ ދެމަސައްކަތު މީހަކު ދެޑެސްކާއި ދެގޮނޑި ކުލާހަށް ވެއްދި އެވެ. އެއް ޑެސްކު ބެހެއްޓީ ނާރާ ގާތުގައި އެވެ. އަނެއް ޑެސްކު ގެންގޮސް ބެހެއްޓީ ފިރިހެން ކުއްޖެއް ކަމަށްވާ އަންޝް ގާތުއެވެ. އަންޝް އަކީ ކިޔެވުމަށް ވަރަށް މޮޅުު ، ޓީޗަރުންގެ ބަސްއަހާ އަޚްލާޤު ރަނގަޅު ކުއްޖެކެވެ. ހަމަ އެހެންމެ އަންޝް އަކީ ސްކޫލުގެ ޕްރިފެކްޓެއް ވެސްމެއެވެ. އަންޝް އަކީވެސް ކަޅު ކުއްޖެކޭ ނުބުނެވޭނެއެވެ. ހެޔޮވަރު އިސްކޮޅެއް ހުރިއިރު ކަޅު ކަންގަދަ ކަޅިއެއްގެ ވެރިއެކެވެ. ނަމަވެސް އޭނާ އުޅެނީ ގްރޭދުގެ އެހެން ކުދިން އުޅޭހެންނެއް ނޫނެވެ. އޭނާ ވާހަކަ ދަށްކާނީ އަންހެން ކުދިންގެ ތެރެއިން ހަމައެކަނި ނާރާ އާއި ނަޝާ އާއި އެވެ. އިރުކޮޅެއް ނުވެ ގްރޭޑް ކޯރޑިނޭޓާ އާއި ނުދަންނަ ދެކުއްޖަކު އައިސް ވަދުނެވެ. “މިއީ ތިކުދިންނާއި އެއްކޮށް އަލަށް ޖޮއިން ކުރާ ދެކުދިން.. ދެކުދިންވެސް އަމިއްލަ އަށް ތަޢާރަފު ވެލާ….” ސާރ މިހެން ކިޔާފައި އެދެކުދިންނަށް ފުރުސަތު ދިނެވެ. “އަޅުގަނޑުގެ ނަމަކީ ރައިހާ ބިންތު ރުހާމް.” ބުރުގާ އަޅައިގެން އިން ދޮން ރީތި އަންހެން ކުއްޖާ އިސްވެ އަމިއްލައަށް ތަޢާރަފު ވެލިއެވެ. ނާރާ އާއި ވައްތަރު ކަމެއްވެސް ހުރިހެން ހީވެއެވެ. “އަޅުގަނޑުގެ ނަމަކީ ރައިހަން ބިން ރުހާމް.” ރައިހާ ކައިރީގައި އިން ފިރިހެން ކުއްޖާ ބުނެލިއެވެ. އިސްކޮޅުން ރައިހާ އަށް ވުރެ ދިގެވެ. ދޮންވެފައި ހަށިގަނޑުވެސް ފިރިހިން ވައްތަރު ޖަހައެވެ. އަދި އެއްމެ އަޅައިގަންނަނީ ލޮލުގައި އަޅައިފައި އިން ނަންބައި އައިނުންނެވެ. އިސްތަށި ގަނޑުވެސް ވަނީ އެއްވަރަކަށް ކޮށާ ލެވިފައެވެ. ދެކުދިންނަށްވެސް ބަލާލުމުން އެއީ ޓްވިންސް އެއްކަން އިނގެއެވެ. އެހާވެސް ވައްތަރެވެ. ދެކުދިންވެސް ތިބެން ހަމަޖެހުނު ގޮނޑީ ގައި އިށީންދެލިއެވެ. “ހައި.. އައިމް ނާރާ.. ދެންމީ އަހަރެންގެ ބެސްޓީ ނަޝާ.. އެހާ ބީރައްޓެހި ނުވައްޗޭ..” ރައިހާ އިށީނދެ ހަމަޖެހި ލުމުން ނާރާ އަމިއްލަ އަށް ތަޢާރަފު ވެލިއެވެ. “ބައިދަވޭ.. ތީ ކޮއްކޮ ދޯ..” ނަޝާ ގާް ގަނޑަކަށް ޔަޤީން ކޮށްލަމުން އަހާލިއެވެ. “ނޫން.. އައި އެމް ހިޒް ސިސީ..” ރައިހާ ޖަވާބުގައި އެކުވެރި ހިނިތުން ވުމަކާ އެކީ ބުނެލިއެވެ.\n“ހައި މީ ނައީޝް.. ދެންމީ އަހަރެންގެ ބެސްޓް ފްރެންޑް އަންޝް.. ތީ ރައިހާގެ ބޭބޭ ދޯ..” އަންޝްގެ ބިއްދޮރުގައި އިން ނައީޝް ރައިހަން އަށް ގޮވާލަމުން ތަޢާރަފު ވެލިއެވެ. “ހެހެ.. އެންމެން ވެސް ވަރަށް ގިނައިން އަހާ ސުވާލެއްތީ.. ނޯ.. ޝީ އިޒް މައި ސިސީ..” ރައިހަން ފުޅާ ހިނިތުން ވުމަކާ އެކީ ބުނެލިއެވެ. “އެހެރީނު އެއްމެ ބިއްދޮރުގަ ކުއްޖެއް.. އެއީ ނަޝާ.. ވީ ބޯތް އޯލްސޯ އާ ޓްވިންސް.. އެކަމަކު އަހަރެން ބޮޑުވާނީ.. ނަޝް ދުވަހަކުވެސް ނުގޮވާނެ ބޭބެ ކިޔާފައިއެއް.. އެހެންވެ އަސްލު އަހާލެވުނީ..” ނައީޝް ހެމުން ބުނެލިއެވެ. “ރައިހާ އާއި ނަޝާ އާއި ދެމެދު އެއިނީ ކޮންކުއްޖެއް.. ހާދަ ދަންނަ ހެން ހީވެއޭ..” ރައިހަން ނާރާ އަށް އިޝާރާތް ކުރަމުން ބުނެލިއެވެ. “އެއީ ނާރާ.. އެއީ ސްޓެޕް ސެކަންޑް ކަޒިން އެއް.. އޭނާގެ ސްޓެޕް ބައްޕަ އަކީ އަހަރުން މަންމަގެ ކަޒިން އެއް.. ނާރާގެ އަސްލު ބައްޕަ އަކީ މެލޭ މީހެއް.. ކެންސާރ ބަލީގަ ނާރާ އަށް ފައިވް މަންތްސް އިން ނިޔާވީ.. އޭނާގެ ހާރފް ބްރަދާ އަކީ ސެކަންޑް ކަޒިން.. ނާރާ ގްރޭޑް ހައެއްގެ އަަހަރުގައި އެވާހަކަ ނައި ދައްތަމެން ބުނީ.. ފަހުން އެހެން ގޮތަކުން އިނގިގެން މާބޮޑުވަރު ވެދާނެތީވެ.. އެކަމަކު ނާރާ ވަރަށް ހިތްވަރުގަދަ.. ނާރާގެ ޕޭރެންޓްސް އަސްލު ވަރަށް އަންޑަސްޓޭންޑިން..” އަންޝް ރައިހަން ވައްތަރޭ ބުނުމުން ނާރާގެ ޙަޤީޤަތް ކިޔާދިނެވެ. މުޅި ގަޑީ ގައިވެސް ވިސްނެނީ ނާރާ އާއި މެދުގައެވެ.\nނަރާން އެހެން އިރުގަނޑަކު އޮތުމަށް ފަހުތެދުވިއެވެ. އެއީ މިހާރު ކުރިގެ ނަރާން އެއް ނޫނެވެ. އެއީ ބަސްއަހާ އަޚްލާޤު ރަނގަޅު ކުއްޖެކެވެ. ނަރާން ވުޟޫ ކޮށްލައިގެން އައިސް ފަތިސްމާދު ކޮށްލިއެވެ. ކޮއްމެ ފަހަރަކު މަންމަ އެހީމައި ނަމާދު ކޮށްފީމޭ ކިޔާ ދޮގި ހަދަނީ އެވެ. އަދި ވަރަށް ގިނައިރު ދުޢާ ކުރަން އިނެވެ. އޭނާގެ ފާފަ ފުއްސަވާތޯ އާއި އެގޮތުގައި އަބަދުގެ އަބަދަށް ލެއްވުމުގައިއެވެ. އެގޮތުގައި އިރުކޮޅަކު އިނުމަށް ފަހު އެނދުގެ އެއްފަރާތުގައި އިށީދެލާފައި ސައިޑް ޓޭބަލް ހާވަން ފެށިއެވެ. ފުރަތަމަ ކަބަޑު ހުޅުވާލިއިރު ހުރީ ހުސް ލަވަ ސީޑީ ތަކެވެ. ދެވަނަ ކަބަޑު ހުޅުވާލިއިރު އޭގައި ވެސް އިތީ ހުސް ލަވަ ސީޑީ ތަކެވެ. ވަރަށް އަޑިން ހާވައިގެން އަތްތިލަ ވަރުގެ މަޑު ފެހިކުލައިގެ ފޮތެއް ނެގިއެވެ. “ހެނދުނާއި ހަވީރުގެ ދުޢާ” ނަރާން އެފޮތުގެ ބޭރުގަނޑު ކިޔާލިއެވެ. ހެނދުނުގެ ޛިކުރު ތައް ކިޔާ ނިންމާލިއެވެ. އަދި ލަވަ ސީޑީ ތައް ނަގައި ކޮއްމެ ސީޑީ އެއް ބިންދަންފެށިއެވެ. ބިންދާފައި ގޮސް ހުރިހާއެއްޗެއް ކުނި ގޯނި ތެރެއަށް އަޅާލިއެވެ. އަދި ގޭތެރެ އަށް ވަދެ ބަދިގެ އާއި ދިމާއަށް މިސްރާބު ޖެހިއެވެ. އޭރު ނައިރާ އުޅުނީ ނާރާ އަންނަން ވާއިރަށް ސައި ތައްޔާރު ކޮށެވެ. ނައިރާ އިންނަނި މޫނު ބުރުގާ އަޅައިގެންނެވެ. ގޭތެރޭ ގައިވެސް މޫނު ފޮތިކޮޅު އައްސައިގެން ނިޤާބް ނަގައިގެން އުޅެއެވެ. “މަންމާ! އުދަގުލެއް ނުވޭތަ؟ ނަރާން ބަދިގޭގައި އިން ފްރުޓް ބާސްކެޓުން އާފަލެއް ނަގައިގެން ކާން ފަށަމުން އަހާލި އެވެ. “އަސްލު ފުރަތަމަ ކޮޅު ކުޑަކޮށް އުނދަގޫވީ.. އެކަމު އެއީ ކިހާ މުހިންމު ކަމަކަށް ވުމުން ޖެހޭނެ ކެތްކުރަން.. އެކަމު މިހާރު ހަމަ ބަރާބަރު..” ނައިރާ ސަމާސާ ރާގެއްގައި ވާހަކަ ނިންމާލިއެވެ. “ކޮންއިރަކު ދޮންތި އަންނަނީ..” ނަރާން ނާރާ އަންނައިރެއް އޮޅުން ފިލުވިއެވެ. “މިހާރު އަށްގަޑި ބައިވީ.. ފަންސާހު ގައި އަންނާނެ..” ނާރާ ގަޑި ބަލާލަމުން ބުނެލިއެވެ. “އަދި ވިހި މިނެޓު..” ނަރާން ފޫހި ރާގެއްގައި މިހެން ކިޔާފައި މައްޗައް އަރައިގެން ދިޔައެވެ. އަދި ކޮޓަރިއަށް ވަދެ އެނާގެ ލެޕްޓޮޕް ނެގިއެވެ. ވައިފައި އޮން ކޮށްލާ އޭގެއިން އައްޝައިޚް ޢަލީ ޒައިދްގެ ދަރުހެއް އަޅުވާލިއެވެ. އޭނާގެ އަޑުގެ ޖާދޫގައި ޖެހިފައި ނަރާން އަށް އޮވެވުނެވެ. އެހާވެސް މީހަކު އަޑު އަހާހިތުން އޭނާގެ ދަރުސް ތައް އަޑު އަހާނެއެވެ. ކުއްލިއަކަށް އިވުނު އަޑުން ނަރާން ސިއްސައިގެން ގޮސް ހަޅޭއް ލަވައި ނުގަނެވުނީ ކިރިޔާ އެވެ. ކޮޓަރީގައި އޭސީ ޖައްސައިފައި ހުރުމުން އެއަޑު ވަރަށް ބާރަށް އިވުނެވެ. އެއީ ބެލްކަނީ އަށް ނިކުންނަ ދޮރުގައި ބާރަކަށް އެއްޗެއް ޖެހުނު އަޑެވެ. ނަރާން އަށް ފުންމާ ފައި ތެދުވެވުނީ އެނދުމައްޗައް ކޮޅަށެވެ. ދެވަނަ މިނިޓުގައި ނަރާން ދޮރު ހުޅުވާފައި އިނީ ބެލްކަނީ ގައިއެވެ. އެކިތަންތަން ހޯދިއިރު ކަރުދާސް ކޮޅަކަށް ގާކޮޅެއް ލައިފައި އެއްލައިފައި އޮތެވެ. އެހުޅުވާ ބަލާލި އިރު އެއީ އޭނާގެ ގުރޫޕުގެ ބޮޑުމީހާ އަފްރާހުގެ ނޯޓެކެވެ.\n‘އޭ ކޮބާ ކައެ. މަގޭ މިހުރީ މައެ އެސިސްޓެންޓު ނާންނާތީވެ ވައި ވެފައި.. ހިނގާބައި ބުރެއް އަޅާލަން.. ކައެގެ އަމާ އުޅޭތީވެ ވަންނަން ލާހިކުނުވި.. ނާދެވެންޏާ ދިހަމިނިޓު ތެރޭ ހަމަ އެގާކޮޅަށް ނޯޓެއް ލިޔެފައި އެއްލައި ލަބާ ބުރޯ..’ އެނޯޓު ކިޔައި ނިމުނުއިރު ނަރާން ހުރީ ރުޅި ގަދަ ވެފައެވެ. އަވަހަށް އޭނާގެ ނޯޓު ފޮތް ނަގާ ނޯޓެއް ލިޔެފައި އެއްލާލިއެވެ. “އަލިފާނޯތް!” ނަރާން އެއްލި ނޯޓް ކޮޅު އައިސް ޖެހުނީ އަފްރާހުގެ ގައިގައެވެ. އަފްރާހުގެ އަނގައިން އަސްތަޣުފިރުﷲ ގެ ބަދަލުގައިވެސް ނިކުންނަނީ ނުބައި ބަސް ބަހެވެ. ‘އަފްރާހް.. އަހަރެން ދެން ތިޔަ ޤުރޫޕަކާ އެއްކޮށެއް ނުދާނަން.. އަހަރެންގެ މައިންބަފައިން އަހަންނަށް އިތުބާރު ކޮށްފައިދޭ ހުއްދަ ނަގާލާކަށް ބޭނުމެއްނޫން.. އަދި ބުނަން.. އަހަރެންގެ މަންމަ އާއި ބެހޭގޮތުން އެފަދަ ވާހަކަ އެއް ދެން ނުދައްކާތި.. އަހަރެން ތަޢުބާ ވެއްޖައިން.. އަފްރާހު ވެސް އަވަހަށް ތަޢުބާވޭ.. ނޫނީ ވަގުތު ފާއިތު ވެދާނެ.. ވެހޭތާ ފެންނަގާށޭ ބުނަނީ ކޮންމެވެސް ކަމެއް ވެގެނެއްނު؟ އަދިވެސް ވަގުތު އެބައޮތް.. ދެދުނީޔޭގެ ފަލާޙާއި ކާމިޔާބު ބޭނުންނަމަ.. މާތް ﷲ އަށް ބިރުވެތިވޭ..’ ނަރާންގެ ނޯޓު ކިޔައި ނިމުނު އިރު އަފްރާހު ހުރީ ރުޅި ގަދަ ވެފައެވެ. ދެން އޭނާ އަކަށް ސިނގެރޭޓު ރޮޑެއްވެސް ވިރުވާ ނުލެވޭނެ އެވެ. ދެންޖެހޭނީ އެހެން ކުއްޖެއް ވާވައްދާށެވެ. ނަރާން ނޭނގި ހުއްޓާ ގެއްލުނީ އެވެ.\nނަރާން އެއްލި ނޯޓު ކޮޅު އަފްރާހުގެ ބުރަކަށީގައި ޖެހުނު ގޮތުން ހިނިވެސް އައެވެ. އެވަގުތަކީ މަންމަ ދޮންތި އައިއްސިއޭ ކިޔާފައި ގޮވާލި ވަގުތެވެ. ނަރާން އަވަހަށް ތިރިއަށް ފައިބަން ދިޔައެވެ.\ni amagirl who loves to read n write dhivehii stories☺.. luv to read comments frm readers..❤ study in dh.a.e.c gr. 8 dh. Kudahuvadhoo age 13 can contact via my insta acc @a.s.n.a.03______ _A aaR\nހިތަކުން ނުފިލާނެ (ފަހުބައި)\nޢަޞްރު (ހަތްވަނަ ބައި)\nomg v salhi first episode also…gud luck… even I read ur other stry ainaa…but didn’t comment…hithah ery meege comment eh kohlaany…anyways dhn nerey episode kon dhuvahaku?\nThnk u v much Anonymous..😀😀 liyamun migendhanii.. insha Allah vv avah.. inthixaaru kohlahvaa😁😁\nVarah v v reethi first part vx💟💟💟💟💟💟💟💟💟💟💟💟💟💟💟💟waiting f💟💟💟💟or next💟💟💟💟 part💟💟💟💟💟💟 when next?💟💟💟💟💟💟💟\nThnx maisha ly\nShaya kiyaa kuhjjeh mi vaahakaiga beynun konbala please… Anyways mi part varah reethi.\nMashaa allah nice ❤😀\nThnx liyaa lu\nAlhey v. V loabi mivaahaka


Everton Balikoh Chelsea In Magaamu Dhamahattaifi - Vaguthu\nފަސޭހަކަމާއެކު އެވަޓަން ބަލިކޮށް ޗެލްސީން އިނގިރޭސި ޕްރެމިއާ ލީގު ތާވަލުގެ ހަތަރުވަނައިގައި ބޮޑު ލީޑެއް ނަގައިފިއެވެ.\nލީގުގައި މިރޭ އަމިއްލަ ދަނޑުގައި ކުޅެ ޗެލްސީން އެވަޓަން ބަލިކުރީ 4-0 އިންނެވެ. މި މެޗު ޗެލްސީން ކާމިޔާބުކުރީ އެޓީމުގެ ސީނިއާ ޓީމުގެ މުހިއްމު ގިނަ ކުޅުންތެރިންނާ ނުލައި ކުޅެގެންނެވެ. ޗެލްސީގެ ފުރަތަމަ އެގާރައިގައި އާންމުކޮށް ހިމެނޭ ކުޅުންތެރިންގެ ތެރެއިން ޓެމީ އަބްރަހަމް، މަޓެއޯ ކޮވަސިޗް، އެންގޯލޯ ކަންޓޭ، އަންދްރެއާސް ކްރިސްޓެންސަން އަދި ކްރިސްޓިއަން ޕުލިސިކް ހުރީ އަނިޔާގެ ސަބަބުން ކުޅުމާއި ދުރުގައެވެ. މީގެ އިތުރުން މިޑްފީލްޑަރު ޖޮގީނިއޯ ހުރީ ކާޑު ހަމަވުމުގެ ސަބަބުން މިވަގުތު ސަސްޕެންޝަނުގައެވެ.\nމިރޭގެ މެޗުގައި ކޯޗު ފްރެންކް ލަމްޕާޑު ވަނީ 18 އަހަރުގެ މިޑްފީލްޑަރު ބިލީ ގިލްމާ އަށް ފުރުސަތު ދީފައެވެ. ސްކޮޓްލޭންޑުގެ ބިލީ ވަނީ އެންމެ ފަހުން އެފްއޭ ކަޕްގެ ފަސް ވަނަ ބުރުގައި ލިވަޕޫލް އަތުން ޗެލްސީ މޮޅުވި މެޗުގައި މޮޅު ކުޅުމެއް ދައްކައިފައެވެ.\nސްޓަމްފޯޑް ބްރިޖްގައި މިރޭ އެވަޓަންއާ ދެކޮޅަށް ކުޅުނު މެޗުގެ ފުރަތަމަ ހާފު ޗެލްސީން ނިންމާލީ ދެ ގޯލުގެ ތަފާތުން ކުރީގައި އޮވެއެވެ. ފުރަތަމަ ހާފުގެ 14 ވަނަ މިނެޓުގައި ޗެލްސީގެ ފުރަތަމަ ގޯލު ޖެހީ އިނގިރޭސި މިޑްފީލްޑަރު މޭސަން މައުންޓް އެވެ. އޭރިއާ ތެރެއިން ޕެޑްރޯ ދިން ޕާހުގައި މައުންޓް ތިރިތިރިން ޖެހި ބާރު ބޯޅަ އަމާޒުވީ ގޯލުގެ ކަނަށެވެ. އޭގެ އިރުކޮޅެއް ފަހުން ޗެލްސީން ގޯލެއް ޖެހުމާއި ގާތަށް ޖެހިލި އެވެ. މުޅިން ހުހަށްހުރެ އޭރިޔާ އަރިމަތިންހެން ބްރެޒިލް ވިންގާ ވިލިއަން ފޮނުވާލި ބޯޅަ ގޯލަށް ނުވަދެ ސަލާމަތްވީ ކީޕަރު ޕިކްފޯޑުގެ ހުޝިޔާރުކަމުންނެވެ.\nޗެލްސީން ލީޑު ފުޅާކުރީ މެޗުގެ 21 ވަނަ މިނެޓުގައި ރޮސް ބާކްލޭގެ އެހީތެރިކަމާއެކު ޕެޑްރޯ ޖެހި ގޯލުންނެވެ. ބާކްލޭ ދިން ބޯޅަ ހިފައިގެން އޭރިއާ ތެރެއަށް ވަދެ ގޯލުގެ ކައިރި ކަނަށް ޕެޑްރޯ ފޮނުވާލި ބޯޅަ ހުއްޓުވުމުގައި ޕިކްފޯޑަށް މާ ބޮޑު މަސަތްކަތެއް ނުކުރެވުނެވެ. އެހެންނަމަވެސް ޕިކްފޯޑު ވަނީ މި ހާފު ނިމެން ގާތްވެފައި ވަނިކޮށް ފޯވަޑް އޮލިވިއާ ޖިރޫޑް ޖެހި ބޯޅައެއް މަތަކޮށްފައެވެ.\nޗެލްސީގެ ތިންވަނަ ގޯލު ދެވަނަ ހާފުގެ 51 ވަނަ މިނެޓުގައި ބާކްލޭ ތަނަވަސްކޮށްދިން ފުރުސަތެއްގައި އޭރިޔާ ބޭރުން ފޮނުވާލި ހަމަލާއަކުން ވިލިއަން ޖެހި އިރު އޭގެ ތިން މިނެޓު ފަހުން އެޓީމުގެ ހަތަރު ވަނަ ގޯލު ވިލިއަން ނަގައިދިން ހުރަހެއްގައި އެއް ފަހަރުން ބޯޅަ ގޯލުގެ ތެރެއަށް ވައްދާލައިގެން ޖެހީ ޖިރޫޑް އެވެ. މެޗުގެ ފަހުކޮޅުގައި ޗެލްސީން އިތުރު ގޯލުތަކެއް ޖަހަން ފުރުސަތުތަކެއް ތަނަވަސްކުރި ނަމަވެސް ޕެޑްރޯ އާއި ބަދަލު ކުޅުންތެރިއެއްގެ ގޮތުގައި ކުޅެން އެރި ފައޮސްޓީނޯ އަންހޯރިން ފޮނުވާލި ހަމަލާތައް ޕިކްފޯޑް ވަނީ މަތަކޮށްފައެވެ.\nމި މޮޅާއެކު ޗެލްސީން ވަނީ 29 މެޗުން 48 ޕޮއިންޓް ހަމަކޮށް ލީގުގެ ހަތަރުވަނައިގައި ފަސް ޕޮއިންޓުގެ ލީޑެއް ނަގައިފައެވެ. ތާވަލުގެ ތިންވަނައިގައި އޮތީ 50 ޕޮއިންޓާއެކު ލެސްޓާ އެވެ. ފަސްވަނައިގައި އޮތީ 43 ޕޮއިންޓާއެކު ވުލްވްސް އެވެ. ހަމަ އެ އަދަދަށް ޕޮއިންޓް ހަމަކޮށްގެން ހަވަނައިގައި ޝެފީލްޑް ޔުނައިޓެޑް އޮތްއިރު ހަތް ވަނައިގައި އޮތީ މެންޗެސްޓާ ޔުނައިޓެޑެވެ. މިރޭ އަމިއްލަ ދަނޑުގައި މެންޗެސްޓާ ސިޓީއާ ދެކޮޅަށް ކުޅޭ މެޗު ކާމިޔާބުކޮށްގެން ތާވަލުގެ ފަސް ވަނަ އަށް ކުރިއަށް ޖެހިލުމުގެ ފުރުސަތު ޔުނައިޓެޑަށް އޮންނާނެ އެވެ.\nލިވަޕޫލް އަތުން އެވަޓަންއަށް ތާރީހީ މޮޅެއް


ހަމްސަފަރް4– Esfiya\nހަފްތާ ބަންދު ނިންމާ އެނެއްކާވެސް ކިޔެވުން ފެށިއްޖެއެވެ. ފަތިހު ފަތިސް ނަމާދުކޮއްލައިގެން ކިއާރާނިކުމެލީ ޓެރެހަށެވެ. ލާފައި ހުރި ފިޔާތޮށި ކުލައިގެ ސްވެޓަރާއި ހުދުކުލައިގެ ލެގިންގްސް ގައި އޭނާ ވަރަށްވެސް ރީއްޗެވެ. އިސްތަށި ގަނޑުވަނީ މިނިވަން ކަމާއިއެކީ ދޫކޮއްލާފައެވެ. ފަތިހުގެ ހިމޭން ކަމުގައި މާލޭގެ މަގުތައް ވެސްވަނީ ހިމޭން ވެފައެވެ. މަދުމަދުން ދެތިންމީހުން ފެނުނަސް ވަރަށް އަޑުމަޑެވެ. އެ ހިމޭންކަމުގެ ތެރެއަށް ގެއްލިފައި ހުރި ކިއާރާ ސިހުނީ ފަހަތުން މީހަކު އައި އަޑަށެވެ.\nސިހިފައިފަހަތް ބަލައިލިއިރު ފަހަތުގައި ހުރި ޝައިމަން ފެނި އޭނާ ހުއްޓުން އެރިއެވެ. ޝައިމަންއަށް ވެސް ވީއެވަރެވެ. އޭނާ އެތަނަށް އައީ އެއްގޮތަކަށްވެސް ކިއާރާ ހުންނާނެ ކަމަކަށް ނޫނެވެ. އިރުކޮޅަކަށް ދެމިހުންނައްވެސް އެކަކު އެނެކަކުގެ ލޮލަށް ބަލަހައްޓައިގެން ތިބެވުނެވެ. އެ ހިމޭންކަން މެދުކާނޑާލަމުން ޝައިމަން ވާހަކަ ދެއެއްކިއެވެ. “ހާދަ ފަތިހަކާމިތާ.. ހެނދުނު ކުލާސް އޮތީތަ؟” ކިއާރާ ހުރީ ހައިރާންވެފައެވެ. އަދި އޭނާ އެގެޔަށް އައިފަހުން ޝައިމަން އޭނާ އާއި ވާހަކަދައްކާފައެއް ނުވެއެވެ. ” ނޫން.. ކިއާ އަބަދުވެސް މިގަޑީގަ ހޭލަން. ކިއާއަށް ވެސް ކުރެވޭނެދޯ ތި ސުވާލު. އާންމުކޮން ފިރިހެން ކުދިންނަކީ މިހާހެނދުނާ ހޭލާ ކުދިންނެއް ނޫންވިއްޔަ.” “ހެހެހެ.. ޝައިމް މީ އެހެންކުދިން ނެއްނޫނޭ.. އެނީވޭސް.. ކޮފީ ބޮންތަ؟ ހިނގާ ކޮފީބޯންދާން.” ޝައިމަން އަންނާށޭ ބުނަމުން ހިނގައިގަތެވެ.\nދެމީހުން ތިރިއަށް ފޭބިއިރު ފައިނާ ވެސް ހޭލާ އުޅެއެވެ. އެދެމީހުން އެއްކޮން ފެނުމުން ފައިނާ ކުޑަކޮން ހައިރާން ވިނަމަވެސް ހުރީ ހިނި އައިސްފައެވެ. “އާދޭ ދެކުދިން ކޮފީބޯން. އިނާއްތަ ހަދާދެންތަ؟” ދެމީހުން ކާކޮޓަރިއަށް އައިސް ވަނުމުން އޭނާ އަހާލިއެވެ. “ނޫނޭ.. ކިއާ އެކަނިން ހަދާލަފާނަން. އިނާއްތަ ހަދާދީ ޝައިމް އަށް.” އެހެން ބުނަމުން ކިއާރާ ކޮފީހެދުމައިގެން އުޅެން ފެށިއެވެ. ” ދޮންބެ ނުހޭލާ ތަ އަދި.. ކޮބާ މަންމަ؟” ގޮނޑިއެއްގައި އިށިއިންނަމުން ޝައިމަން އަހާލިއެވެ. “ނޫނޭ. ވެއްޖެ. މަންމަވެސް އެދިޔައީ މާއްކޮއަށް ގޮވަން.. އެހެރަ އައީނު ދޮންބެ”. ސިޑިން ފައިބައިގެން އައި ފަޒީން ދައްކާލަމުން ފައިނާ ބުންޏެވެ. ހަތަރުމީހުން ކޮފީބުއިމުގައި މަސްއޫލްވެގެން ތިއްބާ ސަލްމާވެސް އެތަނަށް އައެވެ. “މަންމާ.. މަންމަ ބަލީތޯ؟” ސަލްމާ ހުރިގޮތުން ބަލިހެން ހީވާތީ ޝައިމަން އަހާލިއެވެ. “ނޫނޭ.. މަންމަ ބައްޔެއްނޫން.. ކުޑަކޮށް ރޯގައިޖެހިފަހުރީމަ ހީވާގޮތް ތީ..” ހީލަމުން ސަލްމާ އޭނާގެ ދަރިފުޅަށް ޖަވާބުދިނެވެ. “ޑޮކްޓަރަށް ދައްކަންވީ ނޫންތޯ؟ މާ ބޮޑަށް ބަލިވެދާނެ..” ހާސްކަމާއި އެކީ ފަޒީން އެހެން ބުނުމުން ޝައިމަން ވެސް އެއްބައި ވެލިއެވެ. “ނޫނޭ.. ދެންއެއީ އެވަރުކަމެއް ނޫނޭ.. ބޭސް ކާލަނިކޮށް ރަނގަޅު ވެދާނެ. ދެން މާ ބޮޑުވަރު ވަންޏާ ބުނާނަމޭ ދަރިފުޅުމެން ކައިރީ…” “ދެން އެހެންވިޔަސް ހެޔޮ. މަންމަ ކޮޓަރިޔަށް ދޭ އަރާމު ކޮއްލަން.. ގެޔަތެރޭގެ ކަންތައްތައް އަޅުގަނޑު ބަލަހައްޓާނަން… މަންމަ އެއްވެސް ކަމެއްކުރާނެ ކަމެއްނެތް.. ” ފައިނާވެސް ސަލްމާ ކޮޓަރިޔަށް ފޮނުވާލަމުން އެހެން ބުންޏެވެ.\nއެގޮތުގައި ދެހަފްތާ ފާއިތުވެގެން ހިނގައްޖެއެވެ. ފަތުހީވެސް އެނބުރި ރާއްޖެ އައިސްސިއެވެ. ސަމާއާއި ކިއާރާގެ ކިޔެވުންވެސް ހަލުވިމިނެއްގައި ކުރިޔަށް ދިޔައެވެ. ކިއާރާއި ޝައިމަންގެ މެދުގައިވި އެކުވެރިކަން ދުވަހެއް ދުވަހަކަށް ދިޔައީ ބަދަހިވަމުންނެވެ. އެދެމީހުންގެ ގުޅުމަށް އަންނަމުންދާ ބަދަލުތައް ފެންނަނީ ފައިނާއަށެވެ. އޭނާ ހުންނަނީ އެކަމާ ވަރަށްވެސް އުފަލުންނެވެ. އެއްދުވަހުގެ ހަވީރުގެ ވަގުތެވެ. ކިއާރާވީ ކޮލެޖްގައެވެ. ގޭގައި ތިބީ ޝައިމަން އާއި ފަޒީންއާއި ފައިނާގެ އިތުރުން ސަމާއެވެ. ފަތުހީވީ ވިޔަފާރިކަމަކު ރިސޯޓަކަށް ގޮހެވެ. ދަމުންދިޔައީ ސަލްމާވެސް ގޮވައިގެންނެވެ. “ކުޑޭ.. ކުޑޭ..” ސަމާ ބާރަކަށް ޝައިމަން އަށް ގޮވަމުން، ދުވަމުން ކަހަލަ ގޮތަކަށް ސިޑިން ފައިބައިގެންއައެވެ. އެވަގުތު ޝައިމަންއާއި ފައިނާ ތިބީ ޓީވީބަލާށެވެ. ފަޒީން އިނީ އުނގަށް ލެޕްޓޮޕް ލައިގެން ކޮންމެވެސް މަސައްކަތެއް ކުރާށެވެ. ސަމާގެ އަޑަށް އެންމެންވެސް ދިޔައީ ސިއްސައިގެންނެވެ. “ކިހިނެއްވީ މާއްކޮ؟” ސަމާއައިސް އެހިސާބަށް އެރުމުން އެންމެނަށް އެއްފަހަރައި އަހާލެވުނެވެ. “އެއީ ވާހަކައެއް ބުނަންވެގެން.” އެންމެންގެ މޫނަށް ވަކިވަކިން ބަލައިލަމުން ސަމާ ބުންޏެވެ. “އަޅެ ވާހަކައެއް ބުނަންޏާމު މަޑުމަޑުން އައިސް ވެސް ބުނެވޭނެދޯ. ތިހާބާރަށް ދުވެފަ ސިޑިން ފައިބަންޖެހޭތަ؟” ހިތްހަމަ ނުޖެހިފައި ހުރެ ފަޒީން އެހެންބުނެ ކުރަންއިން މަސައްކަތަށް ރުޖޫއަ ވެއްޖެއެވެ. ޝައިމަންމެން ވެސް ދެފަޅިއަށް ބޯހޫރާލަމުން އަލުން ސޯފައިގައި އިށިއިނެވެ. ސަމާއަށް އޭނާގެ ދޮންބެ ހިތްހަމަ ނުޖެހިފައި އިންކަން އިނގުމުން ދެރަވިއެވެ. އެނާއަކީ ކަންކަމުގައި ވަރަށް އަވަހަށް ދެރަވާ ކުއްޖެކެވެ. “ދޮންބޭ އައި އޭމް ވެރީ ސޮރީ” އޭނާއަށް އެހެންބުނެވުނު އިރު ހަމަ ރަނގަޅަށް ވެސް ރޮވިއްޖެއެވެ. އެކަން އިނގުމުން ކުރަންއިން މަސައްކަތް ހުޓާލާފައި ފަޒީން އޭނާގެ ލޯބިވާ ކޮއްކޮ ކައިރިއަށް ޖެހިލިއެވެ. “ދޮންބެ އެއްއިރެއްގަވެސް މާއްކޮ ދެކެ ރުޅިއަންނާނެތަ.. ދޮންބެ އަބަދުވެސް ބުނަނީ ސިޑިމަތީ ނުދުވާށޭ ދޯ.. މާއްކޮއަށް ގޮތެއްވެއްޖެޔާމުން އެންމެން ކިހާ ދެރަވާނެ…” ސަމާގެ ކޮނޑުގައި އަތްއަޅުވައި ކައިރިއަށްޖައްސާ ލަމުން ފަޒީން ވިސްނައިދިނެވެ.. ” އޮހޯ.. މިހާރު މާ އިމޯޝަނަލް ވަނީ.. ކީކޭތަ މާއްކޮ ބުނަން އުޅުނީ..” މާހައުލު ހަމަޔަކަށް އަޅުވަމުން ޝައިމަން ބުންޏެވެ. “އެއީ.. ކިއާ.. ސިސް… ގެ ބާތްޑޭ އަންނަ.. ވާހަކަ ބުނަން..” ސަމާ ހަމަޔަކަށް އެޅެމުން ބުންޏެވެ. ” އަސްލުވެސް.. ކޮންދުވަހެއް؟ މާއްކޮއަށް ކިހިނެއް އިނގުނީ؟” ޝައިމަން އައްވީގޮތްވެސް ނޭންގުނެވެ. ފައިނާ ހުރީ އޭނާއަށް ވާގޮތް ބަލަން ހީލަހީލައެވެ. “އެ މާއްކޮއަށް ސިސް ގެ އައިޑީ ކާޑް ފެނުނީ..”.\nޖެހިގެން އޮތް ހަފްތާގެ އާދިއްތަ ދުވަހަކީ ކިއާރާގެ އުފަންދުވަސް ކަމުން އެންމެން ދިޔައީ އެކަމަށް ތައްޔާރުވަމުން އެވެ. ކިއާރާއަށް މިއިން ކަމެއްރޭކާ ނުލައެވެ. އެހަފްތާނިމި އާދިއްތަ ދުވަސް ވެސް އައިސްސިއެވެ. ދުވަސް ފެށިގެން ދިޔައީ އެހެންދުވަސް ދުވަހާއި ހިލާފަށެވެ. އެހެންޏާއި ފަތިހު ހޭލައިގެން ކޮފީބޯން ތިރިއަށް ފައިބާ ކިއާރާ މިއަދަކު ތިރިޔަކަށް ނުފައިބައެވެ. އެހެންކަމުން ފައިނާ މައްޗަށް އެރީ ކިއާރާއަށް ނުހޭލެވުނީ ކަމަށްހީކޮށް ގޮވާލަން ކަމަށެވެ. ދެތިންފަހަރު ދޮރުގައި ޓަކިޖެހުމުންވެސް ކިއާރާއެއް ދޮރެއް ނުހުޅުވިއެވެ. އެހެންވެ ދާންވެގެން އެނބުރުނުތަނާ ދޮރުގެ ތަޅުހުޅުވުނު އަޑުއިވުނެވެ. އެހެންވެ އަލުން ގޮސް ކޮޓަރިދޮރުހުޅުވާބަލާލިއެވެ. ފެނުނުމަންޒަރުން ފައިނާކުޑަކޮން ހައިރާންވިއެވެ.\nދެވަނަސިކުންތުގައި ހިތަށް އެރިއެއްޗަކުން އަވަހަށް ކިއާރާއޮތް އެނދުކައިރިއަށް ޖެހިލިއެވެ. “ކިއާ.. ކިހިނެތްވީ ބަލީތަ.. ؟” ކިއާރާގެ ކޮނޑުގައި ހިފާލަމުން ހާސްވެފައި ހުރެއަހާލިއެވެ. “ރޭގަ މާލަހުން ނިދުނީމަ ކުޑަކޮށް ބޮލުގައި ރިއްސާތީ މިއުޅެނީ..” “އެހެންތަ.. އެހެންވިއްޔާ ހިނގާ އެއްޗެއްކާލައިގެން ބޭސްކާންދާން ދޯ.. ކިއާ އާދޭ.. އިނާއްތަ ކާން އެއްޗެއް ހަދާލަދޭނަން… ” އެހެންބުނެފައި ފައިނާ ނިކުމެގެން ދިޔައީއެވެ. ކިއާރާ އަދިވެސް ތެދުވާ ހިޔާލެއް ނުކުރެއެވެ. ލަހުން ނިދުނޭ ބުންޏަކަސް އޭނާ ރޭގައި އެންމެ ލޮލުފިޔައެއްވެސް ޖަހައިނުލައެވެ. އޭގެ ބަދަލުގައި އޭނަ ހޭދަކުރީ ކަރުނަ އަޅާރުއިމުގައެވެ. އޭނާގެ އުމުރުން އަށް އަހަރުން ފަށައިގެން މިއަދާހަމައަށް ކޮންމެ އަހަރެއްގެ މިދުވަހަކީ އޭނާގެ ހަޔާތުގައި ހިތާމަވެރި ދުވަހެކެވެ. ބާރަ އަހަރުކުރިން އޭނާގެ މައިންބަފައިން އޭނާއާއި ވަކިވެގެން ދިޔައީ މިދުވަހުއެވެ. އޭގެ ފަހުން ކިއާރާ އޭނާގެ އުފަންދުވަސް ފާހަގަ އެއްނުކުރެއެވެ. އެހެންމީހަކު ކުރިއަކަވެސް ނުދެއެވެ.\nކިއާރާ ތެދުވަން ނުތެދުވަން އޮއެފައިވެސް ތެދުވީ އޭނާ ލަސްވެގެން އެނެއްކާވެސް ފައިނާ އައިސްދާނެތީ އެވެ. އޭނާ ތިރިއަށް ފޭބިއިރު ފައިނާ ހުރީ އޭނާގެ އިންތިޒާރުގައެވެ. ސަމާވެސް ސުކޫލަށް ދާންވެގެން ތައްޔާރުވެ ސައިބޯން އިނެވެ. ގޭގެ ފިރިހެން ވެރިން ފެންނާކަށް ނެތެވެ. ސަލްމާވެސް އެތާމަޑުކޮއްގެން ހުރީ ކިއާރާ ބަލިވާހަކަބުނުމުން އޭނާ އަންނަންދެންނެވެ. ” ތެދެއްދަރިފުޅާ.. ވަރަށް ބޮޑައްތަ ބޮލުގައި ރިއްސަނީ.. ޑޮކްޓަރައް ދައްކަންވީއެއްނު..” ކިއާރާ އެހިސާބަށް އެރިހެނެއް ހިޔެއްނުވެ ސަލްމާ އައިސް ކިއާރާ ބޮލުގައި ފިރުމާލަމުން ހާސްވެފައި ވާހަކަ ދެއްކިއެވެ. “ނޫނޭ ދައްތާ.. އަޅެ އެހާބޮޑަކައްނޫނޭ ރިއްސަނީކީ.. ބޭސްކާލީމާ ރަނގަޅުވާނެ” އެ އެންމެންވެސް އޭނާ ދެކެ އެހާލޯބިވާތީ އޭނާ ހުންނަނީ ވަރަށް އުފަލުންނެވެ. ސައިބޮއެނިމުނުތަނާ އޭނާގެ ބޮޑުދައިތަވެސް ގުޅިއެވެ. އެއީ ސަލްމާގެ ކަމެއްކަން ވަގުތުން ކިއާރާއައް އިނގުނެވެ. ބޮޑުދައިތަވެސް ހާސްވެފައި ބުނީ ޑޮކްޓަރަށް ދައްކާވާހަކައެވެ.\nއެދުވަހު ހަވީރު ކުލާހައްދަންދެން ކިއާރާއަށް އުޅެންޖެހުނީ ބެޑްރެސްޓުގައެވެ. ހީވަނީ ބޮޑުބައްޔެއް ޖެހިގެން އުޅޭމީހެއް ހެންނެވެ. އިރުއިރު ކޮޅުން ކޮންމެސް ކާއެއްޗެއް ހިފައިގެން ސަލްމާ އެހެން ނޫނީ ފައިނާ އާދެއެވެ. ދެތިން ފަހަރަކު ޝައިމަން ވެސް ކިއާރާގެ ހާލުބަލައިލަން ވަދެލިއެވެ. އެއިން ކޮންމެފަހަރަކުވެސް ކިއާރާ އޭނާކައިރީ ސަލްމާމެން އުޅޭގޮތުން ޝަކުވާވެސް ކޮއްލައެވެ. ނަމަވެސް ކޮންމެފަހަރަކު ޝައިމަން ހީލާފައި ދަނީއެވެ. އެނެއްކޮޅުން ޝައިމަންމެން ދިޔައީ ކިއާރާގެ އުފަންދުވަހަށް ތައްޔާރުވަމުންނެވެ. ފަޒީންވެސް އޮފީހުގައި އިނެއްކަމަކު އިރުއިރުކޮޅުން ގުޅައިގެންވެސް ކަންތައްތައް ބަލައެވެ. ސަމާވެސް ސުކޫލައްދިޔައީ ދާހިތަކުން ނޫނެވެ. ކިއަރާ ކުލާހަށް ދާއިރަށް އެންމެންވެސް އުޅުނީ ޑެކަރޭޝަންގެ މަސައްކަތައިގެންނެވެ. ތައްޔާރުކުރަމުން ދިޔައީ ގޭގެ ޓެރަހެވެ. ބަޔަކަށް ދައުވަތު ދޭކައްނޫނެވެ. ހަމައެކަނި އެ އާއިލާގެ މީހުންނެވެ. ސަލްމާއާއި ފަތުހީއެވެ. ފަޒީންއާއި ފައިނާއެވެ. ޝައިމަންއާއި ސަމާއެވެ. އެންމެ ފޯރިހުރީ ސަމާއެވެ.\nއެރޭ އަށެއްޖަހާދިހަ މިނެޓް ވީ އިރު ކިއާރާ ގެއަށްއައީ ފަޒީންއާއި އެއްކޮން ކާރުގައެވެ. ގެއަށްއައި އިރު ގެޔަތެރެ އޮތީ އެއްކޮން ހަމަހިމޭން ވެފައެވެ. ” ދޮންބޭ ކޮބާ އެންމެން.. ތަނަކަށް ދިޔައީތަ؟” އެކަކުގެވެސް ހިލަމެއް ނުވުމުން ކިއާރާ އަހަލިއެވެ. “ނޭންގެ… ޓެރަހުގައިކަންނޭންގެ އެންމެން.. ހިނގާބަލަ ބަލާލަންދާން” އެހެން ކިޔާ ކިއާރާ ގޮވައިގެން ފަޒީން އެރީ މައްޗަށެވެ. މައްޗަށް އަރަމުން ދިޔަވަރަކަށް ކިއާރާގެ ހިތުގެ ތެޅުން ދިޔައީ ބާރުވަމުންނެވެ. ކޮންމެސް ނުބައެއް އުޅޭކަމަށް ސިގުނަލް އަޅަމުން ދަނީއެވެ. ޓެރަހުގެ ދޮރުމައްޗަށް އަރާފައި ހުއްޓިލެވުނީވެސް އެހެންވެގެން ނެވެ. ފަޒީން އަންނާށޭކިޔާ އަތުގައި ހިފައިދަމައިގަތުމުން ބޭނުން ނުވިޔަސް ކިއާރާއަށް ޖެހުނީ ވަންނާށެވެ. ޓެރަހަށް ނިކުމެވުމުން ފެނުނުމަންޒަރުން ކިއާރާހުރީ ހުއްޓުން އަރާފައެވެ.\nyeyyyy reem first dhw… btw thankolheh avahah aneh parts vex up koh dhehchey ☺\nHaada kurey… But nice story❤❤❤\nV reethi story thankolheh kury\nHii nannu… Mi part vx varah varah varah reethi… I like this story.. Waiting for next part\nPls tankolheh avahah vaahaka liyefa upload kohbbala\nNannu mi vaahaka wx vrh salhi.. nxt part avahah up kohladhehchey\nalhe adhives kurutha? kurin part thakah vure dhigukon mee… i will try my best to upload it soonerr… thanks everyone…\nhey when is next part.. awahah up kohlaba.. varah reehchey mi story.. waiting for the next part hama.. lobe it..\nއަހަރެންގެ ވާހަކަ (ސައްބީސްވަނަ ބައި)


SunOnline: Eid gai Kulhudhuffushin nikuna Maali thakuge neyngey Vaahaka\nއީދުގައި ކުޅުދުއްފުށިން ނިކުންނަ މާލިތަކުގެ ނޭނގޭ ވާހަކަ\nމުހައްމަދު އައުޒަމް 13 Aug 2019, 16:27\nކުޅުދުއްފުށީ މާލި ޕެރޭޑްގައި އަދީބުއަށް ޓަގު ބޯޓެއްގައި ފިލަން އުޅުނު ހާދިސާއަށް ޖޯކުޖަހައި ގެނެސްދިން މާލި ހަރަކާތެއް-- ފޮޓޯ: ޓުވިޓާ\nކޮންމެ އީދަކާ ދިމާކޮށް ހދ. ކުޅުދުއްފުށިން ނިކުންނަ މާލިތަކުގެ ވާހަކަފަލަ ސުރުހީތަކުން ޖާގަހޯދަ އެވެ. ސަބަބަކަށް ވަނީ އެ މާލި ޕެރޭޑުން ބުނެދޭ ވާހަކަތަކުގެ ބޮޑުކަމުން އެވެ. ކޮންމެ އީދަކު ހޮރުން ނުކުންނު މާލިތައް ރާއްޖޭގެ ސިޔާސީ ވެށީގެ ދިއުޅިއެއް ނެތް ވާހަކަތައް ކިޔައިދެނީ އެހާމެ މޮޅަށެވެ. މިރަށުން ނުކުތްް މާލިތަކަކީ މިހާރު ކުޅުދުއްފުށީގެ ހާއްސަ ކަމަކަށް ވެއްޖެ އެވެ.\nކުޅުދުއްފުށީގެ ސަކަ މާލިތަކުގެ އެހާމެ ދިގު ސިލްސިލާއެއްވެސް އެބައޮތެވެ. ދެހާސްވަނަ އަހަރު ރާއްޖޭގައި ރަސްމީކޮށް އީދުކުޅިވަރުތައް ކުޅުދުއްފުށީގައި ބާއްވަން ނިންމި ނިންމުމަކީ އެ ސިލްސިލާގެ ފެށުމެވެ. އެއާއެކު އެރަށުން މާލިތައް އުފަންވެއްޖެ އެވެ. މި އީދަށް މިއީ އެ މާލިތަކުގެ 19 ވަނަ އުފަންދުވަހެވެ.\n"ދެހާސްވަނަ އަހަރު އީދުގައި އަޅުގަނޑުމެން ބޭނުންވީ އާ ކުޅިވަރެއް ކުޅެން. އެގޮތުން އަޅުގަނޑުމެން މި މާޅި ކުޅިވަރު އުފެއްދީ." ކުޅުދުއްފުށީގެ މާލި ކަންތަކުގައި އިސްކޮށް އުޅުނު މީހަކު "ސަން"އަށް ކިޔައިދިނެވެ.\nދެހާސް ވަނަ އަަހަރު ކުޅުދުއްފުށީ ޒަމާނީ މާލިތައް އުފަންވި ނަމަވެސް އެ މާލިތަކުގެ އަސްލަކީ އެރަށުގެ ދޮށީ އުމުރުގެ މީހުންގެ އެތަކެއް އަހަރުތަކެއްގެ ކުރީގެ ހަނދާންތަކެކެވެ. ޒަމާނީ މާލީތަކުގެ ކޮންސެޕްޓް އުފެދިފައި ވަނީ، އެންމެ އިހުގައި ކުޅުދުއްފުށީގެ މަށިކުޅިން މަށި ނަގައިގެން މާލި ހެދުނު ދުވަސްވަރަށެވެ.\n"ކުރިން އެދުރުގެއަށް ކިޔަވަން ތިބޭ އިސްކުދިން ދާނެ ކުޅިއަށް މަށި ނަގަން. އެގޮތަށް ގޮސް މަށި ނަގައިގެން މަށި ގައިގައި ހައިކައިގެން ރަށަށް އަރައިގެން އަންނައިރު ވަރަށް ބިރު ގަންނާނެ. އެގޮތަށް އަރައިގެން އަންނައިރު ހިތަށް އަރާނެ މާލިތައް ކާލަފާނެޔޭވެސް. އޭރު އެއަށް ކިޔާނީ މަށި މާލި، އެއީ މާލިތައް ހެދުމުގެ އަސްލު ހިޔާލު އައިގޮތަކީ." މާލިތަކުގެ މޭސްތިރިޔާ ބުންޏެވެ.\nކުޅުދުއްފުށީ މާލި ޕެރޭޑުގައި ދައްކާލި ހަރަކާތެއް--- ފޮޓޯ: ކުޅުދުއްފުށީ އޮންލައިން\nހުދު ކުލައިގެ މަށި މާލިތަކުގެ ދުރު ހަނދާންތަކުން މުއްސަނދިވެގެން ނެރުނު ޒަމާނީ މާލިތައް ކިތަންމެ ހާވެސް ޒަމާނީ އެވެ. ޒަމާނީ މާލިތަކުގައި ހުރިހާ ކުލަތަކާއި ރަަހަތަކެއް އެކުލެވިގެން ވެއެވެ. ކަޅު ދެލި މާލިތަކުން ފެށިގެން ގޮސް އެންމެ ފަހުގެ އަންހެންވެރިންގެ މާލިތައް ފެންނަ މާލިތަކަކީ މިހާރު ހަމައެކަނި ކުޅުދުއްފުށީގެ މާލިތަކެއް ނޫނެވެ.\nމާލިތަކުގެ މޭސްތެރިން ބުނާ ގޮތުގައި މިހާރު އެ ރަށަށް އަރާ މާލިތަކަކީ މުޅި ދުނިޔޭގެ އެކި ކަންކޮޅުތަކަށް ދައުވަތު ދީގެން އަރާމާލިތަކެއް ކަމަށެެވެ. ގްރީކް ބަހާއި އިޓަލީ ބަސްތައް ފަދަ ބަސްތަކުން ވާހަކަ ދައްކާ މާލިތައް ނެރެދިން މޭސްތިރިޔާގެ ހިޔާލު ހަމަ މުއްސަނދީއެވެ.\nއެ އިރެއްގައި އެންމެ ނަން ހިނގާ ސިޔާސީ ކަންތައްތަކަށް ޖޯކުޖަހައި ހެދި މާލިތަކުގެ ސިލްސިލާތަކުގެ ލިސްޓު ވަރަށްވެސް ދިގެވެެ. ކުރީ ސަރުކާރުގައި ބްރިޖުގައި ކުރި ކައިވެންޏާއި އަބުރުގެ ގާނޫނަށް ޖެހި ޖޯކަށް ވަރަށް ގިނަ ބައެއްގެ ސަމާލުކަން ލިބުނެވެ.\nމިއަހަރުގެ އީދުގައި މާލި ލިސްޓަށް އިތުރުވީވެސް ކުރީގެ ލިސްޓަށް ދޫނުކުރާވަރުގެ ލިސްޓެކެވެ. އޭގެ ތެރޭގައި ކުރީގެ ނާއިބު ރައީސް އަހުމަދު އަދީބު ޓަގު ބޯޓެއްގައި ފިލި ހަދިސާއާއި ނޮވެމްބަރު ތިނެއްގެ އުދުވާނުގައި އިސްކޮށް އުޅުނު ހާޖަރާގެ ލުތުފީއަށް ޖޯކު ޖަހައި ހެދި މާލިތައް ފާހަގަކޮށްލެވެ އެވެ.\nކުރީގެ ރައީސް މުހައްމަދު ނަޝީދު އިސްކޮށް އުޅުއްވައި ވުޖޫދަށް ގެނެސްދެއްވި "އެޖެންޑާ 19" އަށް ޖޯކު ޖަހައި މިފަހަރު ކުޅުދުއްފުށިން ނެރުނީ " އެގަންޖާ 19" އެވެ.\n" ކޮންމެހެން ވަކި ސިޔާސީ އަތަކަށް ޖެހެނީކީ ނޫން. މާލި ޕެރޭޑްގައި އުޅޭނި ހުރިހާ ސިޔާސީ ޕާޓީތަކެއްގެ މީހުންވެސް. އިސްލާމް ދީނާ ހިލާފު ނުވަންޏާ ކޮންމެ އެއްޗެއްވެސް ޕެރޭޑްގައި ބައިވެރިވެވޭނެ" މާލިތަކުގެ މޭސްތިރިޔާ ބުންޏެވެ.\nހެއްވާ މަޖާ ކުޅަދާނަ މާލިތަކުގެ އެންމެ ފާހަގަކޮށްލެވޭކަމަކީ އެ ތައްޔާރުކުރަން ނަގާ ކުރު މުއްދަތެވެ. ރާއްޖޭގެ އެހެން މުނާސަބަތުތަކުގައި ފެންނަ ފަދަ ބޮޑެތި ފްލޯޓު ފަދަ ތަކެއްޗަކީ ދުރާލައި ވަރަށް ކުރިއްސުރެ ތައްޔާރުކުރާ އެއްޗެހި ނަމަވެސް ކުޅުދުއްފުށީގައި އެކަން މުޅިން ތަފާތެވެެ. މިއީ އެ ދުވަހުން އެ ދުވަހަށް ނިންމާލާ ކަންތައްތަކެވެ. އެ މާލި ހަރާކަތުގައި މި އީދުގައިވެސް 300 ވަރަަކަށް މީހުން ބައިވެރިވި އެވެ.\n" އަޅުގަނޑުމެންނަކީ ވަރަށް ބުރަކޮށް ރެޔާ ދުވާލު މަަސައްކަތް ކުރާ ބައެއް. ވަރަށް ކުޑަ ވަގުތުކޮޅެއް މި ލިބެނީ ވިސްނާލާފަ މޮޅު އެއްޗެއް ހަދަން. އެއްވެސް ބަޔަކު ނުބުނާނެ އެބަޔަކު ހަދަނީ ކޯއްޗެއް ކަމެއް. މާލިތައް ނުކުތީމަ އެނގޭނީ އެއީ ކޮންއެއްޗެއްކަންވެސް" މާލިތަކުގެ މޭސްތިރިޔާ ބުންޏެވެ.\nމާލިތައް ހަމައެކަނި ސިޔާސީ އެކަންޏެއް ނޫނެވެ. އިޖުތިމާއީ އެތަކެއް މެސެޖެއްވެސް އެ މާލި ޕްރޭޑްގައި ގެނެސްދެނީ ހީވެސް ނުކުރާހާ މޮޅަށެވެ. ކުޅުދުއްފުށީގެ މަށިކުޅި ހިމާޔަތްކުރުމާ ބެހޭ ގޮތުން މީގެ އަހަރުތަކެއް ކުރިން މާލި ޕެރޭޑްގައި ގެނެސްދިނީ މަޝްހޫރު ޑިޒްނީއިން ނެރޭ ކާޓުންތަކުގައި ގެނެސްދޭ ގޮތަށް ހިޔާލީ ޝަހުސިއްޔަތުތަކުން މުއްސަނދިކޮށްގެންނެވެ. ހިޔާލީ ފޮލައެއް ނަމަވެސް އޭގެން ބުނެދޭ މެސެޖު ކުޅުދުއްފުށީގެ މީހުންނަށް ވަަރަށް ރަނގަޅަށް އެެނގެ އެވެ.\nކުޅުދުއްފުށީގެ ރީތި މަށި ކުޅީގެ މުހިންމުކަން މާލިތަކުގެ މޭސްތެރިޔާ ކިޔައިދިނީ ދެޔޯގެ ވާހަކައަކުންނެވެ.\n" އަޅުގަނޑުމެން އެފަހަރު ހިޔާލީ ފޮލައިން ނެރެގެން ބޭއްވީ ކުޅި ހިމާޔާތްކުރަން ދެޔޯއިންގެ މަހާސިންތާއެއް. އެ މަހާސިންތާއަށް އަޅުގަނޑުމެން ގެނައިން 20 އަކަށް ދެޔޯއިން. އެ ދެޔޯތައް އައީވެސް ކުޅީގެ އެކި ސަރަހައްދުތަކުން. ދެޔޯތައް ގެނައި ކުޅިތަހުލީލުކުރަން އެކި ކަހަލަ ތަހުލީލްކުރަން ސައިންސްވެރިންވެސް." މާލިތަކުގެ މޭސްތެރިޔާ ކިޔައިދިނެވެ.\nހދ. ކުޅުދުއްފުށީ ކުޅި ނުހިއްކާއިރު ކުރިން އޮންނަ ގޮތް --- ފޮޓޯ: އަހުމަދު ސައުދު\nއެވަރަކުން ނިމުނީކީއެއް ނޫނެވެ. އެކި ކަރަކަރައިން އައި ދެޔޯތައް ރަމްޒީ އެއްބަސްވުމެއްވެސް އެކުލަވާލި އެވެ. އެއްބަސްވުމެއް ފަތެއްގައި ލިޔެފައި ކުޅިޔަށް ފެއްތި އެވެ. މާލިތަކުގެ މޭސްތެރިޔާ ބުނާނަމަ މިއީ އެ ފަތް "އެންދެރި ރާޖާ" ކިޔާ މީހަކަށް ފޮނުވުމަށް ބޭނުންކުރި ވަސީލަތެކެވެ. އެންދެރި ރާޖާއަކީވެސް އޭނާގެ ހިޔާލީ ދުނިޔެއިން ކުރަހައިގެން ނެރުނު ޝަހުސިއްޔަތެކެވެ. އެ ރާޖާއަކީ ރަސްކަލަކަށްވެސް ހަމަ ވެދާނެ އެވެ. މާލިތަކުގެ މޭސްތިރިޔާ އެއަށް ޖަވާބެއް ނުދެ އެވެ.\nކުޅުދުއްފުށިން އައި މާލިތައް ދިވެހީންގެ ހިތްތަކުން ޖާގަ ހޯދިތާ ކިތަންމެ ދުވަހެކެވެ. މިއީ މިނިވަން ދުވަހު މާލޭގައި ހިންގާ ފުޅަނދުބުރައްވުރެ މާ "ކްރިއޭޓިވް" އުފެއްދުންތަކެކެކެވެ. މާލިތަކުގެ މޭސްތިރިޔާ ބުނީ މިހެންނެވެ؛ މާލޭގައި މާލި ޕެރޭޑެއް ބާއްވާލަން ލިބުނަސް މާލޭގައި ދިރިއުޅޭ ރައްޔިތުން އަންތަރީސްކޮށްލާނެ އެވެ.\n"މާލޭގައި އެއްޗެއް އުފައްދާއިރު މި އޮންނަނީ ބޮޑަށް ވީހާވެސް އަސްލާ އެއްގޮތަށް އެއްޗެތި އުފެއްދުން ތެދެއްތޯ. އެގޮތަށް އުފައްދާ އެއްޗެއްސެކީ ފޮޓޯ ގަނޑެއް ދޯ. އުފެއްދުންތެރި އެއްޗަކަށް ވާނީ އާ އެއްޗެތި އުފެއްދުން ތެދެއްތޯ. މިހާރު އަޅުގަނޑުމެންގެ ހިޔާލީ ދުނިޔޭގައި ޖައްވުގައި ޓޮމާޓޯވެސް އުދެއްދިދާނެ ތެދެއްތޯ." މާލިތަކުގެ މޭސްތިރިޔާ ބުންޏެވެ.\nމާލިތަކުގެ ސިލްސިލާއަށް މި އީދަށް މިހާރު 19 އަހަރު ފުރިއްޖެ އެވެ. އެ ސިލްސިލާއަށް ހުއްޓުމެއް އަތުވެދާނެކަމުގެ ނިޝާނެއް ނެތެވެ. އެހެނެއް ނޫނެވެ. މާލިތަކުގެ މޭސްތެރިޔާ ބުނަނީ މިހެންނެވެ. އަންނަ އަހަރަކީ މާލިތަކަށް "ޕެންޝަން" ލިބޭ އަހަރެވެ. އަންނަ އަހަރު އަދި މުޅިން ތަފާތު މާލިތަކެއް ނެރުމުގެ ހިޔާލު އޭނާގެ ސިކުނޑީގައި މިހާރުވެސް އެބައޮތެވެ.\n" އަތޮޅަށް މުހިންމުކަމެއް މައްޗަށް މާލިތައް ހެދުމުގެ ވިސްނުން އެބަހުރި. ނަމަވެސް އަދި ތަންކޮޅެއް އަވަސް ތެދެއްތޯ އެވާހަކަ ދަންނަވަން" އޭނާ ކިޔައިދިނެވެ.\nހިލަ ކޮޅުކޮޅު ހޮވައިގެން ވިއްކާތާ 15 އަހަރު


Spanish League : Mallorca balikoh ehvana gai 10 point ge lead eh Real in nagaifi - AO News\nސްޕެނިޝް ލީގު: މަލޯކާ ބަލިކޮށް އެއްވަނާގައި 10 ޕޮއިންޓުގެ ލީޑެއް ރެއާލް އިން ނަގައިފި\nސްޕެނިޝް ލީގުގައި ރޭ މަލޯކާ އާއި ދެކޮޅަށް ކުޅުނު މެޗު ފަސޭހަ ކަމާއި އެކު ކާމިޔާބު ކޮށް ޕޮއިންޓް ތާވަލްގެ އެއްވަނާގައި 10 ޕޮއިންޓް ގެ ލީޑެއް ރެއާލް މެޑްރިޑުން ނަގައިފިއެވެ.\nރަށުން ބޭރުގައި މަލޯކާއާއި ދެކޮޅަށް ކުޅުނު މެޗުން ރެއާލް މޮޅުވެފައިވަނީ 0-3 ގެ ނަތީޖާއިންނެވެ.\nރޭގެ މިމެޗުގައި ރެއާލްގެ ފަރާތުން ރަނގަޅު ކުޅުމެއް ފެނިގެން ދިޔަނަމަވެސް މެޗުގެ ފުރަތަމަ ހާފުގެ ކުޅުން ނިމުނީ އެވެސް ޓީމަކަށް ލަނޑެއް ނުޖެހި އެއްވަރުވެ އޮވެއެވެ. ނަމަވެސް މި މެޗުގެ ފުރަތަމަ ހާފުގައި ދެ ޓީމަށް ވެސް ވަނީ ލަނޑު ޖަހަން ރަނގަޅު ފުރުސަތުތަކެއް ލިބި ބޭކާރުވެފައެވެ. އެގޮތުން މެޗު ފެށިގެން ފަސްވަނަ މިނެޓުގައި ރެއާލްގެ ފޯވާޑް ކަރީމް ބެންޒެމާއަށް ވަނީ ލަނޑު ޖަން ރަނގަޅު ފުރުސަތެއް ލިބިގެން ގޮސްފައެވެ. ވިނީސިއަސް ޖޫނިއަރ ކަރީމް ބެންޒެމާއަށް ދިން ބޯޅަ އޭނާ ފޮނުވާލި ނަމަވެސް މަލޯކާގެ ގޯލް ކީޕަރ ސާޖިއޯ ރިކޯ ވަނީ މި ބޯޅަ މަތަކޮށްފައެވެ.\nއޭގެ ފަަހުން ޖެހިގެން އައި މިނެޓުގައި ރެއާލްގެ މެންޑީވެސް ވަނީ ބާރު ހަމަލާއެއް މަލޯކާގެ ގޯލަށް ފޮނުވާލާފައެވެ. މި ހަމަލާވެސް ގޯލާއި އަމާޒުވާ ގޮތެއް ނުވިއެވެ. މެޗުގެ 11 ވަނަ މިނެޓުގައި މަލޯކާގެ ނުރައްކާތެރި ހަމަލާއެއް ވެސް ފެނިގެން ދިޔައެވެ. މަލޯކާގެ ފޯވާޑް ވިޑަތް މުރީގީ ރެއާލްގެ ގޯލު ކުރިމަތީގައި ހުސްކޮށް ހުރެ ފޮނުވާލި ބޯޅަ ދިޔައީ ގޯލާއި އަމާޒުނުވެ އަރިމަތިން ބޭރަށެވެ. އޭގެ ފަހުން މެޗުގެ 34 ވަނަ މިނެޓުގައި މަލޯކާގެ ފެޑްރިކޯ ވަލްވަރުޑޭ ފޮނުވާލި ހަމަލާއެއް ވަނީ ރެއާލް ގޯލުގެ އަރިމަތީ ދަނޑިއަށް ވެސް އަމާޒުވެފައެވެ.\nދެޓީމު އެއްވަރެއްގައި އޮވެ މެޗުގެ ފަހު ހާފުގެ ކުޅުން ނިމުނުއިރު، ފަހު ހާފު ފެށިގެން ވެސް ރަނގަޅަށް ކުޅެފައިވަނީ ރެއާލުންނެވެ. އެޓީމުން ފުރަތަމަ ލަނޑު ޖަހާ ލީޑު ނެގީ މެޗުގެ 55 ވަނަ މިނެޓުގައެވެ. ރެއާލް އަށް ލީޑު ނަގައިދިން މި ލަނޑު އެޓީމަށް ކާމިޔާބު ކޮށްދިނީ ބެންޒެމާގެ އެހީތެރިކަމާއި އެކު ވިނީސިއަސް ޖޫނިއަރ އެވެ. މެޗުގެ 77 ވަނަ މިނެޓުގައި ލިބުނު ޕެނަލްޓީ އަކުން ލަނޑު ޖަހާ ރެއާލްގެ ލީޑު ފުޅާކޮށްދިނީ ކަރީމް ބެންޒެމާއެވެ. އަދި ރެއާލްގެ ތިން ވަނަ ލަނޑު މެޗުގެ މެޗުގެ 82 ވަނަ މިނެޓުގައިވެސް ޖަހައިދިނީ ކަރީމް ބެންޒެމާއެވެ.\nރޭގެ މި މޮޅާއި އެކު 10 ޕޮއިންޓުގެ ލީޑަކާއި އެކު ތާވަލްގެ އެއްވަނާގައި ރެއާލް އޮތީ ކުޅުނު 28 މެޗުން ލިބުނު 66 ޕޮއިންޓާއި އެކުގައެވެ. ލީގުގެ ދެވަނާގައި 56 ޕޮއިންޓާއި އެކު އޮތީ ސެވިއްޔާއެވެ. އަދި ތިން ވަނާގައި 51 ޕޮއިންޓާއި އެކު އޮތީ ބާސެލޯނާއެވެ.


Biden ah Nasheed maruhabaa vidhaalhuvehje\nބައިޑަންއަށް ނަޝީދު މަރުހަބާ ވިދާޅުވެއްޖެ\nމީގެ ކުޑައިރުކޮޅެއް ކުރިން ބައިޑަން ވަނީ ސަޕޯޓަރުންނާ މުހާތަބު ކުރައްވައި އިންތިހާބު ކާމިޔާބު ކުރުމާ ވަރަށް ގާތަށް ދެވިފައިވާކަމަށް ވިދާޅުވެފައި. -- ފޮޓޯ: ގެޓީ އިމެޖަސް\nފަހުގެ ތާރީހުގައި އެމެރިކާގައި އެންމެ ވާދަވެރި ރިޔާސި އިންތިހާބުގައި، އިންތިހާބު ކާމިޔާބުވި ކެންޑިޑޭޓެއް އަދި ޔަގީންވެފައިނުވި ނަމަވެސް، ޑިމޮކްރެޓް ކެންޑިޑޭޓް އަދި ކުރީގެ ނައިބު ރައީސް ޖޯ ބައިޑަންއަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މަރުހަބާ ވިދާޅުވެއްޖެ އެވެ.\nޓްރަމްޕާއި ޑިމޮކްރެޓިކް ކެންޑިޑޭޓް އަދި ކުރީގެ ނައިބު ރައީސް ޖޯ ބައިޑެންގެ މެދުގައި ވާދަވެރިކަން ބޮޑުކަމުން، އިންތިހާބު ކާމިޔާބު ކުރަން ބޭނުންވާ 270 އިލެކްޓޯރަލް ކޮލެޖު ވޯޓު އަދި އެއްވެސް ބޭފުޅަކަށް ހޯއްދެވިފައެއް ނުވެ އެވެ.\nއެންމެ ފަހުގެ ނަތީޖާތައް ދައްކާގޮތުން، ބައިޑަން ވަނީ 253 ކޮލެޖު ވޯޓު ހޯއްދަވާފައެވެ. ޓްރަމްޕަށް މިހާތަނަށް ކާމިޔާބުވެފައިވަނީ 214 ވޯޓެވެ.\nނަމަވެސް، ބައެއް މުހިއްމު ސްވިންގް ސްޓޭޓުތަކުގައި އަދިވެސް ވޯޓު ގުނަމުންދާއިރު، ނަތީޖާތައް މިހާރު ވަނީ މަޑުމަޑުން އެނބުރި ބައިޑެންގެ ކޮޅަށް ބުރަވާން ފަށައިފަ އެވެ.\nމީގެ ކުޑައިރުކޮޅެއް ކުރިން ބައިޑަން ވަނީ ސަޕޯޓަރުންނާ މުހާތަބު ކުރައްވައި އިންތިހާބު ކާމިޔާބު ކުރުމުގެ އުއްމީދު ބޮޑުވެފައިވާކަމަށް ވިދާޅުވެފަ އެވެ.\nނަމަވެސް، އިންތިހާބު ކާމިޔާބުވެއްޖެކަމަށް ހުދު ބައިޑަންވެސް އިއުލާނު ނުކުރައްވަނީސް، ނަޝީދު ވަނީ ބައިޑަންއަށާ އިންތިހާބީ ނައިބު ރައީސް ކަމަލާ ހެރިސް އަށް މަރުހަބާ ވިދާޅުވެ، ޓްވީޓެއް ކުރައްވައިފަ އެވެ.\nއަދި ޕެރިސްގެ ތިމާވެށްޓާބެހޭ އެއްބަސްވުމުން މިހާރުގެ ރައީސް ޑޮނަލްޑް ޓްރަމްޕް އެމެރިކާ ވަކިކޮށްފައިވާއިރު، އެ އެއްބަސްވުމުގައި އެމެރިކާ އަލުން ބައިވެރިވާނެކަމަށް ބައިޑަން ވެފައިވާ ވައުދަށް ނަޝީދު ވަނީ މަރުހަބާ ވިދާޅުވެފަ އެވެ.\nއަދި އެކަމުގައި އެމެރިކާ އާ ގުޅިގެން މަސައްކަތް ކުރުމަށް ތައްޔާރަށް ހުންނެވިކަމަށް އެމަނިކުފާނު ވަނީ ވިދާޅުވެފަ އެވެ.\nއިންތިހާބު ކާމިޔާބު ކުރުމާ ވަރަށް ގާތަށް ބައިޑަން ޖެހިފައިވީ ނަމަވެސް، ވޯޓު ގުނުމުގައި މަކަރު ހަދަމުންދާކަމަށް ޓްރަމްޕް ގެންދަވޏި ތަކުރާރުކޮށް ތުހުމަތު ކުރައްވަމުންނެވެ.\nއަދި އެކަމާ ގުޅިގެން ގިނަ ސްޓޭޓުތަކުގައި އެ މައްސަލަ ކޯޓަށް ހުށަހަޅާފައިވާއިރު، ބައެއް ސްޓޭޓުތަކުގައި ފަރަގު ކުޑަކަމުން ދެ ވަނަ ފަހަރަށް ވޯޓު ގުނަން ވަނީ ނިންމައިފަ އެވެ.\nމިކަމުގެ ސަބަބުން، އިންތިހާބު ކާމިޔާބުވި ކެންޑިޑޭޓެއް ކަނޑައަޅަން އަދި ގިނަ ދުވަސްތަކެއް ހޭދަވެދާނެކަމަށް މަސްރަހު ދިރާސާކުރާ ބައެއް ފަރާތްތަކުން ދަނީ ބުނަމުންނެވެ.\nރައީސް މުހައްމަދު ނަޝީދު އެމެރިކާ ޑޮނަލްޑް ޓްރަމްޕް + ޖޯ ބައިޑަން އެމެރިކާގެ ރިޔާސީ އިންތިހާބު 2020


ހިންމަފުށީގައި މިއަދު ކުރާ ހުކުރު ނަމާދު ވަގުތު ދުރަށް ދަށްކާނެ ހިންމަފުށީގައި މިއަދު ކުރާ ހުކުރު ނަމާދު ވަގުތު ދުރަށް ދަށްކާނެ\nހިންމަފުށީގައި މިއަދު ކުރާ ހުކުރު ނަމާދު ވަގުތު ދުރަށް ދައްކާނެ\nމާލެ ސަރަހައްދުގައި މިއަދު ހުކުރު ނަމާދުގެ ޖަމާއަތް ނުބޭއްވި ކަމުގައި ވީނަމަވެސް ކ ހިއްމަފުށީގައި މިއަދުކުރެވޭ ހުކުރު ނަމާދުގެ މަންޒަރާއި އަޑު ވަގުތުން ދުރަށް ފޮނުވުމަށް މިނިސްޓްރީ އޮފް އިސްލާލިކް އެފެއާޒުން ނިންމަވައިފިއެވެ.\nމިނިސްޓްރީ އޮފް އިސްލާމިކް އެފެއާޒުން ވިދާޅުވީ، ކ ހިއްމަފުށީ މަސްޖިދުލް ޒިކުރާގައި މިއަދު ކުރެވޭ ހުކުރު ނަމާދު ވަގުތުން ދުރަށް ފޮނުވާނީ ޕީއެސްއެމް އާއި މިނިސްޓްރީ އޮފް އިސްލާމިކް އެފެއާޒުން ގުޅިގެން ކަމަށެވެ. އަދި ހުކުރު ނަމާދުގެ ގެ ލައިވްފީޑް ރާއްޖޭގެ އެހެން ބްރޯޑްކާސްޓަރުންނަށްވެސް ޕީއެސްއެމުން ދޫކުރާނެއެވެ.\nކ ހިއްމަފުށީ މަސްޖިދުލް ޒިކުރާގައި މިއަދު އިމާމުވެ ހުކުރު ކުރައްވާނީ އައްޝައިޚް ނަސްރުﷲ ޢަލީއެވެ. މިއަދުގެ ހުކުރު ޚުތުބާގެ މައުޟޫއަކީ ސާފުތާހިރުކަން މި މައުޟޫއެވެ.\nކޯވިޑް-19 އާއި ގުޅިގެން ރައްކާތެރި ކަމުގެ ފިޔަަވަޅެއްގެ ގޮތުން މާލެ ސަރަހައްދުގެ އެއްވެސް މިސްކިތެއްގައި ޖަމާއަތުގައި ނަމާދުކުރުމާއި މިއަދު ހުކުރު ނަމާދުގެ ޖަމާއަތް ނުބޭއްވުމަށް މިނިސްޓްރީ އޮފް އިސްލާމިކް އެފެއާޒުން ވަނީ ނިންމަވާފައެވެ. އަދި މާލެ، ވިލިގިނލި އަދި ހުޅުމާލޭގައި ދިރިއުޅުއްވާ ބޭފުޅުން ހުކުރު ނަމާދުގެ ބަދަލުގައި މެންދުރު ނަމާދު ވަގުތު ވަނުމުން ގޭގައި ހަތަރު ރަކުއަތް ނަމާދު ކުރުމަށް ވަނީ އަންގަވާފައެވެ.


6 ސެޕްޓެންބަރު 2021 - 12:24 1\n(13 ވަނަ ބަޔާ ގުޅޭ)\nއެ ދުވަހުގެ ރެ އެވެ. ނަވާޒު އުޅުނީ އެ ސެމިސްޓާގައި ކިޔަވަން ގެންގުޅުނު ފޮތްތަކާއި އަތްމަތީ ކަރުދާސްތައް ކަރުދާސް ފޮށިގަނޑަކަށް އަޅާށެވެ. ކުއްލިއަކަށް އޭނާއަށް ފޯނެއް އަ އެވެ. ނަވާޒު ފޯނަށް ބަލައިލި އެވެ. ދެ ތިން ފަހަރު ރަނގަބީލުވުމުން އޭނާ ފޯނު ނެގި އެވެ.\n"ކީކޭ އެކުވެރިޔާ!" މަޖާ ރާގެއްގައި ނަވާޒު ބުނެލި އެވެ.\n"ކޮން އިރަކުން ބަލާ ދާންވީ؟" އެކޮޅުން ވާހަކަދެއްކީ ޝަފީއު އެވެ.\n"އަދި ޕެކިންގަ. ނިމުނީމަ ގުޅާނަން އިނގޭ." ނަވާޒު އެއް ނޭވާއިން އަމުނައިލި އެވެ.\n"ތިހެން ކިޔައިފަ އެކަނި އަންނާނީއެއް ނޫން އިނގޭ." ޝަފީއު ފުން ނޭވާއެއް ދޫކޮށްލި އެވެ.\n"އާނ! ބަލަ މަ މި ކުޑަކުއްޖެއް ނޫނޭ. އާނ. ދެން އަހަރުމެންނަށް މިނޫން ގޮތެއް ވެސް ނޯވެއެއްނު. ސެމިސްޓާއަކު އެއްފަހަރު ބޭރުކޮށްލާ ވިއްޔަ. މާނައަކީ ޗުއްޓީގައި ރަށުގައި އުޅޭށޭ. މާލެއަކީ އުޅެން ހެޔޮވާވަރުގެ ތަނެއް ނޫނޭ. އޭތި މަށަށް އޯކޭ. އެކަމަކު ހަމަ ނިމޭއިރަށް ކޮންމެ މީހަކަށް ރަށަށް ފުންމާ ނުލެވޭނެދޯ. އެހެންވީމަ ޖެހޭކަންނޭނގެ މި އުސޫލަށް ބަދަލެއް އަންނަން." ނަވާޒު ފާޑުކިޔައިލީ ދަނާލުގައި އަމަލުކުރަމުންދާ އުސޫލަށެވެ.\n"އަޅުގަނޑުގެ ވެރިކަމެއްގައި ދަރިވަރުންގެ ހައްގުތަކަށް އިހުތިރާމުކުރާނަން. ދަރިވަރު ކިޔަވާ ނިމެންދެން ދަނާލުގައި ހުރެވޭނެ އިންތިޒާމު ހަމަޖައްސާ ދޭނަން. ސެމިސްޓާއަކު އެއްފަހަރު ދަރިވަރު މަގުމަތިކޮށެއް ނުލާނަން." ޝަފީއު އަޑަށް ގޮތެއް ހަދައިލަމުން ލާނެތް ރާގެއްގައި ބުނެލި އެވެ.\nއޭނާ އުޅުނީ ސިޔާސީ ލީޑަރެއްގެ ވާހަކަދެއްކުން ނަކަލުކޮށްލާށެވެ. އެ ރާގުގައި ވާހަކަދައްކާށެވެ. އޭނާއަށް އެކަން ކާމިޔާބު ނުވީ ކޮށިއެރުމުންނެވެ. އެއާއެކު ނޭވާ ކުރުވާ ގޮތްވި އެވެ.\n"ހީވެއްޖެ. އަދިވެސް މީހުންނާ ދިމާ ކުރާތި،" ނަވާޒު ހޭންފެށި އެވެ. "ޝަފީއު ވަރަށް ވަރަށް ގުޅޭ. އެކަމަކު މަ ތި ދުވަހެއްގެ އިންތިޒާރުގައި ހުއްޓާ ކަން ނޭނގެ ސަންދޯކުގެ މަތި އަޅާނީ."\nޝަފީއުއާ ވާހަކަދައްކަމުން ނަވާޒު ފޮތްތައް ނަގައި ފޮށިގަނޑަށް އަޅަމުންދިޔަ އެވެ. ބައެއް ފަހަރު ކޮނޑު ހިއްލައިލާ ކަންފަތާއި ކޮނޑާ ދެމެދުގައި ފޯނު މަހައިލައިގެންނެވެ. އަނެއްބައި ފަހަރު މޭޒާ ދިމާއަށް ހިނގަމުންނެވެ. ދެ މީހުންގެ ވާހަކައިގައި ހުރީ މަޖާ ގޮތެވެ. އެކަކު އަނެއްކަށް ދިމާކުރުމުގެ ރާގެވެ.\nޝަފީއުގެ ގެއަށް ނަވާޒު ބަދަލުވީ ހަވީރު އެވެ. އެގެއަށް ނަވާޒު ބަދަލުވި ގޮތަށް އޭނާ އޮށޯވެލި އެވެ. އަރާމުކޮށްލާށެވެ. އެނދުގައި ޖެހުނުހެން ހީނުވެ އޭނާއަށް ނިދުނީ އެވެ. ނަވާޒުގެ ޚަބަރެއް ނުވާތީ ދެ ފަހަރަކު ޝަފީއު ކޮޓަރިއަށް ބޯ ދިއްކޮށްލި އެވެ. ނަމަވެސް ނަވާޒު ނިދައިފައި އޮތް އަރާމު ގޮތް ފެނިފައި އޭނާ ދޮރު ލައްޕާލަނީ އެވެ.\nކޮޓަރީގެ ދޮރު ހުޅުވާލުމާއެކު ނަވާޒު ލޯ ހުޅުވާލި އެވެ. ޝަފީއުގެ މޫނަށް ބަލައިލަމުން ލުއި ގޮތަކަށް ނަވާޒު ހިނިތުންވެލި އެވެ.\n"ގުޑުމޯނިން ނިދަން މިޔަރު." ޝަފީއު އެތެރެއަށް ވަންނަން ހިނގައިގަތެވެ.\n"މޯނިންތަ؟" ނަވާޒު ކަމެއް ހަނދާންވުމުން ކުއްލިއަކަށް އެނދުން ތެދުވި އެވެ.\n"ނިދީގެ މީރު ވާދީތަކުގައި ވަގުތު ހޭދަކޮށްލީމަ ދުވަސްދާ ގޮތް ވެސް ނޭނގެއެއްނު. މިހާރު ދެ ދުވަސްވީ ނިދާތާ؟" ޝަފީއު އެނދުގައި އިށީނދެލި އެވެ.\n"އާނ! އެކަމަކު ހަވީރު ތަނަކަށް ދާން ކިޔައިފަވީ." ނަވާޒު ފުށްކިބައިގައި ދެ ފަހަރު ހިރުވާލި އެވެ.\n"ޑޭޓަކަށްތަ؟ އަނެއްކާ އަނެއް ސޮފުހާ ލިޔަން ފެށީތަ؟" ޝަފީއު ދެ ލޯ ބޮޑުކޮށްލި އެވެ.\n"ނޫނޭ. ތި މީހުންގެ އުނދަގުލާ ހެދި އެކަނި ކަމެއް ކޮށްލެވޭ ވަރެއް ނޫނެއްނު. މިހާރު ދެން މި ކޮޅަށް އައީމަ ތަންކޮޅެއް ސޭފްވާނެއްނު." ނަވާޒު ހިނިތުންވެލި އެވެ.\n"މާލެއާ ބަލައިފަ ހުޅުމާލެ ތަންކޮޅެއް އަމާން އަދި. ނޭނގެ ކުރިއަށް އޮތް ދުވަސްތަކުގައި ވާނެ ގޮތެއް. އެކަމަކު ހަނދާން ބަހައްޓަންވީ ކަމަކީ ހުޅުމާލެއަކީ މާލެކަން. މާލޭގައި ކުރާކަމެއް، ވާގޮތެއް ހުޅުމާލެއަށް ވެސް ވާނެކަން." ޝަފީއު ނަސޭހަތުގެ ރާގުގައި ބުނެލި އެވެ.\n"އޮފީސްކަމެއްގަ ބޭރަށް ދާން ޖެހިގެން އިނގޭ. ނަވާ ތަނަކަށް ދާން އެބަ އޮތްތަ؟ މިހާރު ނުވައެއް ޖަހަނީ." ޝަފީއު ބަލައިލީ ފާރުގައި ހަރުކޮށްފައިވާ ގަޑިއަށެވެ.\n"އުހުނ، ދެން ބޭރަށް ނުދާނަން. މަށަކީ އެކަނި ވެސް ތަންތަނަށް ދެވޭ ވަރު ކުއްޖެކޭ. ވާން ހުންނަކަމެއް ކަނޑުގައި އޮތަސް، ދަނޑުގައި އޮތަސް ވާނެ." ނަވާޒު ހިނިތުންވެލި އެވެ.\n"މި ދުވަސްކޮޅު ގޭގައި އިތުރު މީހަކު ނެތީމަ މި ހުރިހާ ވާހަކައެއް މި ދައްކަނީ. އަހަންނަށް އާދެވޭނީ ތަންކޮޅެއް ދަންވީމަ." ޝަފީއު ކޮޅަށް ތެދުވެލި އެވެ.\n"އޯކޭ. މިރޭ ދެން ތަނަކަށް ނުދާނަން." ނަވާޒު ދެ ތުންފަތަށް ބާރުކޮށްލަމުން ހިނިތުންވެލި އެވެ.\nޝަފީއު ދިޔުމުން އޭނާ ނެގީ ބާލީސްދަށުގައި އޮތް ފޯނެވެ. އޭނާގެ ލޮލުގައި އަޅައިގަތީ އޭނާއަށް ޖަވާބު ނުދެވިވާ ކޯލުތަކުގެ ލިސްޓެވެ. ގުޅައިފަ އޮތީ ކޮން ނަންބަރަކުންތޯ އޭނާ ބަލައިލި އެވެ. އެއީ އެއް ނަންބަރެކެވެ. ފޯނުގައި ރައްކާކުރެވިފައިވާ ނަންބަރަކަށް ނުވާތީ ކާކުގެ ނަންބަރެއް ކަމެއް އޭނާއަށް ނޭނގެ އެވެ.\nގުޅަން ނުގުޅަން އިނދެ އޭނާ އެ ނަންބަރަށް ގުޅައިލި އެވެ. ހިތުގައި އުފުލެމުން ދިޔަ ޝައްކުގެ ފިތަށް އޮބައިލައޮބައިލާ އިނދެ އެވެ.\nފޯނު ނެގި އިރަށް އެކޮޅުން ކުރާން ފެށީ ޝަކުވާ އެވެ. ނަވާޒު ކުޑަކޮށް ވިސްނައިލި އެވެ. އެއީ އޭނާ ދަންނަ އަޑެއްހެން ހީވާތީ އެވެ. އަންހެން ކުދިންނާ މާ ގިނައިން ފޯނުން ވާހަކަ ނުދައްކާތީ ރަހުމަތްތެރިންގެ އަޑު ވެސް އޭނާއަށް ފާހަގަކުރާން އުނދަގޫވެ އެވެ.\n"އެހެންތަ؟ ކޮން ކަމެއްގައިތޯ؟" ނަވާޒަށް އެއީ ކާކުގެ އަޑެއްކަން ޔަގީން ނުވާތީ އޭނާގެ ވާހަކަތައް ބައްޓަންކުރީ ތަންކޮޅެއް ރަސްމީ ރާގެއްގަ އެވެ.\n"މި އުޅެނީ ރޯގާ ވެސް ޖެހިގެން. އަޑު ވެސް ނެތް ދޯ." އެ ކޮޅުން ވާހަކަދެއްކި މީހާ ކަރުކެހިލި އެވެ.\n"ދަންނަ އަޑެއްހެން ވެސް ހީވޭ. ވާހަކަދައްކާ ގޮތުން އެކަހަލަ އިހުސާސެއް ވެސް ކުރެވޭ." ނަވާޒު ޝައްކެއް މަތީ އިނދެ ބުނެލި އެވެ.\nނަވާޒަށް ޔަގީންކުރެވެމުން ދިޔައީ އެއީ އޭނާގެ ހިތުގެ އެއްފަޅިން އިވޭ އަޑެއްކަމެވެ. އަޑުގައި ކުރަކި ކަމެއް ހުއްޓަސް އަޑު ބަދަލުވެފައި ހުއްޓަސް އޭނާއަށް އެކަން އޮޅުވާ ނުލެވޭނެ ކަމެވެ. އެ ނިޔަނެތި ރާގާއި އެ ލޮބުވެތި އަޑު އޭނާގެ ހިއްސުތައް ދެނެގަންނާނެކަމެވެ. އެހައި ވެސް ބޮޑަށް އެ އަޑުގެ ވެރިޔާއަށް އޭނާގެ ހިތާއި ނަފުސު ފިދާކޮށްފައިވާކަމެވެ.\n"ނަވާއަށް ދެން ނޯޅޭނެކަން އެނގޭ،" އެ ކޮޅުން ވާހަކަދެއްކި އަޑުގައި ހުރީ ގާތްކަމެވެ. "ފޯނު ފެންގަނޑަކަށް ވެއްޓިގެން ނުވެސް ހުޅުވުނު އެހެންވެ ދޮންތަ ނަންބަރުން މި ގުޅީ ވެސް."\nނަވާޒު ފުން ނޭވާއެއް ބޭރުކޮށްލި އެވެ. ކަންފަތުގައި ފޯނު ޖައްސައިގެން ހުރެ ކޮޓަރިން ބޭރަށް ނުކުންނަށް ހިނގައިގަތެވެ. ލައިގެން ހުރި ކުރު ސޯޓު އެއް އަތުން ހިއްލައިލި އެވެ. ތަރުތީބު ގެއްލިފައިވާ އިސްތަށިގަނޑުގެ ނިތްކުރިއަށް އެ އަތް މަހައިލަމުން އޭނާ ކުރިއަށް ދިޔަ އެވެ.\n"މިރޭ އެބަ ފުރާ އިބްރާހިމްބެގެ ހައްމާދު. އޭނާއަށް ދީފަ ފޯނެއް ފޮނުވާނަން އިނގޭ. ހަވީރު ޖައްސާލި އިރަށް ނިދުނީ. ދެން މާދަމާ އަނެއްކާ އޮފީހަށް ދާން ޖެހޭތީ ނިދައިލީ،" ނަވާޒު ވާހަކަދެއްކީ ވަރަށް ލޯބިންނެވެ. "ޖުމާ ބޭނުންވަނީ ކޮންކަހަލަ ފޯނެއް؟"\n"ބައްތިއެއް." އެ ކޮޅުން ވާހަކަދެއްކީ ޖުމާނާ އެވެ.\n"މިހާރު ވެސް ތިޔަ ރީތި ފަރި އަޑު ޖެހުނީމަ ހިތް ތާޒާވެއްޖެ. ބޮލުގައި ހުރި ބަރުކަން ކެނޑިއްޖެ. ތިޔައީ އަހަންނަށް ވަރަށް ރަނގަޅު ޝިފާ ލިއްބައިދޭ ބޭހެއް. އެހެންވީމަ ބައްތިގަނޑަކުން ޝިފާ ހޯދާކަން މި ހިތެއް ނޭދޭ." ނަވާޒު މަޑުމަޑުން ބުނެލި އެވެ.\n"އޯކޭ ލޯބިންދޭ ކޮންމެ އެއްޗެއް ހިތުން ރުހުމުން ގަބޫލުކުރާނަން." ޖުމާނާ ތުއިވެލި އެވެ.\nފޯނު ބޭއްވުމަށްފަހު ނަވާޒު އަވަސްވީ މޫނު ދޮވެލައިގެން މަތި ހަދައިލައިގެން ބޭރަށް ނުކުންނާށެވެ. އޭނާ ވޮލެޓު ޖީބަށް ކޮށްޕާލަމުން ސައިކަލު ރޯކޮށްލި އެވެ. ނަވާޒު މިސްރާބުޖެހީ ހުޅުމާލޭގައި އަލަށް ހުޅުވި ފޯނު ފިހާރައާ ދިމާއަށެވެ. އެ ފިހާރަ ހުންނަނީ ނަވާޒު އުޅެމުންދާ ޝަފީއުގެ އެޕާޓުމަންޓާ ތަންކޮޅެއް ދުރުގަ އެވެ. ދުއްވާ އެއްޗެހީގެ ކާރޫބާރުކަން ބޮޑު މަގުތައް ފަސްދީ އޭނާ ގޯޅިއެޅީ ފިތުރޯނު ގަސްތައް ގިނަ މަގަކަށެވެ.\nއޭނާ އެ މަގަށް އެޅި އެއް ސަބަބަކީ އެއީ އަވަހަށް އެ ފިހާރައަށް ދިޔުމަށެވެ. ނަވާޒު ގެއިން ނުކުތީއްސުރެ އޭނާއަށް ޝައްކެއް ވަމުން ދިޔަ އެވެ. އޭނާގެ ފަހަތުން ބަޔަކު ފާރަލަމުންދާ ކަމެވެ. އޭނާ އެ މަގަށް އެޅި ދެވަނަ ސަބަބަކީ ހިތަށް ތިލަވަމުން ދިޔަ ޝައްކު ފިލުވާލާށެވެ. އޭނާ ބޭނުންވީ އެއީ އޭނާއަށް ކުރެވެމުން ދިޔަ ކުށްހީއެއްކަމަށް ގަބޫލުކުރާށެވެ. ވަހުމެއް ކަމަށް ނިންމާށެވެ.\nނަވާޒު ސައިކަލުގައި ހަމަޖެހިލަމުން ލޯގަނޑު ހެޔޮކޮށްލި އެވެ. މަގުގެ ދެ ފަރާތުން ދުއްވަމުންދާ މީހުން ސާފުކޮށް ފެންނާނެ ގޮތަށެވެ. އޭރު ނަވާޒަށް މަގުގެ މެދާ ހަމައަށް ދެވެނީ އެވެ. އެއީ އެ މަގުގައި އެންމެ ގަސްބޯ ހިސާބެވެ. މީހުން ނޫޅޭ ފަޅު ސަރަހައްދެކެވެ. ހީވަނީ ޖަންގަލީގެ މެދަށް ވަދެވުނުހެންނެވެ. އޭނާއަށް ކުރެވުނީ އެކަހަލަ އިހުސާސެކެވެ.\nނަވާޒު ހިތް ބިރުގަންނަ ގޮތްވާން ފެށިއެވެ. އޭނާ މޭގަނޑު އަނގަޔަށް އަންނަން އުޅޭކަހަލަ ގޮތެއް ވާންފެށި އެވެ. ނަވާޒު ބަލައިލީ ފަހަތުން ސައިކަލެއްގެ އަޑު އިވުމުން އޭނާގެ ސައިކަލުގެ ލޯގަނޑަށެވެ. އޭރު ކަޅުކުލައިގެން ހެދުމުގައި ތިބި ބަޔަކު އޭނާއާ އަރާ ހަމަކުރަނީ އެވެ. ނަވާޒަށް އަރިއަކަށް ޖެހިލާނެ ފުރުސަތު ވެސް ނުލިބުނެވެ. އޭނާ ދުއްވަ ދުއްވާއިން ސައިކަލުގެ ފަހަތަށް މީހަކު ފުންމާލި އެވެ. އެއާއެކު ނަވާޒަށް ލިބުނު ސިހުމާއެކު ސައިކަލް އަރިއަޅައިލާ ގޮތްވި އެވެ. ނަމަވެސް ސައިކަލަށް ފުންމާލި މީހާގެ ހުސިޔާރުކަމުން ސައިކަލު ވެއްޓޭގޮތެއް ނުވި އެވެ.\n"ބުނާ ގޮތަށް ކަންތައް ކުރޭ. ސައިކު އަނބުރައިލާ." ނަވާޒުގެ ފަހަތުގައި އިން މީހާ އިންޒާރުގެ ބަސްތައް ކަންފަތާ ހަމައަށް ފޯރުމުގެ ކުރިން އޭނާގެ ކަނދުރާއަށް ވަޅީގެ ތުނޑި އަމާޒުކޮށްލި އެވެ. (ނުނިމޭ)


ޤައުމީ ޝިޕިންގ ކުންފުނީގެ އަމިއްލަ ބޯޓު، މުދަލާއެކު ރާއްޖެއަށް! ޤައުމީ ޝިޕިންގ ކުންފުނީގެ އަމިއްލަ ބޯޓު، މުދަލާއެކު ރާއްޖެއަށް!\nޤައުމީ ޝިޕިންގ ކުންފުނީގެ އަމިއްލަ ބޯޓު، މުދަލާއެކު ރާއްޖެއަށް!\nޤައުމީ ޝިޕިންގ ކުންފުނީގެ "އެމްއެސް ގަލޭނާ"\nސަރުކާރުގެ ޝިޕިންގ ކުންފުނި، މޯލްޑިސް ސްޓޭޓް ޝިޕިންގއިން ގެނައި އެކުންފުނީގެ ފުރަތަމަ އަމިއްލަ ބޯޓު، "އެމްއެސް ގަލޭނާ" ފުރަތަމަ ފަހަރަށް މުދަލާއެކު ރާއްޖެ އައިސްފިއެވެ.\nއެމްއެސްއެސްގެ "އެމްއެސް ގަލޭނާ" މިއަދު ހެނދުނު މާލޭ ކޮމާޝަލް ހާބަރަށް ބަނދަރުކުރުން ފާހަގަކުރުމަށް އެމްޕީއެލްގައި ވަނީ ޚާއްސަ ރަސްމިއްޔާތެއް ބާއްވާފައެވެ. މިރަސްމިއްޔާތުގައި މޯލްޑިވްސް ސްޓޭޓް ޝިޕިންގ، އެސްޓީއޯ، އެމްޕީއެލް އަދި ޓްރާންސްޕޯޓް އޮތޯރިޓީގެ އިސްވެރިން ބައިވެރިވެވަޑައިގަތެވެ\nއެމްއެސްއެސްގެ ފުރަތަމަ ބޯޓު "އެމްއެސްއެސް ގަލޭނާ"ގެ ކާގޯ ދަތުރުތައް ފެށުމުގެ ރަސްމިއްޔާތުގައި އެ ކުންފުނީގެ ޖެނެރަލް މެނޭޖަރ، ކެޕްޓަން މުހައްމަދު ނާޒިމް ވިދާޅުވީ އެކުންފުނީގެ އަމާޒަކީ މާލޭއާއި ކޮލޮމްބޯއާއި ދެމެދު ކޮންމެ 8 ދުވަހަކުން ދަތުރެއް ބޭއްވުންކަމަށެވެ. މީގެއިތުރުން މި ބޯޓަކީ 780 ކޮންޓެއިނާގެ ޖާގައާއި 60 ޓަނުގެ ކްރޭން އަދި 60 ފީފާ އުފުލޭވަރުގެ ބޮޑު ބޯޓެއްކަންވެސް ކެޕްޓަން ނާޒިމް ވަނީ ފަހަގަކުރައްވާފައެވެ.\nކޯވިޑް19ގެ ދަތި ހާލުގައި މުދަލުގެ އަގުތައް އުފުލެމުން އައި ދުވަސްވަރު އަވަސް ހައްލެއްގެ ގޮތުން ރާއްޖޭގެ ވިޔަފާރިވެރިންނަށް ލިބިގެންދިޔަ މި ފަސޭހައަކީ ވަރަށް ބޮޑު ލުޔެއްގެ ގޮތުގައި އެ ކުންފުނިން ވަނީ ފާހަގަކުރައްވާފައެވެ. ޕެންޑެމިކްގެ ދުވަސްވަރު ދިމާވި ދަތިތަކާއިއެކު ވެސް ދިވެހިންގެ މަދު ފަޅުވެރިންކޮޅަކާއި އެކު ފެށުނު މި ދަތުރު ފާހަގަކުރެވެނީ ކުންފުންޏަށް ލިބުނު ބޮޑު ކާމިޔާބެއްގެ ގޮތުގައިވެސް މޯލްޑިވްސް ސްޓޭޓް ޝިޕިންގއިން ފާހަގަކުރެއެވެ.\nއެމްއެސްއެސްގެ މެނޭޖިންގ ޑިރެކްޓަރ އަބްދުﷲ ސައީދު ދެއްކެވި ވާހަކަފުޅުގައި ވިދާޅުވީ މޯލްޑިވްސް ސްޓޭޓް ޝިޕިންގ ލައިނުގެ އަމާޒަކީ އެކުންފުނިން މިހާރު ބޭނުންކުރަމުން އަންނަ ޗާޓަރު ބޯޓުތައް އެއްކޮށް ދޫކޮށްލުންކަމަށެވެ. އަދި އެގޮތުން މިހާރު ގެނެސްފައިވާ އެމްއެސްއެސް ގަލެނާގެ އިތުރުންވެސް ބޯޓެއް ހޯދުމަށް އެކުންފުނިން ދަނީ މަސައްކަތް ކުރަމުންކަމަށް ސައީދު ވިދާޅުވިއެވެ.\nއެމްއެސްއެސްގެ ފްލީޓުގައި މުދާ އުފުލާ ކޮންޓެއިނަރ ބޯޓުގެ އިތުރުން ޖެނެރަލް ކާގޯ އުފުލުމަށްވެސް އިތުރު ބޯޓުތައް އަންނަނީ ބޭނުންކުރަމުންނެވެ. އެ ކުންފުނިން ބުނާ ގޮތުގައި މިހާރު މި ބޯޓުތައް ދަތުރުކުރަމުން އަންނަނީ އިންޑިއާގެ ޓުޓިކޮރިންއިން ސީދާ އައްޑޫ ސިޓީއަށް މުދާ ގެންދިޔުމަށެވެ. މި ދަތުރުތަކުގެ ސަބަބުން އައްޑޫ ސިޓީއަށް ގެންދެވޭ މުދަލުގެ އަގު 50 އިންސައްތަ ކުޑަވެގެންދާކަން ވަނީ ފާހަގަކުރައްވާފައެވެ.\nއެމްއެސްއެސްއަކީ ރާއްޖެއަށް އެތެރެކުރާ މުދާ ވީހާވެސް ހެޔޮ އަގެއްގައި ގެނެވޭނެ މަގު ފަހިކުރުމަށްޓަކައި ސަރުކާރުން އުފައްދާފައިވާ އެސްޓީއޯގެ ސަބްސިޑަރީ ކުންފުންޏެކެވެ. މިދިޔަ އަހަރުގެ އޭޕްރީލް މަހުގެތެރޭ ޚިދުމަތްދޭން ފަށާފައިވާ މޯލްޑިވްސް ސްޓޭޓް ޝިޕިން ކޮމްޕެނީ ޕްރައިވެޓް ލިމިޓެޑަކީ އެސްޓީއޯގެ 99.99 އިންސައްތަ އޮންނަ ކުންފުންޏެކެވެ. ބާކީ އޮތް 0.01 އިންސައްތައަކީ ފިއުލް ސަޕްލައިސް މޯލްޑިވްސް ޕްރައިވެޓް ލިމިޓެޑުގެ ހިއްސާއެވެ.


BREAKING NEWS: Meridian in STO ah RF19 million dhahkan high court in hukum kohfi\nހައި ކޯޓް: މެރީޑިމް އިން އެސްޓީއޯ އަށް 19 މިލިޔަން ރުފިޔާ ދައްކަން ވަނީ ހުކުމް ކޮށްފައި.-- ފޮޓޯ: މިހާރު\nމެރީޑިއަމުން އެސްޓީއޯ އަށް 19 މިލިޔަން ދައްކަން ހައި ކޯޓުން ހުކުމް ކޮށްފި\nވިލުފުށީ ދާއިރާގެ ކުރީގެ މެމްބަރު ރިޔާޒް ރަޝީދުގެ މެރީޑިއަމް ސާވިސް ޕްރައިވެޓް ލިމިޓެޑުން އެސްޓީއޯ އިން ގަނެފައިވާ ތެލަށް ދައްކަންޖެހޭ 19 މިލިޔަން ރުފިޔާ ދެއްކުމަށް ހައި ކޯޓުން މިއަދު ހުކުމް ކޮށްފި އެވެ.\nއެސްޓީއޯ އިން އެ ފައިސާ ހޯދުމަށް ސިވިލް ކޯޓަށް މައްސަލަ ހުށަހެޅީ މީގެ ތިން އަހަރު ކުރިން 2016 ވަނަ އަހަރު އެވެ. ނަމަވެސް ސިވިލް ކޯޓުން ކަނޑައެޅީ މެރީޑިއަމުން ތެޔޮ ގަތް ކަން އެސްޓީއޯ އަށް ސާބިތު ނުކުރެވޭތީ އެ ފައިސާ ދައްކަން ނުޖެހޭނެ ކަމަށެވެ.\nއެކަމަކު އެ މައްސަލަ އެސްޓީއޯ އިން ހައި ކޯޓުގައި އިސްތިއުނާފް ކުރުމުން މިއަދު ކުރި ހުކުމުގައި ބުނެފައިވަނީ، މެރީޑިއަމުން އެސްޓީއޯ އަށް 2010 ވަނަ އަހަރުގެ ފަހުކޮޅު ކްރެޑިޓަށް ތެޔޮ ދޫކުރިކަން ހެކިންގެ ހެކިބަހުން ސާބިތުވާ ކަމަށެވެ. އޭގެ އިތުރުން އެކަމާ ގުޅިގެން ދެ ކުންފުނީގެ މެދުގައި ލިޔެކިޔުމުން ކޮށްފައިވާ މުއާމަލާތްތަކުން ވެސް އެކަން ސާފުވާ ކަމަށް ހައި ކޯޓުގެ ހުކުމުގައި ބުނެފައި ވެއެވެ.\nއެ މައްސަލަ ބެއްލެވީ ފަނޑިޔާރު މުހައްމަދު ފައިސަލާ އާއި ފަނޑިޔާރު އަލީ ސަމީރުގެ އިތުރުން ފަނޑިޔާރު އަބްދުﷲ ހަމީދެވެ. އަދި މެރީޑިއަމުން އެސްޓީއޯ އަށް ފައިސާ ދައްކަން އަންގައި ހުކުމް ކުރެއްވީ ތިން ފަނޑިޔާރުންގެ އިއްތިފާގުންނެވެ.\nކުރީގެ ރައީސް އަބްދުﷲ ޔާމީނުގެ ވެރިކަމުގައި އެމަނިކުފާނާއި ގާތް މެމްބަރެއްގެ ގޮތުގައި ފެނިގެން ދިޔަ ރިޔާޒް ރަޝީދުގެ ކުންފުންޏާއި އެސްޓީއޯ އާ ދެމެދު އެ ކަމާއި ގުޅިގެން ކުރެވުނު މުއާމަލާތްތަކުގެ ލިޔެކިޔުންތައް ގެއްލިފައިވާ ކަމަށް އެސްޓީއޯ އިން އޭރު ބުނެފައި ވެއެވެ. އެހެންކަމުން އޭރު އެ މައްސަލަ އެސްޓީއޯ އަށް ކާމިޔާބު ކުރުމަށް ބޮޑެތި ދަތިތައް ދިމާވި އެވެ.\nނަމަވެސް އެ މައްސަލައިގެ އަޑުއެހުންތައް ހައި ކޯޓުން ނިންމާލާފައި ވަނިކޮށް، ވަރަށް ފަހުން އެ ލިޔެކިޔުންތައް ފެނިފައިވާ ކަމަށް އެސްޓީއޯ އިން ބުނެފައި ވެއެވެ. އަދި އެ ލިޔެކިޔުންތައް ކޯޓަށް ހިއްސާކޮށްފައިވާ ކަމަށް ވެސް އެ ކުންފުނިން ބުނެފައި ވެއެވެ.\nކޮރަޕްޝަން ހައިކޯޓް ރިޔާޒް ރަޝީދު ތެޔޮ


Sony hack isa'US security issue': White House\nސޮނީ ހެކުކުރި މައްސަލަ އަކީ ގައުމީ ސަލާމަތާ ގުޅިފައިވާ މައްސަލައެއް: ވައިޓް ހައުސް\nސޮނީ ޕިކްޗާސް އަށް ހެކަރުންގެ ޓީމަކުން ދިން ހަމަލާ އަކީ އެމެރިކާގެ ގައުމީ ސަލާމަތަށް ދިން ހަމަލާއެއް އެ ހަމަލާއާ ގުޅިގެން ލިބުނު ގެއްލުންތައް ބަލަމުން ދަނީ ގައުމީ ސަލާމަތާ ގުޅިފައިވާ މައްސަލައެއްގެ ގޮތުގައި ކަމަށް އެމެރިކާގެ ވައިޓް ހައުސް އިން ބުނެފި އެވެ.\nހެކަރުންގެ ވަރުގަދަ ހަމަލާތަކެއްގައި ސޮނީ ފަޅާލުމަށް ފަހު އެމީހުންގެ ސިއްރު ލިޔެކިޔުންތަކާއި އާ ފިލްމުތަކެއް ވަގަށް ނަގާފައި ވަނީ މިދިޔަ ނޮވެމްބަރު މަހު އެވެ. މި ހަމަލާ އައީ ސޮނީން ނެރުމަށް ތައްޔާރުވަމުން ދިޔަ ކޮމެޑީ ފިލްމު "ދަ އިންޓަވިއު" މަނާކުރުމަށް ގޮވާލައި އުތުރު ކޮރެއާ އިން ސޮނީ އާއި އެމެރިކާގެ ސަރުކާރަށް އިންޒާރުތަކެއް ދީފައި ވަނިކޮށެވެ.\nޖޭމްސް ފްރޭންކޯ އާއި ސެތު ރޯޖެން ލީޑް ރޯލުކުޅެފައިވާ މި ކޮމެޑީ އަކީ ދެ ނޫސްވެރިޔަކު ބޭނުންކޮށްގެން ސީއައިއޭ އިން އުތުރު ކޮރެއާގެ ލީޑަރު ކިމް ޖޮން-އުން އަވަހަރާކޮށްލާ ގޮތް ދައްކުވައިދޭ ފިލްމެކެވެ. އުތުރު ކޮރެއާ އިން ފިލްމާ ދެކޮޅަށް ނުކުތީ މި ފުރައްސާރައާ ގުޅިގެންނެވެ.\nސޮނީ އަށް ދިން ހަމަލާގެ ފަހަތުގައި ވަނީ އުތުރު ކޮރެއާ ކަމަށް އެމެރިކާގެ ބައެއް އޮފިޝަލުން ވިދާޅުވަމުން ގެންދެވި ނަމަވެސް އުތުރު ކޮރެއާ އިން މި މައްސަލައާ ގުޅޭ ގޮތުން ވާހަކައެއް ނުދައްކަ އެވެ. ބައެއް ތަޖުރިބާކާރުން ގަބޫލުކުރާ ގޮތުން މިއީ ޗައިނާގައި ހަރަކާތްތެރިވާ އުތުރު ކޮރެއާގެ ވަފާތެރި ހެކަރުންތަކެއްގެ ހަމަލާއެކެވެ.\nމި ހަމަލާ އަށް ފަހު އެމީހުން ދަނީ ސޮނީގެ ސިއްރު އީމެއިލްތަކެއް ވެސް ލީކުކުރަމުންނެވެ. އަދި މި އަހަރު ނެރެން ހަމަޖެހިފައި ހުރި އާ ފިލްމުތަކެއް ވެސް ވަނީ ލީކުކޮށްލައިފަ އެވެ.\nއެންމެފަހުން މި ބިރު ދެއްކުންތަކާ ގުޅިގެން ސޮނީން ވަނީ "ދަ އިންޓަވިއު" ނުދެއްކުމަށް ނިންމައިފަ އެވެ. އެއީ ހެކަރުންގެ ޓީމުން ސިނަމާތަކަށާއި ފިލްމު ބަލަން ދާ މީހުންނަށް ވެސް އިންޒާރު ދިނުމާ ގުޅިގެންނެވެ.\nވައިޓް ހައުސް އިން ބުނެފައި ވަނީ އެ ފިލްމު ނުހުއްޓުވި ނަމަ މިއަދު ފެންނާނީ މާ ބިރުވެރި މަންޒަރެއް ކަމަށް ގަބޫލުކުރެވޭ ކަމަށެވެ. ފިލްމު ނެރެން ހަމަޖެހިފައި އޮތީ މި މަހުގެ 25 ވަނަ ދުވަހު އެވެ.\n"އިންޓަވިއު" ގެ އިތުރުން، އުތުރު ކޮރެއާގެ ލީޑަރަށް ފުރައްސާރަކޮށްފައިވާ އެހެން ފިލްމެއް ކަމަށްވާ "ޓީމް އެމެރިކާ" ގެ ޝޯތައް ވެސް ވަނީ މިހާރު ކެންސަލްކޮށްފަ އެވެ.


Anu ah dhimaavi jinsee furahsaaraige vaahaka kiyaadheefi – Iru\nއަނޫ އަށް ކުރިމަތިވި ޖިންސީ ފުރައްސާރައިގެ ވާހަކަ ކިޔާދީފި\nސަމާ· 14 ޖުލައި 2020\n1990 ގައި ނެރުނު ފިލްމް އާޝިގީ އަކީ ބޮކްސް އޮފީހުގައި 50 މިލިއަން ހަދާފައިވާ ފިލްމެކެވެ. ފުރަތަމަ ފިލްމުން ކާމިޔާބް ހާސިލް ކުރި ފިލްމުގެ ބަތަލާ އަނޫ އަގަރުވާލު ވަން ފިލްމް ވަންޑާއެއްގެ ގޮތުގައި ވެސް ގިނަ ބަޔަކަށް އެގިފައިވެއެވެ.\nމިހާރު އަނޫދަނީ އޭނާގެ ހަޔާތުގެ މައްޗަށް ހަދާ ނެޓްފްލިކްސް ސީރީޒް އަކަށް ތައްޔާރުވަމުންނެވެ. މި ތައްޔާރީ ތަކުގެ ތެރޭގައި އަނޫ ވަނީ ކާސްޓިން ކޯޗް އިންސިޑެންޓެއް ގެ ވާހަކަ ކިޔާ ދީފައިއެވެ.\nޕިންކް ވިލާއަށް އެންމެ ފަހުންދިން އިންޓަވިއުގައި އަނޫ އޭނާގެ އެހާ އެކްސްޕީރިއަންސް ނެއް ކަމުގައިވިޔަސް ޑައިރެކްޓާރ މަހޭޝް ބަޓް އަނޫގެ ގެޔަށް ވިސްކީ ފުޅިއެއް ހިފައިގެން އައިކަމަށް އަނޫ ބުންޔެވެ. އަދި ސްކްރިޕްޓް ކިޔާ ދިނުމުގެ މެދުތެރެއިން އެ ވިސްކީ ފުޅި ބޯން ފެށިކަމަށް އޭނާ ބުނެފައިއެވެ.\nމީގެއިތުރުން މީޓޫ މޫވްމެންޓްއާއި ބެހޭގޮތުން އަނޫގެ ތަޖުރިބާ ހިއްސާކުރަމުން އުމުރުން އެންމެ 13 އަހަރުން ފެށިގެން އަނޫއަށް ޖިންސީ ފުރައްސާރަ ކުރަމުން ދާކަމަށް އޭނާ ބުނެފައިވެއެވެ. ރޭޕްވާން ބޭނުން ނޫނީއްޔާ އަންހެން ކުއްޖަކު ޖެހޭނީ ފިރިހެނަކު ބުނާހާ އެއްޗަކަށް އެއްބަސްވުން ކަމުގައި އެމީހުން ދެކޭ ކަމުގައި އަނޫ ބުނެއެވެ.\nނަމަވެސް ނޫންގެ މާނައަކީ ނޫން ކަމުގައި ގަބޫލު ކުރަން ދަސްކުރަން އެބަ ޖެހޭކަމަށްވެސް އަނޫ ވަނީ ބުނެފައިއެވެ. އަދި ޖިންސީ ފުރައްސާރަ އާއި ދެކޮޅަށް އަޑު އުފުލުމަށް ވެސް އަނޫ ވަނީ ގޮވާލާފައިއެވެ.


Sri Lanka ge kaaboathakethi haruthah mulhin henn hussvejje! | ThePress\n12 September 2021, 13:07\nމި ދަނޑިވަޅަކީ ކޮރޯނާވައިރަސް ޑިޒީޒް (ކޮވިޑް-19) ކޮންޓްރޯލް ކުރުމަށް ސްރީލަންކާގައި ލޮކްޑައުންގެ ހަރުކަށި އަމުރެއް ތަންފީޒު ކުރަމުން އަންނަ ދަނޑިވަޅެކެވެ. ނަމަވެސް، ޒަރޫރީތަކެއްޗާއި ކާބޯތަކެތި ހޯދުމަށް ދަމާލާ ސަފުތައް ލޮލުގެ ކޮޅަށް ދެމިގެންދާތީ ފެނުން މިހާރު ވަނީ އާންމު ކަމަކަށް ވެފައެވެ.\nސްރީލަންކާގެ ސަރުކާރުން ހިންގަމުންދާ ސުޕަމާކެޓްތަކުގެ ހަރުތައް މިހާރު ދަނީ ހުސްވަމުންނެވެ. ބައެއް ހަރުތައް މުޅުންހެން ހުސްވެއްޖެއެވެ. އިމްޕޯޓް ކުރާ ބައެއް އުފެއްދުންތައް ކަމަށް ވާ، ހިކި ކިރާއި، ސީރިއަލް އަދި ހަނޑުލުގެ ބާވަތްތައް މުޅިންހެން ހުސްވެއްޖެއެވެ.\nނަމަވެސް، ސްރީލަންކާގެ ސަރުކާރުން ދަނީ، ކާބޯތަކެތި ހުސްވާ ކަމަށް ފެތުރޭ އަޑުތައް ދޮގު ކުރަމުންނެވެ. ތުހުމަތު އަމާޒު ކުރަނީ މީޑިއާއަށެވެ. ބުނަމުން ދަނީ، މީޑިއާއިން ބިރުވެރިކަން އުފައްދަނީ ކަމަށެވެ.\nކަން މިހެން އޮތްއިރު، ސްރީލަންކާގައި ވަނީ އިގުތިސޯދީ ކުއްލި ނުރައްކާ އިއުލާން ކޮށްފައެވެ. އަދި މަރުކަޒީ ބޭންކުގެ ގަވަރުނަރު ވަނީ މި މަހުގެ 14 ވަނަ ދުވަހު، މަގާމުން އިސްތިއުފާ ދެއްވާނެ ކަމަށް ވިދާޅުވެފައެވެ.\nލަންކާ ސަރުކާރުން ކުރީ ކޮން ކަމެއް؟\nސްރީލަންކާގެ ބާޒާރައި ސްޓޮކްގައި ހުރި ޒަރޫރީ މުދަލުގެ ސަޕްލައި ކޮންޓްރޯލް ކުރުމަށް، އެ ގައުމުގެ ރައީސް ގޮތަބާޔާ ރާޖަޕަކްސަ، ހަރުކަށި ފިޔަވަޅުތަކެއް އިއުލާޏް ކުރެއްވީ އޯގަސްޓް 30 ވަނަ ދުވަހުއެވެ. ސަރުކާރުން ބުނީ، އެއީ ބައެއް ވިޔަފާރިވެރިން މުދާ ފޮރުވައިގެން އުޅޭ އުޅުން ހުއްޓުވުމަށާ، ބަޒާރުގައި ތަކެތީގެ އަގު އުފުލުނަ ނުދިނުމަށް އެޅި ފިޔަވަޅެއް ކަމަށެވެ.\nރާޖަޕަކްސަ އާއިލާއިން ލަންކާ ސަރުކާރުގައި ހިމެނިވަޑައިގަންނަވާ ނުފޫޒުގަދަ3ބެއިން / ފޮޓޯ: ދަ ހިންދޫ\nމި ދަނޑިވަޅަކީ، ބައިނަލްއަގުވާމީ ބާޒާރުގައި ލަންކާ ފައިސާގެ އަގު، އިންތިހާއަށް ވެއްޓެމުން ދާ ދަނޑިވަޅެކެވެ. ބާޒާރުގައި ތަކެތީގެ އަގު އިންތިހާއަށް ބޮޑެވެ. އަދި ބޭރު ފައިސާގެ ރިޒާވްވެސް އިންތިހާއަށް ހީނަރެވެ. ދެކުނު އޭޝިއާގެ އެންމެ ވަރުގަދަ އިގުތިސޯދުތަކުގެ ތެރޭގައި ގުނާލެވުނު ލަންކާ މިހާރު ދަނީ އިނދަޖެހެމުން ކަމީ، ގަބޫލު ކުރަން ޖެހިފައި ވާ ހަގީގަތެކެވެ.\nމެދު ފަންތީގެ އާމްދަނީ ލިބޭ ގައުމުތަކުގެ ލިސްޓުގެ ކުރިއަށް، ވޯލްޑް ބޭންކުން ލަންކާ ޕްރޮމޯޓް ކުރީ 2019 ވަނަ އަހަރުއެވެ. ނަމަވެސް، ލަންކާގެ ދަރަނި ދިޔައީ ބޮޑުވަމުން ކަން ފާހަގަ ކުރަންޖެހެއެވެ. 2010 ވަނަ އަހަރު، ގައުމީ އާމްދަނީގެ 39 ޕަސެންޓްގައި އޮތް ދަރަނި، 2019 ވަނަ އަހަރު، 69 ޕަސެންޓަށް އެރި ކަމަށް ވޯލްޑް ބޭންކުގެ ރެކޯޑުން ދައްކައެވެ.\nކާބޯތަކެތީގެ އަގާއި ސަޕްލައިއަށް ވީ ކިހިނެއް؟\nއިގުތިސޯދީ ކާރިސާގެ ނަތީޖާއެއްގެ ގޮތުން، ލަންކާގެ ބާޒާރުތަކުގައި ޒަރޫރީ ބައެއް ކާބޯތަކެތީގެ އަގުތައް ދަނީ އުފުލެމުންނެވެ.\nފާއިތުވީ މަސްތަކަށް ބަލާއިރު، ހަކުރު، ފިޔާ އަދި މުގުގެ ބާވަތްތަކުގެ އަގުތައް ވަނީ އުފުލިފައެވެ. ރީޓެއިލްކޮށް މުދާ ވިއްކޭނެ އެންމެ މަތީ އަގު، ސެޕްޓެމްބަރު މަހުގެ ކުރީކޮޅު އިއުލާން ކުރި ފަހުން، އަގުތައް ވަނީ ހިފެހެއްޓިފައެވެ.\nސްރީލަންކާގައި ތަންފީޒު ކުރަމުންދާ ކުއްލި ނުރައްކަލުގެ އަމުރުގެ ދަށުން، ވިޔަފާރިވެރިންގެ އަތުން މުދާ ގަނެ، ކޮންޓްރޯލް އަގެއްގައި މުދާ ވިއްކުމުގެ ބާރު، އެ ގައުމުގެ ސަރުކާރަށް ވަނީ ނަގާފައެވެ.\nސްރީލަންކާގައި ކާބޯތަކެތި ވިއްކާ ކަޑައެއް / ފައިލް ފޮޓޯ: އެކްސްޕީރިއަންސް ޓްރެވެލް ގްރޫޕް\nލަންކާގެ ބާޒާރުތަކުން ކާބޯތަކެތި ހުސްވެފައި ވާ ކަމަށް ބުނާ ބުނުމަކީ، "މަސްނޫއީ ހީނަރުކަމެއް" ކަމަށް އެ ގައުމުގެ މާލީ ވުޒާރާއިން ބުނެއެވެ. ބޭނުންވާ މުދާ، ބޭނުން ވާ ވަގުތުގައި ލިބެން ހުންނާނެ ކަމަށް ލަންކާގެ މާލީ ވުޒާރާއިން ބުނެއެވެ.\nކާބޯތަކެއްޗަށް ޖެހެމުންދާ ކަމުގެ ރިޕޯޓްތަކަކީ، އިދިކޮޅު ފަރާތްތަކުން ފަތުރާ ދޮގު ރިޕޯޓްތަކެއް ކަމަށް، ސްޓޭޓް މިނިސްޓަރު، އަޖީތު ނިވާދު ކަބްރާލް ވަނީ ވިދާޅުވެފައެވެ.\nނަމަވެސް މަގުތަކަށް ބަލާލުމުން ފެނިގެންދަނީ، ހަކުރާއި، ހަނޑު އަދި މުގުގެ ބާވަތްތަކާއި ހިކި ކިރު ގަތުމަށް ދަމާލާފައިވާ ދިގު ސަފުތަކެވެ. އެންމެ ހަނޑޫ ކިލޯއެއް ގަންނަން، 45 މިނެޓް ކިއުގައި މަޑުކުރަން ޖެހިފައި އެބަހުއްޓެވެ. ވެރިރަށް ކޮޅުނބާ ދާދި ކައިރީގައި އޮންނަ ގަމްޕަހަ ޑިސްޓްރިކްޓްގައި ލަންކާ ސަރުކާރުން ހިންގާ ސުޕަމާޓުތަކެއް މިހާރު ބަންދު ކޮށްފައި ވާ ކަމަށްވެސް ހަބަރު ލިބެއެވެ.\nސްރީލަންކާގެ ބާޒާރުތަކުން ޒަރޫރީ ކާބޯތަކެތި ހުސްވަމުންދާ ކަމުގެ ރިޕޯޓްތައް ބައިނަލްއަގުވާމީ މީޑިއާގައި ދައުރު ވަމުން ދާއިރު، ދަ ޕްރެސްއިން ކުރި ސުވާލަކަށް ޖަވާބު ދެމުން، ހާލުގައި ޖެހިގެން ރަސްމީ ސިފައެއްގައި އެއްވެސް ދިވެއްސަކު އަދި މިހާތަނަށް އެހީއަށް އެދިފައި ނުވާ ކަމަށް، ދިވެހިރާއްޖޭގެ ފޮރިން މިނިސްޓްރީއިން ވަނީ ބުނެފައެވެ.\nރިޕޯޓް އިކޮނޮމީ ވިޔަފާރި ލައިފްސްޓައިލް ސްރީލަންކާ


» އެއީ ޙައިވާނުންނެވެ. ނުވަތަ އެއަށްވުރެވެސް ނުބައި ބައެކެވެ.\nމީހަކަށް3އަންހެންދަރިން ލިބި، އެތިން އަންހެންދަރިން ރަނގަޅުގޮތުގައި ތަރުބިއްޔަތުކޮށްފިނަމަ، އޭގެސަބަބުން އޭނާއާއި ނަރަކައާއި ދެމެދު ހުރަހެއްކަމުގައިވާނެކަމަށްވެސް ޞައްޙަ ޙަދީޘްގައި ސާބިތުވެފައިވެއެވެ. އަދި ހަމަ އެހެންމެ އެފަދަމީހާ ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމްއާއެކު ސުވަރުގެއަށް ވަންނާނޭ ކަމަށާއި އެސުވަރުގޭގައި އެކަލޭގެފާނާއެކު ވާނެކަމަށްވެސް ރިވާޔަތްތަކުގައި ސާބިތުވެފައިވެއެވެ.\n» ބޭރުގެ އިސްތިޢުމާރުގެ ތެރެއަށް ފެތެމުންދާ އަޅުގަނޑުމެންގެ ތަޢުލީމާއި ތަރުބިޔަތު\nއަޅުގަނޑުމެން އިންސާނުން ދުނިޔެއަށް ފޮނުއްވަފައިވަނީ މާތްﷲއަށް އަޅުކަންކުރުމަށެވެ. އަދި ދުނިޔެ ތަޢުމީރު ކޮށްގެން އެކަލާނގެއަށް އަޅުވެތިވެ އުޅޭޙާލު ބިމުގައި ދިރިއުޅުމަށެވެ. އަޅުގަނޑުމެންނީ މިބިމުގައި އެކަލާނގެ ލައްވާފައިވާ ޚަލީފާއިން ތަކެކެވެ. އެކަލާނގެ އަންގަވާގޮތަށް މިބިމުގައި ކަންތައްތައް ރާވާ ހިންގަން ތިބި އެކަލާނގެ އަޅުންތަކެކެވެ.\n» ތަޢުލީމީ ދާއިރާގެ ނަވުގައި ކުރިއްސުރެ ހުރި ލޯވަޅުތައް ބަންދު ނުކުރެވެނީސް އަލުން އިތުރު ލޯވަޅެއް އަޅަނީ ހެއްޔެވެ؟ އުޅަނދު ޣަރަޤު ވެދާނެއެވެ.\n1996 ވަނަ އަހަރު އެމެރިކާގެ ކޯޓަކުން ދެޖިންސް ވަކިކޮށް ތަޢުލީމު ދޭ ސްކޫލްތައް ޤާއިމު ކުރުމުގެ ހުއްދަ ދިނެވެ. އެމެރިކާގެ ދެޖިންސް ވަކިކޮށް ތަޢުލީމް ދިނުމަށް ބާރުއަޅާ ޖަމިއްޔާއެއް ކަމަށްވާ ނޭޝަނަލް އެސޯސިއޭޝަން ފޯ ސިންގަލް ސެކްސް ޕަބްލިކް އެޑިޔުކޭޝަންގެ ވެބްސައިޓްގައިވާ ހިސާބުތައް ދައްކާގޮތުން، މިފަދަ ސްކޫލްތަކުގެ ޢަދަދުވަނީ 2002 ވަނަ އަހަރު 11 ސްކޫލުން 2009 ވަނަ އަހަރު 540 ސްކޫލަށް އިތުރުވެފައެވެ.\n» އޭނަގެ ކުފުރު އިޢްލާން ކުރުމުގައި...\nކޮންމެކަމެއްގައިވެސް ﷲ މަތިވެރި ޙިކުމަތްތަކެއް ލައްވަވާފައި ވާނެކަން ކަށަވަރެވެ. އޭނާގެ ހަގީގަތް އޭނަ ބަޔާން ކުރުމުގައިވެސް ހިކުމަތެއްވާނެއެވެ. ނޫރުލް އިސްލާމުން އުއްމީދު ކުރަނީ އޭނައަށް ހިދާޔަތުގެ އަލިމަގު ލިބުމަށާއި އޭނަގެ ހިތުގައި އުފެދިފައިވާ ބާޠިލު އަގީދާ، ހައްގު ހެޔޮ މަގަށް އެޅުވުމަށްޓަކައި ﷲ މިންވަރު ކުރެއްވި ކަމެއްކަމުގައި އެކަން ލެއްވުމެވެ. އަދި އެކަމުގެ ފަހަތުގައި ތިބި މީހިންނަށް ހިދާޔަތު ދެއްކެވުން އެއީ އަޅުގަނޑުމެންގެ އިޚްލާސްތެރި ދުއާއެވެ.\n» ބައްޕަ ވަޒީފާގައި މަޝްޣޫލުވެ، މަންމަ ބާޒާރުމަތީގައި....\nދަރިން ތަރުބިއްޔަތު ކުރުމަކީ ކޮންމެ މަންމައަކާއި ކޮންމެ މަންމައެއްގެ ޙަޔާތުގެ އެންމެ މުހިއްމު އެއް މަސްއޫލިއްޔަތެވެ. އެހެންނަމަވެސް މިއަދު އަޅުގަނޑުމެންގެ ތެރޭގައި މައިންބަފައިން އެބައިމީހުންގެ ޙަޔާތުގެ މުހިއްމު ކަންތައްތަކުގެ ލިސްޓު ހަދާލާއިރު، އެއިގެ އެންމެ ފަހަތުގައި ހިމަނާލަނީ ދަރިން ތަރުބިއްޔަތު ކުރުމެވެ. ގޭގެ ކަންތައް ބެލެހެއްޓުމަށާއި އަނބި ދަރިންގެ ޚަރަދު ބެލެހެއްޓުމަށް ބައްޕަ ވަޒީފާ އަދާކުރެވެ. ރެއާއި ދުވާލު ހަތަރުދަމު ދުނިޔޭގެ މުދަލުގެ ފަހަތުގައި ބައްޕަ އުޅެނީއެވެ. ހަމަ އެއާއެކު މަންމަވެސް..\nޢާޝޫރާ ދުވަހަކީ ހިޖުރީ ގޮތުން ފުރަތަމަ މައްސަރު - މުޙައްރަމް މަހުގެ (10) ދިހަވަނަ ދުވަހެވެ. އެއީ މޫސާ ޢަލައިހިއްސަލާމް އާއި އެކަލޭގެފާނުގެ ޤައުމު ފިރުޢައުނުގެ ކިބައިން ސަލާމަތްކުރައްވައި ފިރުޢައުނާއި އޭނާގެ ލަޝްކަރު ކަނޑަށް ޣަރަޤު ކުރެއްވި ދުވަހެވެ. ޔަހޫދީންނާއި ތަފާތުވުމުގެ ގޮތުން އެދުވަހުގެ ރޯދަ ހިފުމަށް ރަސޫލުﷲ صلى الله عليه وسلم އިރުޝާދު ދެއްވާފައިވަނީ ތިރީގައި މި ދަންނަވާ ދެގޮތުގެ ތެރެއިން ގޮތަކަށް އެ ރޯދަ ހިފުމަށެވެ. އެހެނީ ޔަހޫދީން ރޯދަ ހިފައި އުޅުނީ މުޙައްރަމް މަހުގެ 10ވަނަ ދުވަހުއެވެ. އިމާމް އިބްނުލް ޤައްޔިމް ރަޙިމަހުﷲ ވިދާޅުވެފައިވާ ގޮތުން، އެންމެ ރައްކާތެރި ގޮތަކީ3ދުވަހު ރޯދަހިފުމެވެ. އެއީ މުޙައްރަމް 9، 10 އަދި 11 މި ތިން ދުވަހެވެ. ސަބަބަކީ އެއީ އެންމެ ރައްކާތެރި ގޮތެވެ. އޭރުން ޢާޝޫރާ ދުވަސް ލިބުމުގެ ފުރުޞަތު ބޮޑުވާނެތީއެވެ.\n» އިސްލާމިކް މިނިސްޓްރީ ފެއިލްވުން - ދިވެހި މުޖުތަމަޢްގައި އިސްލާމްދީން ފެއިލްވުން\nޤާނޫނު ހަދާ މަޖިލީހަށް ވަނުމަކީ ޢިލްމުވެރިންގެ ބުރަދަން ބުނެދޭ ތިލަފަތެއްނޫނެވެ. މުއުމިނުންގެ މީޒާނަކީ ތަޤުވާއެވެ. ހަމަ އެކަނި ތުނބުޅިޔާއި ފައިކުރި ކަމަށް ތިޔަ ދަޢުވާ ކުރެވެނީ " ނެޓް އެދުރު " ވީމައެވެ. ކިޔަވާށެވެ. އުނގަންނައި ދިނުމުގެ ކުރިން އުނގެނިގަންނާށެވެ. މަޖިލިސް ގޮނޑިތަކުން ޢިލްމުވެރިންނަށް ޖާގަ ނުލިބުމުގެ ޒިންމާ ތިބޭފުޅުންވެސް އުފުއްލަވަންޖެހޭނެއެވެ. ސަބަބަކީ ކޮންމެ ބަޔަކުވެސް ބޭނުންވަނީ ތިމަތިމާމެންގެ އަމިއްލަ " މެންޑޭޓެއް " ހަދައިގެން އެއްބަޔަކު ފިއްތާލާފައި ކުރިޔަށް ދެމިގަންނާށެވެ. ދެމިގަންނަ ދިމާ އެއީ ޙަލާލު ތޯ ނުވަތަ ޙަރާމްތޯ ބަލައެއްނުލެވެއެވެ. ދީން ކުރިއަރުވައި ނަޞްރު ދިނުމަށް ހުރިހައި ގޮނޑިއެއްގައި އިށީންނާކަށް ލާޒިމެއްނޫނެވެ.\n» ބަދު ނަސީބު ވެރިއެއް...\nލޯ!!!!! ލޮލަކީ ވަރަށް ނާޒުކު ގުނަވަނެކެވެ. ދެލޮލުގެ ގުޅުމަކީ ވަރަށް ބޮޑަށް ލާމެހިފައިވާ ގުޅުމެކެވެ. ދެ ލޯވެސް ފިޔަ ޖަހަނީ އެކުގައެވެ. އެއް ލޮލުން ކަރުނަ އަޅާކަމުގައި ވަނީނަމަ އަނެއްލޯވެސް އެ ލޮލުގެ ވޭނުގައި ބައިވެރިވެ ކަރުނަ އަޅައެވެ. އެހެންނަމަވެސް އެލޮލަކުން އަނެއްލޯ ނުފެނޭ ނޫން ހެއްޔެވެ! ޝައްކެއް ނެތެވެ. އިންސާނާގެ ގުނަވަންތަކުގެ ތެރެއިން ލޮލަކީ ﷲ މިންވަރު ކުރެއްވި ވަރަށް މުހިއްމު ގުނަވަނެކެވެ. ފެނުމުގެ ޙިއްސު އެކަލާނގެ ލެއްވެވީ ލޮލުގައެވެ. ލޮލުގެ މުހިއްމުކަން ފުރިހަމަޔަށް ކިޔައިދޭން އެނގޭނީ ލޮލުގެ ފެނުމުން މަޙްރޫމް ވެފައިވާ މީހަކަށެވެ. ދެ އަތުގެ މުހިންމުކަން ބުނެދެވޭނީ ދެއަތް ނެތް މީހަކަށެވެ. ޚުލާޞާއަކީ ނިއުމަތެއްގެ މުހިންމުކަން ތަޞައްވުރުވެސް ކުރެވޭނީ އެ ނިޢުމަތް ނެތިދިޔުމުންނެވެ.\nމިއަހަރުގެ ޢަރަފާތް ދުވަހަކީ މި ނޮވެމްބަރު މަހުގެ 26 ވާ ބުރާސްފަތި ދުވަހެވެ. އެދުވަހަކީ ދުވަސްތަކުގެ ތެރެއިން ﷲ ގެ ޙަޟްރަތުގައި އެންމެ ލޮބުވެތިކަން ބޮޑުވެގެންވާ ދުވަހެވެ. އެދުވަހު ޙައްޖުގެ އަޅުކަން އަދާކުރުމަށް ޢަރަފާތް ބިމަށް އެއްވެ ތިބޭ މީހުންނަށް ﷲގެ ރަޙްމަތާއި ފާފަފުއްސެވުން ދެއްވައެވެ. އަދި ﷲ ސުބްޙާނަހޫ ވަތަޢާލާ އެއިލާހުގެ މަލާއިކަތް ބޭކަލުންގެ ކުރިފުޅުމަތީގައި އެ މީހުންގެ ކިޔަމަންތެރިކަމުގެ މައްޗަށް ފަޚުރުވެރިވެ ވޮޑިގަންނަވައެވެ. އެ ބިމުގައި މި މާތް ދުވަހުގައި ހުރުމުގެ ނަޞީބު ލިބިފައިނުވާ މީހުންނަށް އޮތީ މި ދުވަހު ރޯދަ ހިފުމެވެ.\n» ކުރިން އަޅާފައިވާ ލޯވަޅުތައް ބަންދު ނުކުރެވެނީސް އަލުން އިތުރު ލޯވަޅެއް އަޅަނީ ހެއްޔެވެ؟ އުޅަނދު ޣަރަޤު ވެދާނެއެވެ.


Zakariyya Mansooru Hayyaru Kohfi Kamah Vidhaalhuve Nasheed Ithurufulhu Hahdhavaifi - Vaguthu\nޒަކަރިއްޔާ މަންސޫރު ހައްޔަރުކޮށްފި ކަމަށް ވިދާޅުވެ ނަޝީދު އިތުރުފުޅު ހައްދަވައިފި\nއެމްއެންޑީއެފްގެ އެންމެ އިސް އޮފިސަރުންގެ ތެރޭގައި ހިމެނިވަޑައިގަންނަވާ ޒަކަރިއްޔާ މަންސޫރު މާލޭގައި ހުންނަ ސިފައިންގެ މައި ހެޑްކްއާޓަރުގައި ހައްޔަރުކޮށްފައިވާ ކަމަށް ވިދާޅުވެ ކުރީގެ ރައީސް މުހައްމަދު ނަޝީދު އިތުރުފުޅު ހައްދަވައިފިއެވެ.\nރައީސް ނަޝީދު މިހެން ވިދާޅުވީ ދެންމެ ކުރެއްވި ޓްވީޓެއްގައެވެ.\nރައީސް ނަޝީދުގެ ޓްވީޓާއި ގުޅިގެން "ވަގުތު" އިން ސުވާލު ކުރުމުން އެމްއެންޑީއެފްގެ ތަރުޖަމާން ކެޕްޓަން އިބްރާހިމް އާޒިމް ވިދާޅުވީ "ވަކި ފަރާތެއްގެ އަމިއްލަ މަސްލަހަތު އިސްކޮށްގެން އެމްއެންޑީއެފް އާއި ގުޅުވައިގެން ސޯޝަލް މީޑިއާގައި ފަތުރަމުންދާ ޚަބަރުތަކަކީ އެކަމުގައި އެއްވެސް ޙަޤީޤަތެއް އެކުލެވިގެންވާ ޚަބަރެއް ނޫން." ކަމަށެވެ.\nމީގެ ކުރިން ވެސް މިފަދަ މައްސަލަތަކުގައި ތަކުރާރުކޮށް އިތުރުފުޅު ހައްދަވާފައިވާ ރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ އެމްއެންޑީއެފްގެ ތިން ވަނަ އަށް އެންމެ އިސް ކޮމާންޑަރު ކަމަށްވާ މަންސޫރު މާލޭގައި ހުންނަ ސިފައިންގެ ހެޑްކްއާޓަރުގައި ހައްޔަރުކޮށްފައިވާ ކަމަށެވެ. މަންސޫރަކީ ސިފައިންގެ ޚިދުމަތުގައި ހުންނެވި އެންމެ ދުވަސްވީ އެއް އޮފިސަރު ކަމަށްވެސް ރައީސް ނަޝީދު ވިދާޅުވިއެވެ.\n"މިއީ ވަކިވަކި ސިފައިންނާއި ފުލުހުން ރައީސް ޔާމީން ކުރައްވާ ޤާނޫނާއި ހިލާފު އަމުރުތަކަށް ބޯލަނބަންވީތޯ އަމިއްލަ ނަފްސާއި ސުވާލު ކުރަންވީ ވަގުތު." ރައީސް ނަޝީދު ވިދާޅުވިއެވެ.\nބްރިގޭޑިއާ ޖެނެރަލް ޒަކަރިއްޔާ މަންސޫރަކީ ނޭޝަނަލް ކައުންޓާ ޓެރަރިޒަމް ސެންޓަރުގެ ޑިރެކްޓަރ ޖެނެރަލް އެވެ. އެއީ އެމްއެންޑީއެފްގެ ތިން ވަނަ އަށް އެންމެ މަތީ އޮފިސަރު ކަމަށް ރައީސް ނަޝީދު ވިދާޅުވި ނަމަވެސް އެމްއެންޑީއެފްގެ ރޭންކް ސްޓަކްޗާ އަށް ބަލާއިރު ބްރިގޭޑިއާ ޖެނެރަލް އަކީ ހަތަރު ވަނަ އަށް އެންމެ މަތީ ރޭންކެވެ.\nاللهُ ގެ ނަބިއްޔާ މުޙައްމަދު (صَلَّى اللهُ عَلَيْهِ وسَلَّمَ) ޙަދީޘްކުރައްވައިފައިވެއެވެ. (މީހުން ހެއްވުމަށްޓަކައި ހަދަހަދައިގެން ދޮގު ވާހަކަ ދައްކާ މީހާއަށް ހަލާކު ހުއްޓެވެ. އަދި އޭނާއަށް ހަލާކު ހުއްޓެވެ. އަދި އޭނާއަށް ހަލާކު ހުއްޓެވެ.) މިފަދައިން ތަކުރާރުކޮށް ޙަދީޘްކުރެއްވިއެވެ.\nމާތް ﷲ ކީރިތި ޤުރުޢާންގައި ވަހީ ކުރައްވާފައިވާ ބަސްފުޅެއްގެ މާނައިގައި ވެއެވެ. ދޮގުހަދާކަން ކަށަވަރީ، ﷲ ގެ آية ތަކަށް إمان ނުވާ މީހުންނެވެ. އަދި އެއުރެންނަކީ ހަމަ، ދޮގުވެރިންނެވެ.\nތި އަންނި އަކީ ތިއީ ދުވަހަކު ތެދެއް ހެދި މީހެއް ނޫން\nމާޗް 6, 2018 00:08\nތެދު ހަދަނީ ޔާން ހަހަ\nމާޗް 7, 2018 22:12\nހައްރެއް ނުކުރޭ މާލެ އަމުން މަނާ އެކަމު\nމާޗް 5, 2018 15:54\nއަދުރޭ ނިހާނު މެން ފަދަ މީހުންނަކީ ހަމަ ހުދު ކާފޫރުތޯ! އެވެރިންވެސް ހަދާ ދޮގާއި މަކަރު ތަކަށް އާޙިރަތް ދުވަހުގައި ﷲ ގެ ހަޟުރަތުގައި އެވެރިންނާއި ސުވާލު ކުރެވޭ ހުއްޓެވެ.\nޢެމްއެންޑީއެފް އިން މަންސޫރު ހައްޔަރު ނުކުރަމެކޭ ނުބުނޭ، ދެން ދޮގު ހެދުމަކީ ވަގުތުން އަށަގެންފާވާ ނުބާ އަމަލެއް.މީހުންގެ ވާހަކަ ނުދައްކާ! މި ކޮމެންޓް ނުޖަހާތި.\nމާޗް 5, 2018 15:57\nޔާމީނާ އަދުރޭ ހަދާ ދޮގުތަށް ފޮރުވަން\nމާޗް 5, 2018 16:08\nސިފައިންގެ ވެރިޔާއަކީ އަސްލު ޖެނެރަލް އަދުރޭޔޭ...\nޝިޔާމަކީވެސް ރޭންކް ސްޓްރަކްޗާއިން އެންމެ މައްޗެއްނޫން. އެހެން ނަމަ ވެސް ސިފައިންގެ އެންމެ މަތީ މީހާ. ވަގުތުން ބަލަންވީނު މީހުންގެ ރޭންްކް ތައް.\nމާޗް 5, 2018 16:11\nއެކަލޭގެ ތެދެއް ނުބުނާނެ!\nމާޗް 5, 2018 16:14\nޢަންނިއކީ ކަލަކު ވޮޑިގެންވާކަމަށް ޤަބޫލް ކުރާ މީހެއްނޫން\nމާޗް 5, 2018 16:22\nދުވަހަކު ތެދެއްނަހަދާ ނަމާދު ނުކުރާ ރޯދަ ނުހިފާ ބިންމަތީގަ ފަސާދަކޮށް ވިލާތު ސަރުބަތު ހިއްޕަވާ މުހައްމަދުގެފާނުގެ ރަސޫލުކަމާ ކީރިތި ގުރްއާން ގަބޫލުނުކުރާމީހަކު ތެދެއްހަދާނެތަ ؟\nމާޗް 8, 2018 00:02\nއާނ ހަދާނެ. ކަލޯމެން އެކަންޔެއް ނޫން ދުނިޔޭގަ އުޅެނީކީ މާ ތެދުވެރި ބައެެއް ކަމަށް ހެދެން ތިއުޅެނީ. ދުނިޔޭގެ ތި ހާސަރުގަޑު ނުދަމާވެސް މީހުން އަބުރުވެރިކޮށް ތެދުވެރިކޮށް އުޅެފަ ހިނގައްޖެ. ކިހެނެއް ވެގެންތަ ތި ތެޅިއަރުވަނީ މާ މާތް ބަކައްޓަކަށް ވާންވެގެން\nމާޗް 5, 2018 16:36\nމާޗް 5, 2018 16:46\nދޮގާ މަކަރާ ހީލަތް ހެދުމުގާ އަންނި ވަރަށް ކާމިޔާބު.\nމާޗް 5, 2018 16:48\nކެނެރީ ސޮނި މުގާބޭގެ އަނގަޔަށް ނުބައި ބައްޔެއް ޖައްސަވާ ވޭންދެނިވި ހިއްޕެވުމަކުން އެ ޔަހޫދީއާއި އޭނަގެ މަދަދުގާރުން ހިއްޕަވާށި...\nމާޗް 5, 2018 16:50\nތީކީ އިއްޔެއަކު މިޔަދަކު ވާކަމެއްނޫން... ދޮގެއް ހެދެން އޮއްވާ ތެދެއް ނުހަދާ ޝެރޯން އާއިލާ މީހެއްތި ނަސީދަކީ\nމާޗް 5, 2018 17:07\nމި ވަގުތު ޒަކަރިއްޔާ މަންސޫ ހިމަނައިގެން އެމް އެން ޑީ އެފް ގެ ނިއުސް ކޮންފަރެންސެއް ބޭއްވުން ވަރަށް މުހިންމު.\nމާޗް 5, 2018 17:24\nއިތުރު ފުޅަާއި ދޮގުފުޅާ ހަދަނީ ފުލުހުންނާއިސިފައިން ކަން ނުދަންނަބަޔަކު ނެތެވެ. ބަންދުކޮށް ގެން ގުޅެފަ ދޫކޮށްލާފަބުނަނީ ނުކުރަމެވެ. އެއީ ނަޝީދު އިތުފުޅު ހައްދަވަނީއެއް ނޫނެވެ. އެއީ ފުލުހުންގެ ބުހުތާންދޮގެވެ.\nމާޗް 5, 2018 17:29\nނަވާޒު ކަލޯ .. ކިހާވަރެއް ލިބޭ\nމާޗް 6, 2018 00:09\nރެއަކު 1 މިލޮޔަން\nމާޗް 6, 2018 10:18\nޖަވާބޫ..! "އަވަސް" ގެ ނާޒިމް ކަލޯއާ "މިހާރު" ގެ ފަޒީނާ ކަނބުލޭގެއަށް ލިބޭ ވަރެއްވެސް އަހާލަބަލަ ނިކަން ކެރެންޏާ..؟!\nމާޗް 5, 2018 17:41\nރައީސްޔާމީން ހައްދަވަނީ ކޯއްޗެއްބާ\nމާޗް 5, 2018 18:27\nތިޔަ މުނާފިޤު ކަލޭގެއަށް ހުރީ ނުރައްކާތެރި ބައްޔެއް ޖެހިފަ އޭނަގެ ރައްޓެހިން މިކަމާ ވިސްނާފަ ޣާފިލު ކަމުން އަވަހަށް ހޭލާ. އެހެރީ އިސްލާމް ދީނުން ބޭރުވެފަ\nދޮގު ހަދާ ދުލަކުން ތެދު ނުހަދާނެ.\nމާޗް 5, 2018 19:53\nވަގުތު ވިޔަސް އަދި އެމްއެންޑީއެފް ވިޔަސް ދޮގު ހެދީމަވާނީ ދޮގަށް.\nމާޗް 5, 2018 19:54\nއެހެންވިއްޔާ ޒަކަރިއްޔާ މަންސޫރު ކޮބާ؟\nމާޗް 5, 2018 20:34\nވަގުތުކުދީން ހާދަމައްޗަކަށް ދުއްވާލާފައޮތް އާޓިކަލްއެއްމީ, ބައެތުލްމާލުން ވައްކަންކުރުމާ ބޭހޭގޮތުން އޮންނަ ހަދީސެއްވެސް ލިޔެލަދީބަލަ\nމާޗް 5, 2018 23:42\nތިވެސް ރަނގަޅުވާހަކަޔެއް! އަހަރުމެން މައޫމުނުގެ 30 އަހަރު ވައްޓާލީ އެނަޔާއި އޭނަގެ އައުވާނުން ބައިތުލްމާލު ހުސްކުރާތީ! ދެން ގެނައި އަންނި، އޭނަގަ ވެރިކަން ވައްޓަންޖެހުނީ ދީނާފޮށޭތީ! ދެން ޔާމިނު މީނަގެ ހުރީ ނުހައްގުން އަދަބު ބައެއްމީހުންނަދީ ބައިތުލްމާލު ހުސްކުރަމުންދަނީ! މިރާއްޖޭގަ ތިބީ ހައްތާވެސް ސިޔާސީ ބަލާވެރިކަން!\nމާޗް 5, 2018 20:42\nއެސޮރު ތެދެއްހަދާތަ އޮޅިގެން ވެސް، އަދިވެސް އެއްކަލަ 50 މީހުން ނުފެނިގެން މިއުޅެނީ\nމާޗް 5, 2018 20:43\nމާޗް 5, 2018 21:29\nތީ ދޮގެއްނަމަ ނިކަން އޭނަ އަރާ ވާހަކަދައްކަބަލަ\nމާޗް 6, 2018 07:50\nއަދުރޭ ނިއުސް ކޮންފަރެންސްގަ ގުޅާނެ އޭނަޔަށް\nމާޗް 5, 2018 22:34\nޒަކަރިއްޔާ މަންސޫރަކަސް މަކަރިއްޔާ ޒަންސޫރަކަސް ކަލޭގެ އަވައިގައި ޖެހިގެން ބަޣާވާތް ކުރަން އުޅެފިއްޔާ ހައްޔަރުވެސް ކުރާނެ. ކުށެއްނެތް މީހަކު މިސަރުކާރަކުން ހައްޔަރެއް ނުކުރާނެ އަދި ސިޔާސީ ކުށްވެރިން ނެއްވެސް މިގައުމުގައި ނުތިބޭނެ، ތިބީ ޖިނާޢީ ކުށްވެރިން. ކަލެއަކީ ވެސް އެކަހަލަ ކުށްވެރިއެއް.\nމާޗް 5, 2018 23:01\nމަންސޫރު ކައިރިން ނާހާ ދޮގެއްކަމަށް ތިނިންމީއޯ؟\nމާޗް 5, 2018 23:30\nދުވާލަކު ފަސްދޮގު ހަދަން އޭނަގަ ދީނުގަ އަންގަވާފަ އޮންނާތީ ކަންނޭގަ އެގޮތައް އަމަލުކުރަމުންދަނީ!!! ވަގަކަށް ނުނިދޭނެ ވައްކައްކަމެއް ކޮށްފަކާނޫނީ!!!! ހަމަ އެފަދައިން އޭނަޔަކަށް ނުނިދޭނެ ދޮގެއްނަހަދާ ފިތުނަ ފަސާދަނުކޮށް ސޫލާޝަރާބު ތައްޓެއް ނޫނީ ގަންޖާއެއްނުބޮއެއް!\nމާޗް 6, 2018 01:33\nއަބްދުވެސް ތިމީހާގެ ކަމަކީ އިތުރުފުޅު ހެއްދެވުން\nމާޗް 6, 2018 06:50\nތިބޭފުޅު ކަމެއް ނުކެޑޭތަ......ތި ނަޝީދަކީ މި ޤައުމަށް ގައދާރުވެފަ ހުރިމީހެއް....އަދިވެސް ފިތުނަ ފަސާދަ އުފެއްދުމައިގެން ކުރިޔަށް ދަނީ....ހައްޔަރުކުަން ގޮވާލަން\nމާޗް 6, 2018 07:46\nއައްނި ނުވިސްނާނެ ދޮގެއްހަދައިގެން ލިބޭނެ ކޯފާއަކައް އޭނަޔައްނިމުނީ ރާއްޖޭގެ ވެރިކަން އިގިރޭސީންނައް ހޯދަދެވިއްޖެއްޔާ އެދެން އައްނިއައް ދެދުނިޔޭގެބާއްޖަވެރިކަންލިބުނީ ބަލައޭނައެއްނޫންތަ އިސްލާމްދީނައް ފުރައްސާރަކުރީވެސް\nމާޗް 6, 2018 07:48\nޒަކަރިއްޔާ މަންސޫރު މާލޭގައި ހުންނަ ސިފައިންގެ މައި ހެޑްކްއާޓަރުގައި ހައްޔަރުކޮށްފައިވާ ކަމަށް އެދައްކަވަނީ ބުހުތާން ދޮގު\nމާޗް 6, 2018 07:51\nތަކުރާރުކޮށް ބޮޑެތި ދޮގު ހަދާ ނަޝީދު މިއަދުވެސް ފިސާރިބޮޑު ދޮގެއްހަދައިފި.\nމާޗް 6, 2018 07:54\nއައްނި ހިފާހައްޔަރުކުރޭ ތީ މިގައުމުގެ ހަލާކު މިހާރުވެސް މުޅި ގައުމު ހަމަމަގައް އެޅޭނެ އެކަލޭގެ މިކޮޅައްގެނެސް ޖަލުގަ ބަހައްޓަބަލަ،،،، އިގިރޭސިން އެކަލޭގެ ބޭނުންކޮއްގެން ގައުމުހަލާކު ކޮއްފި.\nމާޗް 6, 2018 08:05\nކޮންއިރަކުތޯ އައްނި ތެދެއް ހެދީ އެކަންނޭގޭމީހަކުވެސް ނުހުންނާނެ ފަރަންޖީންނައް ކަނުދަނީ އެގޮތްވީމަ އެކަލޭގެ އެހެން އުޅެނީ\nއިސްލާމްދީނަށް ބޯލަނބާ ﷲ އަށް ބިރުވެތިވެބަލަ ކަލޭ ބޮޑު ލާދީނިއްޔާ.\nމާޗް 6, 2018 08:36\nމި ކަލޭގެ މީ ރަގަޅު މީހެއްނޫން މީނާގެ ޕްރޮފެޝަންގައި މި ކަލޭގެ އުޅުނު ޔުނިޓްގެ ހުރިހާ ބޮޑުންނަކީ ރީދޫ އެޑިކްޓް މީހުން. ދުނިޔޭގަ ތިބިބަޔަކު އަދި ދެކޭނެ މީނަ ރީދޫ ސަރުކާރުގެ ޑިފެންސް މިނިސްޓަރުކަން ކުރާތަން\nމާޗް 6, 2018 11:05\nނަޝީދު ދެއްކިވާހަކަ އަކީ ދޮގަށްކަށް ވާނަމަ ޒަކަރިއްޔާ މަންސޫރު ހުރިތަނެއް ބުނެދެއްވަން ވީނުންތޯ! ޒަކަރިއްޔާ މަންސޫރު އާއި ވަގުތުގެ ބޭފުޅުން ގުޅުއްވޭތޯ ބަލައިފިން ތޯ! އެމްއެންޑީއެފް އަކުން ދޮގެއް ނުހަދާނެކަން ތިބޭފުޅުންނަށް ޔަގީން ތޯ!!!\nމާޗް 6, 2018 11:08\nމިއަންނި އަކީ ތެދެއް ހެދެން އޮތްތާގައިވެސް ދޮގު ހަދާ މީހެއް. މިހާރު އެއުޅެނީ މަންޞޫރު ސަރގެ އަގު ވައްޓާލަން.\nކޮބާތަ އޭނާ؟؟ ނުއެއްފެނޭ. ފޯނުންވެސް ނުގުޅެއޭ އެބަކިޔާ! ނޭގެދެން ވަރަށްފޫހި\nމާޗް 7, 2018 10:00\nޒަކަރީޔާ މަންސޫރު ހަިޔަރު ނުކުކުރާ ކަމަށް ވަންޏާ އޭނާ ހުންނެވި ތަނެއް ބުނެ ދޭން ވީ ނުން\nމާޗް 7, 2018 17:02\nޒަކަރިޔާ މަންސޫރު ވީތަނެއް ވަގުތު ގެ ރިޕޯޓަރުންނަށްވެސް ނޭންގޭ އެހެންވީމާ ނަޝީދު ކޮށްފައިވާ ޓްވީޓްގައި ބުނެފައިވާ ވާހަކަ އެއީ ދޮގެއް ކަމަށް ވާނަމަ ޒަކަރިޔާ މަންސޫރު ވީތަނެއް ބުނެބަލަ މީޑިއަ އިފިސަރަކަށްވެސް ނޭންގެ ވީތަނެއް\nމާޗް 10, 2018 16:26\nތިޔަ ޚަބަރު ލިއުނު މީހާއަށް މިސަރުކާރުގެ މިއުޅޭ ސިޔާސީ ހުން ކުރާވައްކަމާއި، ހަދަމުން ދާދޮގާއި ،އޮޅުވާލާ އޮޅުވާލުންތަކާއި، ވާޚިޔާނާތް ތަކަކީ އިސްލާމީ ޝަރީޢަތުގައި ހުއްދަ ކަމަށް ވެގެންބާ ތިޔަ ވވާހަކަ ތިޔަ ގޮތަށް ލިޔެފައި ތިއޮތީ. ކަނދައެޅިގެން ޚައްސަކޮށް ވަގުތު ނޫހަކީ ހަޤީޤަތް އޮޅޭ ގޮތަށް ޚަބަރުފަތުރާ ނޫހެއްކަން ވަރަށް ރަގަޅަށްދިވެހިރައްޔިތުން ޤަބޫލުކޭ! ތި ކޮމެންޓް ވެސް ހަމަ ޔަޤީން ތިޔަ ނޫހަކަށް ޖަހަން ނުކެރޭނެކަން. މި ކޮރަޕް ޝަނުގެ ސަރުކާރުގައި ފިތިބާރުވެފައިވާ ނޫހެއްކަން ތިއީ އެގޭ


galehiri: ގައުމީ އިނާމު ކޮމިޓީގެ ޗަރުކޭސް - 1\nގައުމީ އިނާމަކީ ދިވެހި ގައުމާއި ދިވެހި މުޖްތަމައުގެ ހެވާއި ލާބައަށްޓަކައި ވަކިވަކި ފަރުދުންނާއި މިނިވަން މުއައްސަސާތަކުންނާއި މަދަނީ އެކިއެކި ޖަމްއިއްޔާ ޖަމާއަތްތަކުންނާއި ވިޔަފާރި އިދާރާތަކުން ދިވެހި ގައުމުގެ ތަރައްގީއަށްޓަކައި ކުރަމުންގެންދާ މަސައްކަތްތަކުގައި އެފަރާތްތަކުން ހޯދާ ކުރިއެރުންތައް ބަލައިގަނެ އެކަންކަމުގެ އަގު ވަޒަންކޮށް ހިތްވަރުދިނުމުގެ މަގްސަދުގައި ކޮންމެ އަހަރަކު ދެމުން ގެންދާ އިނާމެކެވެ. ރައީސްލުޖުމްހޫރިއްޔާގެ އޮފީހުން އިނާމުގެ ތައާރަފުގައި ބުނެފައިވެއެވެ.\nއެއޮފީހުން ހާމަކުރިގޮތާއި އެއޮފީހުގައި އޮންނަ ގައުމީ އިނާމު ކޮމިޓީން އަމަލުކުރާގޮތް ދިމޭވޭތޯ ބަލައިލަމާބަހީއެވެ. މިއީ ދިވެހިދައުލަތުގެ ދެ މުވައްސަސާއެވެ. ގައުމީ އިނާމުގެ މަގްސަދާ އެއްގޮތަށް އެކި ފަރާތްތަކުން ކުރަމުންގެންދާ މަސައްކަތްތަކުގައި އެފަރާތްތަކުން ހޯދާ ކުރިއެރުންތައް ބަލައިގަނެ އެކަންކަމުގެ އަގު ވަޒަންކޮށް ހިތްވަރުދިނުމުގެ ބަދަލުގައި ބައެއްފަހަރު އިނާމު ކޮމިޓީން ކަންކުރަނީ ރަގަޅަށްނޫންކަމަށް ބެލިދާނެ ކަންކަން އެބަހުއްޓެވެ.\nފުރަތަމަކަމަކީ 2019 ވަނަ އަހަރު ދިވެހިބަހުގެ އެކެޑަމީން ގައުމީ އިނާމަށް ހުށަހެޅި ހަތަރު ބޭފުޅެއްގެ ކަންތައް ކޮމިޓީން ގެންދިޔަގޮތެވެ. ގައުމީ އިނާމުދިނުމުގެ ޖަލްސާ ބާއްވައި ނިމުނުއިރުވެސް އެ ހަތަރު ބޭފުޅުންނަށް އިނާމެއް ނުލިބުނެވެ. އެވީގޮތެއް އަންގާލަދިނުން އެދި ގައުމީ އިނާމުކޮމިޓީއަށް ދިވެހިބަހުގެ އެކެޑަމީން ސިޓީއެއް ފޮނުވީމާ ލިޔުމަކުން ޖަވާބެއްވެސް ނުދިނެވެ. އަނގަބަހުން ބުނަނީ އިނާމަށް އެދި ހުށަހަޅާފައިވާ ބޭފުޅުންގެ ލިޔުންތައް ހަމަނުވާކަމުގައެވެ.\nމި ހަތަރު ބޭފުޅުންނަކީ އަލްއުސްތާޒު މުހައްމަދު ވަހީދު ނަދުވީއާއި އަލްފާޟިލް ކޮޕީ މުހައްމަދު ރަޝީދާއި އަލްފާޟިލާ ރަޝީދާ އިބްރާހީމާއި އަލްފާޟިލް އަބްދު ﷲ ހިލްމީއެވެ. މިއީ ދިވެހިގައުމަށްޓަކައި އެބޭބޭފުޅުން ކުރެއްވި މަސައްކަތްޕުޅަށް ބަލާއިރު ރައީސުލްޖުމްހޫރިއްޔާގެ ފަރާތްޕުޅުން އެކަމަށް ހިތްވަރުދެއްވުމުގެ ކަރުދާސްކޮޅެއް ނުވަތަ ބަސްފުޅެއް ވިޔަސް ލިބިވަޑައިގަންނަވަންޖެހޭ ބޭފުޅުންކަމަށް ގިނަބަޔަކު ގަބޫލުކުރާނެއެވެ.\nމިހިސާބުން އުފެދޭ ސުވާލަކީ އެބޭފުޅުންނަށް ގައުމީ އިނާމު ދިނުން އެދި ދިވެހިބަހުގެ އެކެޑަމީން ހުށަހެޅި ފޯމަކީ އެފޯމާއެކީ ހުށަހަޅަންޖެހޭ ތަކެއްޗެއްވެސް ހުންނަ ފޯމަކަށްވާއިރު އެތަކެތި ހުށަހަޅާފައި ނުވާނަމަ ފޯމުތައް ބަލައިގަތީ ކީއްވެގެންތޯއެވެ.\nއަނެއް ސުވާލަކީ ފޯމާއެކީ ހުށަހަޅަންޖެހޭ ތަކެތި ހުށަހަޅާފައިނުވާ މީހަކާބެހޭގޮތުން ހެރިޓޭޖް މިނިސްޓަރ އިންނަވައިގެން ހެލްތު މިނިސްޓަރ އަގުވަޒަންކުރުމުގެ ފިލާ ދެއްވާފައިވާ މީހަކީ ތާރީޚަށް މަސައްކަތްކުރާ މީހެއްތޯ ތިނަދޫ އަބްދު ﷲ ޢަފީފު އަރިހުން އިނާމުކޮމިޓީގެ މެމްބަރަކު އެހުމުގެ ބޭނުމަކީ ކޮބައިތޯއެވެ. މިފިލާ ދެއްވާފައިވަނީ 27 ފެބްރުވަރީ 2019 ގައި ޓީވީންވެސް ވަގުތުން ދެއްކި ރަސްމީ ޖަލްސާއެއްގައެވެ.\nއަނެއްކަމަކީ ދިވެހިބަހުގެ އެކެޑަމީއަކީވެސް ދިވެހިދައުލަތުގެ މުވަސައްސަސާއަކަށް ވެފައި އެތަނާމެދު ގައުމީ އިނާމުކޮމިޓީން ކަންތައްކުރި ގޮތެވެ. އެތަނަށް އެއްވެސް އެއްބާރުލުމެއް ނުދިންކަމެވެ. ގައުމީ އިނާމަށް އެތަނުން ހުށަހެޅި ހަތަރު ބޭފުޅަކު އެކަމުން މަހުރޫމުކުރިކަމެވެ.\nމިހެންވީމާ ދިވެހިރާއްޖޭގެ ދިވެހިބަހުގެ އެކެޑަމީއަކީ ދެކުނު އެފްރިކާގެ ކުވާޒޫލޫ ޕްރޮވިންސުގެ ޒޫލޫ ބަހާބެހޭ އެކެޑަމީއެއްކަމަށް ގައުމީ އިނާމުކޮމިޓީއަށް ހީވަނީކަމަށް ބެލުމަށް ފުރުސަތު އެބައޮތެވެ.\nމިކަމާބެހޭގޮތުން ގަލެހިރި ވައިބަރު އޮޅީގައި ދެކެވުނު ބައެއް ވާހަކަތައް ތިރީގައި ބަޔާންކުރާނަމެވެ.\nލަފާކުރެވޭގޮތުން މިއީ ކޮންމެވެސް އެއްޗެއް ހައްގުވާ ބަޔަކަށް އެ އެއްޗެއް ފޯރުކޮށްދިނުމަށްޓަކައި ކުރާ މަސައްކަތެއްގެ ތެރެއިން ކޮންމެވެސް ބަޔަކު ފެންނަ ފޮޓޯއެކެވެ. މިދެންނެވިއެއްޗަކީ ފްލެޓްކަމަށް ވިޔަސް ނޫނީ ގޯތިކަމަށް ވިޔަސް އޭގައި އަދުލުވެރިކަން އޮންނަން ޖެހެއެވެ. އެހެނީ އެއީ މަތިވެރި ﷲ ސުބްހާނަހޫވަތައާލާ އެކަމަށް އަމުރުކުރައްވާފައިވާ ކަމެކެވެ.\nމާނަޔަކީ، ހަމަކަށަވަރުން عدل ވެރިވުމަށާއި إحسان ތެރިވުމަށާއި ގާތްތިމާގެ މީހުންނަށް ހެޔޮފޯރުވުމަށް اللَّه އަމުރުކުރައްވަތެވެ. އަދި ހުތުރުކަން ބޮޑުވެގެންވާ ފާފަތަކާއި منكرات ތަކާއި އަނިޔާވެރިވެ އުޅުން އެކަލާނގެ ނަހީކުރައްވަތެވެ. އެކަލާނގެ ތިޔަބައިމީހުންނަށް وعظ އިއްވަވަނީ ތިޔަބައިމީހުން ހަނދުމަކުރުމަށްޓަކައެވެ. - އައްނަޙުލު\nއެހެންބޭފުޅަކު ވިދާޅުވިއެވެ. ތިޔައީ ފްލެޓާއި ގޯތި ކަމަކަށެއް ނުވާނެއެވެ. އަނީސާ އެބައިންނެވިއެވެ. ވީމާ އެހެންކަމެކެވެ.\nއަދުލުވެރިވުމަކީ ގުރުއާނުގެ ނައްސުން ކަނޑައަޅުއްވައި ﷲ ވަރުގަދަގޮތެއްގައި އަންގަވާފައިވާ ކަމަކަށް ވީނަމަވެސް އެއީ މުޅި އިންސާނިއްޔަތު ވަކިން ޚާއްސަކޮށް ދިވެހިން އެކަހެރިވެގެންފައިވާ ކަމެކެވެ. އޭގެ ވާހަކަ ދައްކާނީވެސް ތިމާޔަށް ނުލިބިއްޖެ ހާލަތެއްގައި އެކަންޏެވެ. މިގޮތަށް މިކަން ތަކުރާރުވަމުން ގޮސް މިހާރު އޭގެ ލަފްޒީ މާނަޔާއި އިސްޠިލާހީ މާނައިގެ އިތުރުން ޝަރުއީ މާނަވެސް ވަނީ އޮޅިފައެވެ. ނުވަތަ އޮޅުވައިލައިފައެވެ. އެކަމަކު އަޅުގަނޑު އެކަމަކާ މާބޮޑަކަށް ހިތާމައެއް ނުކުރަމެވެ. ސަބަބަކީ އެއީ ގިޔާމަތް ދުވަހުން ލިބޭނެ އެއްޗެއްކަން ޔަގީންވާތީއެވެ.\nމިފަދަ ދެވަނަ ކަމަކީ އިހުސާން ކަމެވެ. އުމުރުން 40 އަހަރު ނުފުރޭ ޒުވާނުންގެ ތެރެއިން އިހުސާންކަން އެނގެނީ ގާތްގަނޑަކަށް 10 އިންސައްތަ ކުދިންނަށެވެ. އެއީ ކޯއްޗެއްތޯ އެހީމާ ބުނަނީ އެއީ މީހުންނަށް ހެޔޮކޮށްހިތުމޭ، ލަފާދާރު ވުމޭ، ތެދުވެރިވުމޭ، އަމާނާތްތެރިކަމޭ، މިފަދަ ކޮންމެވެސް ވާހަކައެކެވެ. މިއީވެސް އެއްބޭފުޅެއްގެ ވިދާޅުވުމެކެވެ. (ނުނިމޭ)\n14 ސެޕްޓެމްބަރ 2020މ.


FIFA in dhey eheege gothugai FAM ah 500,000 dollar - vNews.mv\nފީފާއިން ދޭ އެހީގެގޮތުގައި އެފްއޭއެމަށް 500،000 ޑޮލަރު\nއިސްމާޢީލް ޝާހު 28 April 2020, 20:12\nދުނިޔޭގެ ފުޓުބޯޅައިގެ މައި އިދާރާ ފީފާއިން އެ ޖަމްއިއްޔާގެ 211 މެމްބަރު ޤައުމަށް ދިނުމަށް ހަމަޖެހިފައިވާ ހަރަދުގެ ތެރެއިން ރާއްޖޭގެ ފުޓުބޯޅައިގެ މައި އިދާރާ އެފްއޭއެމަށް 500،000 (ފަސްލައްކަ) ޑޮލަރު ދިނުމަށް އެޖަމްއިއްޔާއިން ނިންމައިފިއެވެ.\nމިފައިސާއަކީ އެެސޯސިއޭޝަންތަކުގެ ހިންގުމުގެ ހަރަދާއި އެހެނިހެން ހަރަދުތަކަށް ފީފާއިން ކޮންމެ އަހަރަކުވެސް ދޫކުރަމުން އަންނަ ފައިސާއެކެވެ.\nމިއަހަރު ފައިސާ ދިނުން އަވަސްކުރީ މުޅި ދުނިޔެއަށް ކުރިމަތިވެފައިވާ ކޮވިޑް-19 ގެ ބަލިމަޑުކަމާއެކު ފީފާގެ ސްޕޮންސަރުން ހުއްޓުމަކަށް އައުމާއި ގުޅިގެން މެމްބަރު ކުލަބުތަކަށް ވީހާވެސް އަވަހަށް އެހީވުމުގެ ގޮތުންނެވެ.\nފީފާއިން މިފައިސާ ދެނީ ދެބަޔަކަށް ބަހާލައިގެންނެވެ.\nއެގޮތުން ފުރަތަމަ ޕޭމަންޓް އަހަރު ފެށޭ ދުވަސްކޮޅު ހަވާލުކުރާއިރު ދެވަނަ ޕޭމަންޓް ހަވާލުކުރުމަށް ކުރިން ހަމަޖެހިފައިވަނީ ޖުލައި މަހުގައެވެ.\nދުނިޔޭގެ ފުޓުބޯޅައާއިބެހޭ މައި އިދާރާއިން އިއްޔެ ނެރުނު ބަޔާނެއްގައި ބުނެފައިވަނީ، ގައުމުތަކުގެ ފުޓުބޯޅަ އެސޯސިއެޝަންތައް ހިންގުމަށް ދެވޭ ފައިސާގެ އިތުރުން މެމްބަރު 211 ގައުމަކަށް މާލީ އެހީތެރިވާން ނިންމާފައިވާ ކަމަށެވެ.\nއެގޮތުން ފީފާގެ މެމްބަރު ކޮންމެ އެސޯސިއޭޝަނަށް ހިންގުމުގެ ހަރަދުތަކުގެ އިތުރުން 500،000 ޑޮލަަރުގެ އެހީ ލިބޭނެ ކަމަށް ފީފާއިން ވަނީ ބުނެފައެވެ.\nފީފާގެ ރައީސް އިންފަންޓީނޯ ވިދާޅުވީ ކަމާބެހޭ ފަރާތްތަކާއެކު މަޝްވަރާކޮށްގެން ފުޓުބޯޅައަށް ލިބެމުންދާ ގެއްލުންތައް ވަރަށް ގާތުން ބަލަމުންދާ ކަމަށެވެ. އަދި އެކަންކަމުން އަރައިގަތުމަށް ބޭނުންވާނެ މާލީ އެހީތެރިކަން ހޯދުމުގެ މަސައްކަތް ކުރަމުންދާ ކަމަށް އިންފަންޓީނޯ ވަނީ ވިދާޅުވެފައެވެ.\nފީފާއިން ދޭ މިއެހީއަކީ އެ ޖަމިއްޔާއިން 2016 ވަނަ އަހަރު ތައާރަފްކުރި ފޯވާޑް 2.0 ޕްރޮގްރާމުގެ ފަންޑުގެ ބަޔެކެވެ.\nމިފައިސާ އެފްއޭއެމަށް ލިބޭނީ ފުރަތަމަ ޕޭމަންޓު ހަރަދުކުރި ގޮތް ފީފާއަށް ހުށައަޅައިގެންނެވެ. އަދި ދެވަނަ ޕޭމަންޓްގެ ގޮތުގައި ލިބޭ ފައިސާ ހަރަދުކުރާގޮތުގެ ތަފްސީލުވެސް ހުށައަޅަންޖެހެއެވެ.


Fenaka ge MD vaccine jahaifi\nފެނަކަ ކޯޕަރޭޝަން ލިމިޓެޑްގެ މެނޭޖިން ޑިރެކްޓާ އަހުމަދު ސައީދު މުހައްމަދު ކޮވިޑް ވެކްސިން ޖަހަނީ\nފެނަކާގެ އެމްޑީ ވެކްސިން ޖަހައިފި\n12 ފެބްރުއަރީ 2021 - 15:45:16\nފެނަކަ ކޯޕަރޭޝަން ލިމިޓެޑްގެ މެނޭޖިން ޑިރެކްޓާ އަހުމަދު ސައީދު މުހައްމަދު ކޮވިޑް ވެކްސިން ޖައްސަވައިފި އެވެ.\nވެކްސިން ޖެއްސެވުމަށް ފަހު އެކަން ޓުވިޓާގައި ހާމަކުރައްވަމުން ސައީދު ވިދާޅުވެފައި ވަނީ ރާއްޖޭގެ ވީހާވެސް ގިނަ ރަތްޔިތުން ވެކްސިން ޖެހުމަކީ ވަރަށް މުހިންމުކަމެއް ކަމަށާއި އެންމެންވެސް ވެކްސިން ޖަހައިގެން ނޫނީ ކޮވިޑް 19ގެ އާލަމީ ވަބާއިން ސަލާމަތް ނުވެވޭނެ ކަމަށެެވެ.\nއެޗްޕީއޭއިން އާއްމުކޮށްފައިވާ ވެކްސިންގެ އެންމެ ފަހުގެ މައުލޫމާތުތަކުން ދައްކާގޮތުގައި ފާއިތުވި 24 ގަނޑިއިރުތެރޭ ޖުމުލަ 5،166 މީހަކަށް ވަނީ ކޮވިޑްގެ ފުރަތަމަ ޑޯޒް ދީފައެވެ. އެއީ މާލޭ ސަރަހައްދުން 4،257 މީހަކަށާއި އަތޮޅުތަކުގެ ހޮސްޕިޓަލުތަކުން 909 މީހަކަށެވެ.\nއެއާއިއެކު މިހާތަނަށް ރާއްޖޭގައި ޖުމުލަ 25،327 މީހަކަށް ކޮވިޑް ވެކްސިންގެ ފުރަތަމަ ޑޯޒު ދީފައިވާނެ ކަމަށް އެޗްޕީއޭއިން ބުނެއެވެ. އޭގެ ތެރެއިން 20،960 ވެކްސިން ޑޯޒު މާލެ ސަރަހައްދުގެ ހޮސްޕިޓަލްތަކުން ދީފައިވާއިރު އަތޮޅުތެރޭގެ ހޮސްޕިޓަލްތަކުން ވަނީ 4،367 ވެކްސިން ޑޯޒު އާއްމުންނަށް ފޯރުކޮށްދީފައެވެ.\nރާއްޖޭގެ ހުރިހާ ހޮސްޕިޓަލެއްގައި މިހާރު ވަނީ ވެކްސިން ދޭން ފަށާފައެވެ. އަދި މިހާރު ވަނީ ވަނީ ޗައިނާގެ ސެނޮފާމް ވެކްސިން ވެސް ރާއްޖެއަށް ލިބިފައެވެ.\nއެޗްއީއޯސީއިން ބުނެފައި ވަނީ ރާއްޖޭއަށް ޗައިނާގެ ސެނޮފާމް ވެކްސިންގެ 5،000 ޑޯޒް ހިލޭ އެހީގެ ގޮތުގައި ލިބިފައި ކަމަށެވެ. އަދި ކޮވިކްޝީލްޑާ އެއްގޮތަށް ސެނޮފާމް ވެކްސިން ވެސް ޖަހަން ފަށާނީ ފުޑް އެންޑް ޑްރަގް އޮތޯރިޓީއިން ހުއްދަ ދިނުމުން ކަމަށެވެ.


ބިންހެލުންތައް ގިނަވުން2– DhiSalafiyyah\n25/04/2016 ޢާންމު ލިޔުން, މުޖުތަމަޢުއަލް އުޚްތު އުންމު ޢަބްދިﷲ\nމިކަމުގައި ސަލަދުންގެ ފުށުން އައިސްފައިވާ އަޘަރުތައް ވަރަށް ގިނައެވެ.\nﷲ ތަޢާލާގެ ކުޅަދުންވަންތަކަމުގެ އާޔަތްތަކުގެ ތެރެއިންވާ ބިންހެލުމާއި، އިރުކޭތަ ހިފުމާއި، ގަދަ ވަޔާއި، ފެންބޮޑުވުމާއި، މިފަދަ އެހެންކަންކަން ހިނގުމުން ވާޖިބުވެގެންވަނީ ﷲ ތަޢާލާއަށް ތައުބާވުމަށް އަވަސްވެގަތުމެވެ. އަދި އެކަމުން ދިންނެވުން އެދި އެއިލާހަށް ދުޢާކުރުމެވެ. އަދި އެއިލާހުގެ ޛިކުރުކުރުން ގިނަކޮށް ފާފަ ފުއްސެވުން އެދިދެންނެވުމެވެ. އެއީ އިރުކޭތަ ހިފުމުން ރަސޫލުﷲ صلى الله عليه وسلم ޙަދީޘްކުރެއްވިފަދައިންނެވެ.\n((فَإِذَا رَأَيْتُمْ شَيْئًا مِنْ ذَلِكَ، فَافْزَعُوا إِلَى ذِكْرِهِ وَدُعَائِهِ وَاسْتِغْفَارِهِ)) \nމާނައީ: “ފަހެ، ތިޔަބައިމީހުންނަށް އެފަދަކަމެއް ފެނުމުން ﷲ ގެ ޛިކުރުކުރުމާއި އެއިލާހަށް ދުޢާކުރުމާއި ފާފަ ފުއްސެމުމަށް އެދި ދަންނަވާށެވެ.”\nއަދި ފަޤީރުންނާއި މިސްކީނުންނަށް ރަޙުމްކޮށް އެބައިމީހުންނަށް ޞަދަޤާތް ދިނުންވެސް މުސްތަޙައްބުވެގެންވެއެވެ. އެއީ ނަބިއްޔާ صلى الله عليه وسلم ގެ އަންނަނިވި ޙަދީޘްގައިވާފަދައިންނެވެ.\nމާނައީ: “ރަޙުމްކުރާށެވެ. އޭރުން ތިޔަބައިމީހުންނަށް ރަޙުމަތްލައްވާނެއެވެ.”\n((الرَّاحِمُونَ يَرْحَمُهُمُ الرَّحْمَنُ، ارْحَمُوا مَنْ فِي الأَرْضِ يَرْحَمْكُمْ مَنْ فِي السَّمَاءِ)) \nމާނައީ: “(އެހެންމީހުންނަށް) ރަޙުމްކޮށް އޯގާތެރިވާ މީހުނަށް، ރަޙުމާންވަންތަ އިލާހު އޯގާތެރިވެވޮޑިގަންނަވައެވެ. ބިމުގައިވާ މީހުންނަށް ތިޔަބައިމީހުން އޯގާތެރިވާށެވެ. އޭރުން އުޑުގައިވާ އިލާހު ތިޔަބައިމީހުންނަށް އޯގާތެރިވެވޮޑިގަންނަވާނެއެވެ.”\nއަދިވެސް އެކަލޭގެފާނު صلى الله عليه وسلم ޙަދީޘްކުރައްވާފައިވާ ފަދައިންނެވެ.\n((مَنْ لا يَرْحَمُ لا يُرْحَمُ)) \nމާނައީ: “(އެހެން މީހުންނަށް) ރަޙުމު ނުކުރާ މީހަކަށް، ރަޙުމެއް ނުލިބޭނެއެވެ.”\nއަދި ބިންހެލުން އައުމުން ޞަދަޤާތްކުރުމަށް ޢުމަރު ބުން ޢަބްދުލްޢަޒީޒް رحمه الله، އެކަލޭގެފާނުގެ އަމރުންނަށް ލިޔުއްވާކަމަށް އެކަލޭގެފާނުގެ އަރިހުން ރިވާވެގެން އައިސްފައިވެއެވެ.\nއެންމެހާ ނުބައި ކަންކަމުން ދިންނެވުމާއި ސަލާމަތްކަން ލިބުމުގެ ސަބަބުތަކުގެ ތެރޭގައި، ތަންދޮރުނުދަންނަ މީހުންގެ އަތުގައި ވެރިން ހިފައި، އެބައިމީހުންނަށް ޙައްޤަށް އަމުރުކޮށް، އެބައިމީހުންގެ ތެރޭގައި ﷲގެ ޝަރީޢަތުން ޙުކުމްކޮށް، ހެޔޮކަންކަމަށް އަމުރުކޮށް ނުބައިކަންކަން ނަހީކޮށްހެދުމަށް އަވަސްވެގަތުން ހިމެނެއެވެ. އެއީ ﷲ عز وجل ގެ އަންނަނިވި ވަޙީ ބަސްފުޅުގައިވާފަދައިންނެވެ.\n﴿ وَالْمُؤْمِنُونَ وَالْمُؤْمِنَاتُ بَعْضُهُمْ أَوْلِيَاءُ بَعْضٍ يَأْمُرُونَ بِالْمَعْرُوفِ وَيَنْهَوْنَ عَنِ الْمُنْكَرِ وَيُقِيمُونَ الصَّلاةَ وَيُؤْتُونَ الزَّكَاةَ وَيُطِيعُونَ اللَّهَ وَرَسُولَهُ أُولَئِكَ سَيَرْحَمُهُمُ اللَّهُ إِنَّ اللَّهَ عَزِيزٌ حَكِيمٌ﴾ \nމާނައީ: “މުއުމިނު ފިރިހެނުންނާއި، މުއުމިނު އަންހެނުންނީ، އޭގެ އެއްބަޔަކު އަނެއްބަޔެއްގެ އެހީތެރިން ކަމުގައިވާ މީހުންނެވެ. އެއުރެން ހެޔޮކަންތަކަށް އަމުރު ކުރެތެވެ. އަދި އެއުރެން ނުބައިކަންތައް ނަހީކުރެތެވެ. އަދި އެއުރެން ނަމާދު ޤާއިމުކޮށް، ޒަކާތްދީ، ﷲ އާއި އެކަލާނގެ ރަސޫލާއަށް ކިޔަމަންވެތެވެ. އެއުރެންނަށް ﷲ ރަޙުމަތް ލައްވާހުށްޓެވެ. ހަމަކަށަވަރުން، ﷲ އީ، ޢަޒީޒުވަންތަ ޙަކީމުވަންތަ ރަސްކަލާނގެއެވެ.”\nއަދިވެސް ﷲ عز وجل ވަޙީކުރައްވާފައިވެއެވެ.\n﴿ …وَلَيَنْصُرَنَّ اللَّهُ مَنْ يَنْصُرُهُ إِنَّ اللَّهَ لَقَوِيٌّ عَزِيزٌ * الَّذِينَ إِنْ مَكَّنَّاهُمْ فِي الْأَرْضِ أَقَامُوا الصَّلاةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنْكَرِ وَلِلَّهِ عَاقِبَةُ الْأُمُورِ﴾ \nމާނައީ: “… ހަމަކަށަވަރުން ﷲ އަށް ނަޞްރުދޭ މީހަކަށް، އެކަލާނގެ ނަޞްރުދެއްވާނެކަން ކަށަވަރެވެ. ހަމަކަށަވަރުން، ﷲ އީ، ބާރުވެރިވަންތަ، ޢަޒީޒްވަންތަ ރަސްކަލާނގެކަން ކަށަވަރެވެ. * އެއުރެންނީ، ބިމުގައި ތިމަންރަސްކަލާނގެ އެއުރެން ބާރުވެރިކުރައްވައިފިނަމަ، ނަމާދު ޤާއިމުކޮށް، ޒަކާތްދީ، ހެޔޮކަންތަކަށް އަމުރުކޮށް، ނުބައިކަންތައް ނަހީކޮށްއުޅޭ މީހުންނެވެ. ކަންކަމުގެ ނިމުންވަނީ ﷲ އަށެވެ.”\n﴿ … وَمَنْ يَتَّقِ اللَّهَ يَجْعَلْ لَهُ مَخْرَجًا * وَيَرْزُقْهُ مِنْ حَيْثُ لا يَحْتَسِبُ وَمَنْ يَتَوَكَّلْ عَلَى اللَّهِ فَهُوَ حَسْبُهُ … ﴾ \nމާނައީ: “… އަދި ﷲ އަށް ތަޤުވާވެރިވާމީހާ ދަންނާށެވެ! އެކަލާނގެ އޭނާޔަށް ނުކުންނާނެ މަގެއް ދައްކަވާނެތެވެ. * އަދި ހީވެސްނުކުރާފަދަ ގޮތްގޮތުން އެކަލާނގެ އޭނާޔަށް ރިޒްޤުދެއްވާނެތެވެ. އަދި ﷲ އަށް ވަކީލުކުރާމީހާ ދަންނާށެވެ! ފަހެ، އޭނާޔަށް އެކަލާނގެ ފުދެއެވެ…”\nއަދި މިމާނައިގައިވާ އާޔަތްތައް ވަރަށް ގިނައެވެ. ރަސޫލުﷲ صلى الله عليه وسلم ޙަދީޘްކުރައްވާފައިވެއެވެ.\n((وَمَنْ كَانَ فِي حَاجَةِ أَخِيهِ كَانَ اللَّهُ فِي حَاجَتِهِ)) \nމާނައީ: “އޭނާގެ އަޚާގެ ޙާޖަތްތައް ފުއްދައިދިނުމުގައިވާ މީހާގެ ޙާޖަތްތައް ފުއްދަވައިދެއްވުމުގައި ﷲ ތަޢާލާ ވޮޑިގެންވެއެވެ.”\nއަދިވެސް އެކަލޭގެފާނު عليه الصلاة والسلام ޙަދީޘްކުރައްވާފައިވެއެވެ.\n((مَنْ نَفَّسَ عَنْ مُؤْمِنٍ كُرْبَةً مِنْ كُرَبِ الدُّنْيَا، نَفَّسَ اللهُ عَنْهُ كُرْبَةً مِنْ كُرَبِ يَوْمِ الْقِيَامَةِ، وَمَنْ يَسَّرَ عَلَى مُعْسِرٍ، يَسَّرَ اللهُ عَلَيْهِ فِي الدُّنْيَا وَالْآخِرَةِ، وَمَنْ سَتَرَ مُسْلِمًا، سَتَرَهُ اللهُ فِي الدُّنْيَا وَالْآخِرَةِ، وَاللهُ فِي عَوْنِ الْعَبْدِ مَا كَانَ الْعَبْدُ فِي عَوْنِ أَخِيهِ)) \nމާނައީ: “ދުނިޔަވީ ދަތިކަމެއް މުއުމިނެއްގެ ކިބައިން އެއްކިބާކޮށްދީފިމީހަކަށް، ޤިޔާމަތްދުވަހުގެ ދަތިކަންތަކުގެ ތެރެއިން ދަތިކަމެއް އޭނާގެ ކިބައިން ﷲ އެއްކިބާކޮށްދެއްވާނެއެވެ. އަދި އުނގަލުގުގައިވާ މީހަކަށް ފަސޭޙަކޮށްދީފިމީހަކަށް ދުނިޔެއާއި އާޚިރަތުގައިވެސް ﷲ އޭނާއަށް ފަސޭޙަކޮށްދެއްވާނެއެވެ. އަދި މުސްލިމެއް ނިވާކޮށް ފަރުދާކޮށްދީމީހަކަށް، ދުނިޔެއާއި އާޚިރަތުގައިވެސް ﷲ އެމީހަކު ނިވާކޮށް ފަރުދާކޮށްދެއްވާނެއެވެ. އަދި އަޅާ އޭނާގެ އަޚާއަށް ވާގިވެރިވުމުގައިވާހާ ހިނދަކު، އެއަޅަކަށް ވާގިވެރިވެވޮޑިގެންނެވުމުގައި ﷲ ވޮޑިގެންވެއެވެ.”\nހަމަކަށަވަރުން ﷲ ތަޢާލާ އަކީ އެންމެހާ މުސްލިމުންގެ ކަންތައްތައް އިޞްލާޙުކޮށްދެއްވާ ފަރާތެވެ. އެއިލާހު އެބައިމީހުން ދީނުގައި ފިޤުހުވެރިކުރައްވާށިއެވެ. އަދި އެކަމުގެމަތީގައި ޤާއިމުވެ ތިބުމުގެ ތައުފީޤުވެސް ދެއްވަވާނދޭވެ. އަޅުގަނޑުމެންނަށް އޮތީ އެންމެހާ ފާފަތަކުން ތައުބާވުމެވެ. އެއިލާހު މުސްލިމުންގެ އެންމެހާ ވެރިން އިޞްލާޙުކުރައްވާށިއެވެ. އަދި ޙައްޤަށް އެބައިމީހުންނަށް ނަޞްރުދެއްވާށިއެވެ. އަދި ބާޠިލުކަންކަމުން އެބައިމީހުން ދުރުކުރައްވާށިއެވެ. އަދި އަޅުތަކުންގެ މައްޗަށް ﷲ ގެ ޝަރީޢަތަށް ޙުކުމްކުރުމުގައި ވާޤިވެރިވެވަޑައިގަންނަވާފާނދޭވެ. އަދި ނުބައިކަންބޮޑު ފިތުނައާއި ޝައިޠާނާގެ ވަސްވާސްތަކުން އެބައިމީހުންނާއި އެންމެހާ މުސްލިމުން ސަލާމަތްކުރައްވާފާނދޭވެ. އެއިލާހީ އެކަންކަމަށް ކުޅަދުންވަންތަވެވޮޑިގެންވާ ފަރާތެވެ.\nوصلى الله وسلم على نبينا محمد وآله وصحبه، ومن تبعهم بإحسان إلى يوم الدين.\nއަދި ޢިލްމުވެރިންގެ މަޖިލިހާއި ޢިލްމީ ބަހުޘްތައްކޮށް ފަތުވާދޭ އިދާރާގެ ރައީސް\nޢަބްދުލްޢަޒީޒް ބުން ޢަބްދުﷲ ބިން ބާޒް